
Ssabadság, szerelem! 
E kettíJ kell nekem. 
Szerelmemért feláldozom 
Az életet, 

Szabadságért föláldozom 
Szerelmemet. 

1 8 4 ö. 



Két testvér. 

Van én nekem egy kedves czimborám, 
Talpig derék, becsületes fiü, 
Midőn szomorúságnak szele fű : 
Vidámság köpenyét akasztja iám. 

Ha nemzetem sorsára gondolok, 
S szivem szorítja fojtó sejtelem : 
Az én kedves pajtásom ott terem, 
Es szól, hogy ez nem férfias dolog ; 

Azt mondja, hogy csak várjak egy kicsit, 
Hogy majd idővel másformán leszen. 
Az ég kegyébe ismét fölveszen, 
Es, minket árva népet, megsegit. 



* 

KISEBB KÖLTEMÉNYEK. 1845. 

Ha szerelem bújában epedek, 
Es a lemondás már-már főbe ver, 
Az én kedves pajtásom nem hever. 
Hanem jön és szól : ne legyek gyerek. 

Az mondja, hogy ne hagyjam magamat ; 
Ámbátor az most rám nem is figyel, 
Ki szerelmem tőkéjét vette fel, 
Majd megkerül még tőke és kamat. 

S ha eszmetársulatnál fogva itt 
Eszembe jut borzasztó pénzügyem : 
Biztat, hogy a szerencse, elhigyem. 
Számomra is megnyitja markait ; 

Azt mondja, hogy még megjön az ida,. 
Hol fűtetlen szobában nem lakom, 
Ha szűk udvarra nyíló ablakom 
Tábláin a tél dérvirága nő. 

Az én kedvt s pajtásom így beszél 
Kimondhatatlan barátságosan, 
S lelkemnek oly széles jó kedve van. 
Bút, bajt felejtető meséinél. 

KISEBB KÖLTEMÉNYEK. 1845. 

E jó fiúnak egy rósz bátyja van, 
Igen komor, goromba férfi ö ; 
Ez a rósz bátya mindig közbej ö, 
jEs fölpofozza öcscsét csúfosan. 

S tőlem kegyetlenül elkergeti. 
Levert kedélylyel ballag tőlem el, 
De újra jő, vigasztal és ölel 
A jó fiú, ha szerit ejtheti. 

Tudjátok tán, s fölösleges a szó : 
Ily jó barátomul kit birok én ? . . . 
Vigasztaló pajtásom a remény, 
S komor, goromba bátyja a való. 

(Pest.) 

Apám mestersége s az enyém. 

Mindig biztattál, jó apám : 
Kövessem mesterségedet, 
Mondtad, hogy mészáros legyek. 
Fiad azonban iró lett. 

Te a taglóval ökröt ütsz, 
Tollammal én embert ütök . . . 
Egyébiránt az egyre megy, 
Különböző csak a nevök. 

(Pesi.) 



Hull a levél a virágról. 

Hull a levél a virágról, 
Elválok én a babámtól. 
Isten hozzád, édes. 
Isten hozzád, kedves 
Galambocskám ! 

Sárgul a hold az ég alján, 
Mind a kettőnk oly halovány. 
Isten hozzád, édes, 
Isten hozzád, kedves 
Galambocskám ! 

Harmat hull a száraz ágra, 
Könyek hullanak orczánki*a. 
Isten hozzád, édes, 
Isten hozzád, kedves 
Galambocskám ! 

Lesz még virág a rózsafán, 
Egymást még mi is látjuk tán. 
Isten hozzád, édes. 
Isten hozzád, kedves 
Galambocskám ! 

(Pest.) 

Elmondom, mit eddig . . . 

Elmondom, mit eddig 
Kejtve tartogattam, 
Mint gyöngyét a tenger 
Legmélyebb habokban. 
Halld meg, drága gyöngyöm, 
Szép, szelid galambom ! 
A mit érezek és 
Szenvedek, elmondom. 



Éreztem szerelmet, 
S szenvedtem miatta. 
És nagy volt szerelmem, 
Nagy szivem bánatja. 
'Bánatom a szerelmem, 
Ez ikertestvérek. 
Engemet gyötörni 
Általad levének. 

KISEBB KÖLTEMÉNYEK. 1845. 

Szigorú körülmény 
Ajkamat lezárta, 
Hogy ne jöjön titkom 
Senkinek tudtára. 
Oh ! minő teher volt 
Azt eddig viselnem ! . . . 
Hányszor volt alatta 
Roskadóban lelkem ! 



Mint a napfény elvesz 
Felhők fátyolában, 
Képedet szivemben 
Eltemetni vágytam. 
Könnyű szél pusztítást 
Tészen a felhőben, 
S felsüt a nap akkor 
Annál égetőbben. 



Sőt hazudtam többször 
Másokért szerelmet; 
E hazngság által 
Csak nagyobb kínom lett. 

10 KISEBB KÖLTEMÉNYEK. 1845. 

S most tudsz mindent, a mit 
Ereztem, szenvedtem ; 
Fogsz-e vigasztalni 
Nyájas feleletben ? 



Szólj, üdvösségemnek 
Megváltó keresztje! 
Nem nyilik meg ajkad ? 
Semmit sem felelsz-e ? . 
Oh ! mikép felelnél. 
Hiszen néma nyelvvel . . 
Kiterítve . . . holtan . . 
Koporsóban fekszel ! 

Mit nem tettem volna érted. 

Mit nem tettem volna érted, 
Szép kis szőke gyermekem ! 
De szerelmem bemutatni 
Megtiltotta végzetem. 

Az egész, mit életemben 
Erted tennem lehetett. 
Annyi, hogy a koporsóba 
En tevém be tetemed. 

(PtíSt.) 



Hová levél?... 

Hová levél , te szebb reményeimnek 
Korán kiégett hajnalcsillaga ? 
Keresni foglak ; hasztalan kereslek ? 
Vsfgy még meglátjuk egymást valaha ? 

Ha majd az éjnek hallgatag felében 
Halvány sugárt a hold a földre vet : 
A temetőnek küszöbét átlépem, 
S fejem lehajtom sírhalmod felett. 

Fölébredendsz-e ekkor álmaidból, 
Es elhagyod mély, hűvös nyoszolyád ? 
Hogy meghallgasd, a mit majd ajakam szól : 
A szerelemnek epedő szavát. 

Fölébredendsz-e ekkor álmaidból, 
Es elhagyod mély, hűvös nyoszolyád ? 
Hogy letöröljed lankadt pilláimról 
Az érted omló könyek záporát. 

Fölébredendsz-e ekkor álmaidból, 
Es elhagyod mély, hűvös nyoszolyád ? 
Hogy szellemed majd égő csókjaimtól 
S keblem tüzétől melegüljön át. 

Vagy holtjukat a sírok ki nem adják, 
S csak a mennyben találkozol velem ? . . '. 
Vagy többé sem az éj, sem a mennyország 
Meg nem mutat már tégedet nekem ? ! % 

(Pest.) 

Zárjátok be már azt a koporsót. 

Zárjátok be már azt a koporsót, 

És vigyétek ki a temetőbe, 

Hisz elég rég nézem már, hogy bennem 

Megmaradjon mindörökre képe, 

Vagy hogy szívem, lelkem összetépje. 

(Pest.) 



la]y be bús ez a harangszó ! 

Jaj, be bús ez a harangszó ! 
Neked harangoznak. 
Kedves, hervadt rózsaszála 
Tizenöt tavasznak 

A templíJmnál van koporsód, 
Koporsód van itten! 
Hova veled vőlegényként 
Egykor jőni hittem. 

Védangyala kedvesemnek 
Odafönn a mennyben ! 
Szánj, és vedd el eszemet, vagy 
Vigasztalj meg engem. 

Vagy talán te is meghaltál ? 
Tán megölt a bánat ? 
Hogy hervadni hagytad ezt a 
Legszebb rózsaszálat. 

(Pect.) 



Ha ébren meg nem látogatsz. . 

Ha ébren meg nem látogatsz, 
Jöjj hozzám álmaimba n, 
Jöjj hozzám, meghalt életem ! 
Sok mondani valóm van. 

Hisz egymással mi ekkorig 
Oly keveset beszéltünk ; 
Csak egy-két gyorsan illanó 
Tekintet volt beszédünk. 

Tudod, lia hozzátok menék, 
Te mindig ixgy futottál ; 
De más szobából titkosan 
Rám gyakran pillantottál. 

S öröm volt, látnom téged ott 
Félig nyilt ajtó mellett, 
Mikéntha láttam volna az 
Egészen megnyilt mennyet. 

Ha távozám : az ablakból 
Tekintettél utánam ; 
Vélted, hogy észre nem veszem ? 
Oh ! én mindent jól láttam. 

De láttam temetésed is . . . 
Csak ezt ne láttam volna ! 
Az a gödör, mely sírod lett. 
Az lett szivemnek pokla. 

Egyszerre lelkemet ezer 
Mennykő csapása érte. . . 
Ekkor hullott alá a föld 
Koporsód födelére. 

Ott vagy te most, szent angyalom 
Eljősz-e hozzám vájjon? 
Mindenkor tárva lesz karom, 
Ha jösz, liogy átkoroljon. 

- Csak érintsen lehellete 
Közelgő szellemednek : 
A mennybe föl, vagy sírba le, 
Mindenhová követlek ! 

(Pest.) 



Te voltál egyetlen virágom. . 

Te voltál egyetlen virágom ; 
Hervadt vagy : puszta életem. 
Te voltál fényes napvilágom ; 
Lementél : éj van körülem. 

Te voltál képzeményim szárnya ; 
Megtörve vagy : nem szállhatok. 
Te voltál vérem forrósága, 
Meghűltél : oh ! majd megfagyok. 

(Pect.) 



Amott fönn egy csillag ragyog. . . 

Amott fönn ngy csillag ragyog 
A tiszta ég legtetején ; 
De oly gyönyörűen ragyog ! 
Egy csillagon sincs annyi fény. 

Es bennem így szól valami : 
»Nézd, nézd, Etelkéd e sugár ! 
Hagyd itt a földi életet, 
Menj löl hozzá, ő téged vár.« 

Fölmennék édes örömest. 
De vágyam hasztalan hevit. 
Mert, a mi fölsegítene. 
Eltörve lajtorjám, a hit. 

(Pest.) 
Pet5fi ötszis kö:t. 11. 

Én vagyok itt . . 

Én vagyok itt, emésztő gyönyöröm, 
Én, sírhalmodnak hü zarándoka ; 
Kérdezni jöttem, hogy mit álmodál 
A föld alatt az első éjszaka ? 

Oh ! én nagyon borzasztót álmodám : 
A földet a nap üzé, kergeté. 
Kétségbeesve vágtatott a föld 
A mélybe le s a csillagok fölé. 

Utána a nap fáradatlanul. . . 
A végtelent keresztülnyargalák, 
Es végre elkezdett rohanni az 
. Egész rendvesztett, megbomlott világ. 

És e zavarban egyre kergeté 
A földet a nap, s vad haragja közt, 
Hogy kergeté hiába, megragadt 
Szilaj kezével egy nagy üstököst. 

S rádobta . . . épen szivemen talált. 
Képzelhető, mint fájt e seb nekem ; 
De úgy még sem fájt, mint az, a mit vert 
Bennem halálod, legszebb örömem ! 

(Pest.) 



Nem háboritom-e nyugalmad. . . 

Nem háboritom-e nyugalmad. 
Elásott kincse életemnek , 
Ha szívem árva gyermekével^ 
A halavány arczu'szen védéssel 
Hozzád gyakorta kijövendek ? 

Nem fog zajt ütni érkezésem, 
Sirhalmod mellé halkan lépek: 
Csak csókomat teszem fejfádra, 
— Azt is lemossa könnyem árja 
És ekkor ismét hazatérek. 

(Pest.) 

Természet, még te is gúnyolódol ? . . . 

Természet, még te is gúnyolódol ? . . . 
A mióta öt eltemetők : 
Tél havának kellő közepette 
Olyan tavasziak az idők. 

Semmi jég a sima Dunavizen, 
Semmi hó a szent Gellérthegyen . . . 
Csak hogy testem és lelkem szemébea 
Mentül sértőbb ellentét legyen. 

Mért nem keltek bőszült háborúra ? 
Mit alusztok, lusta elemek ? 
Éjszak vésze, te prédát üző sas, 
Szárnyaid méit nem süvítenek! 

Mért nem hajtod a felhőt az égen ? 
Mint vadász a sebzett madarat ; 
Hadd hullatná szét hópillangóit. 
Mint ama madár a tollakat. 

KISEBB KÖLTEilÉXYEK. 1845. 21 

Ezt szeretném, kedvem ebben telnék, 
XJgy láthatni a természetet. 
Mint szivem van, mely szép Pers iából 
Vad Szibériává vetkezett. 

Oh ! de hátha e meleg verőfény 
A természetnek nem gúnyja ? nem ! 
Söt részvéte ; csak azért nincsen tél, 
Hogy ne fázzék ott kinn kedvesem. 

(Pest.) 



Miért tekintesz be szobámba?... 

Miért tekintesz be szobámba ? 
Kiváncsi hold ! 

Nem ugy foly már itt a világ, mint 
Hajdanta folyt. 

Egykor ha pillantásod hozzám 

Betévedett : 

Látád a szívben meg nem férő 

Xiángéletet. 

22 KISEBB KÖLTEMÉNYEK. 1845. 

Bú, kedv között élet-halálra 
Látál csatát, 

De győzedelmeskedni a bút 
Nem láthatád. 

Ez akkor volt ... ha megtekinted 

Most arczomat, 

Azt vélheted : tükörben látod 

Tenmagadat. 

Hideg vagyok és szótalan, mint 
— A honnan jő 

E hidegségem, szótlanságom — 
A temető. 

(Fest.) 

Láttam két hosszú nap. . 

Láttam két hosszú nap 
Hideg tetemidet, 
A szótlan ajakat,^ 
A becsukott szemet ; 

Csókoltam homlokod 
Letarlott édenét, 
— Ez első csókom volt, 
S te ezt sem érezéd ! — 

Csókoltam, romba dőlt 
Oltárom, homlokod ; 
És e csókban hideg 
Lelkem reá fagyott ; 

Csókoltam szemfedőd, 
E dönthetlen határt, 
Min túl nem léphetek. 
Mely mennyemből ki«árt. 

Láttam koporsódnál 
A fáklyák lángjait, 
Es a gyászszekeret, 
Mely temetőbe vitt ; 

Ott voltam magam is, 
Haliam, a mint a hant 
Az ásók éliről 
Tompán reád zuhant. . . 

Mindent, mindent tudok ! 
Es még sem hihetem ; 
Mindez nem álom-e ? 
Kétkedve kérdezem. 

Es hozzátok megyek, 
S tekintek szerteszét : 
Nem látom-e szemed 
Tündökletes egét ? 

Nem látom, mindenütt 
Hiába keresem, 
Es hazatérek, és 
. Sirok keservesen. 

(Pest.) 

Hol vagy te, régi kedvem ? 

Hol vagy te, régi kedvem ? 
Te pajkos, vad íiú ! 
Fölválta lánytestvéred, 
A szótlan, méla bú. 

Játékszered volt szívem. 
Hová nem hordozád ! 
Nyílként rohanva vitted 
A nagy világon át, 

Mig végre megbotlottál 
Egy sírhalom fölött, 
S estedben a játékszer. 
Szivem, kettétörött. 

(Pest.) 

Le az égr61 hűli a csillag. . . 

Le az égről hull a csillag ; 
Szemeimből könnyek hullnak. 

Nem tudom, mért hull a csillag ? 
Könnyeim halottért hullnak. 

Csak hull, csak hull könny és csillag, 
Egyre hullnak, még sem fogynak. 

(Pest.) 



Mi volna kUlSnSs azon. . • 

Mi volna különös azon. 
Ha néha elmosolyodom 
Vidám, tréfás beszéd felett? 
Felhős ég is mutat derűt. . . 
Csak hogy midőn a nap kisüt, 
A felhő keble megreped, 

(Pest.) 

ö, a kedves drága kis leány. . . 

O, a kedves drága kis leány, 
O s az élet lakták szívemet ; 
Mint repkény a fákat, a remény 
Átszőve e tündérteremet. 

Kis leánykám elment . . . elvivék . . 
Most alant a mély házban lakik. 
Melynek egyszer elzárt ajtaja 
Meg nem nyíl az Ítéletnapig. 

S a leánynyal elment életem . . . 
Kikísérte . . . odakinn maradt, 
S elfoglalni régi lakhelyét 
Nincsen benne semmi akarat. 

így lett szívem csendes és üres,* 
Egy elpusztult ház, bús, laktala?? ; 
Rajt az árva repkény, a remény, 
Leng sóhaj tásim fuvalmiban ; 

S mert a földön ápolója nincs, 
Feltörekszik, fel az ég felé . . . 
Oh ! csak a rontó kételkedés 
Sarját mindig el ne metszené ! . . . 

S ki lesz új lakó szivemben, mely 
Nem sokára végkép romban áll ? 
Legfölebb is egy vén remete, 
Es ez remete a halál. 

(Pest ) 



Alltam sírhalma mellett. . . 

Alltam sírhalma mellett 
Keresztbe font kezekkel. . . 
Mozdulatlan szoborként. . . 
A dombra szögzött szemmel. 

Ali a hajós a parton 
S a tengeren tekint szét, 
Mely koldussá tévé, mely 
Elvette minden kincsét. 

(Pe«t.) 

Hazugság^ a mit. . . 

Hazugság, a mit annyiszor hallottam, 
Hogy ölni képes a nagy fájdalom, 
Különben már rég nem volnál magadban, 
Veled fekünném, édes angyalom ! 

A fájdalom nem éles fejsze, melynek 
Csapásától az élet fája döl. . . 
A fájdalom féreg, mely lassan, lassan, 
De nem fáradva, folyvást rág belől. 

(Pest.) 



Barátim, csak vigasztalással. 

Barátim, csak vigasztalással 
Ne szomorítanátok engem ! 
A bú egyetlen kincs, a melyet 
A szerelemtől örököltem ; 

S e kincset híven őrzi szívem, 
(Mert a szív üresen nem állhat, 
Kell, hogy legyen mindig lakója, 
Akár öröm, akár búbánat) ; 

E kincset el nem tékozolnám 
A föld minden gyönyöreért sem ; 
Minden darabja dallá olvad 
Lelkemnek titkos műhelyébén. 

S minden dal kő egy épülethez, 
Mely a felhőket érni fogja ; 
E büszke, fényes épület lesz 
Kedves halottam Pantheonja. 

(P^at.) 

I8\y tavasz, )6]l... 

» Jőj, tavasz, jőj !« — gondolám az őszszel, 

> Várlak, mert boldogságommal jősz el ; 

Kinn falun lesz ifjú, szép galambom, 

És szabad lesz meglátogatnom ; 

S hogyha tőle száz mértföldre lennék. 

Száz mértföldről is hozzája mennék. 

Ha jön a nap hajnal-ölelésre. 

Ha megy a nap éj-fölébresztésre, 

És a hold, a szultán, ha belépe 

Csillaglányos gazdag háremébe : 

Én galambom hü árnyéka leszek, 

Követője minden lépésének, 

Mig szerelme, mint tavasz , virágo^ 

Melegűlő keblén kicsirázott. 

És a mig ő e virágot szűzi 

Pirulással én szivemre ttizi ; 

S mért ne tűzné ? s lehetetlenség-e , 

Hogy menyasszonycsók leend a vége ? 

Jőj, tavasznak illatos füzére ! 
Tegyelek föl jegyesem lejése ! . . .< 

Jöj, tavasznak illatos iüzéie ! 
Tegyelek föl sírja keresztjére. 

(Pmt.) 



Be szomorú az élet énnekem. . . 

Be szomorú az élet énnekem, 
Mióta eltemették kedvesem ! 
Csak úgy lézengek, mint az ősz virága 
Mely minden szellő érkezésivel 
Egy-egy megszáradt szirmot hullat el, 
S mely csüggedt fővel kimúlását várja. 

A fájdalom gyakorta megrohan, 

Mint éhező vad, mérgesszilajan, 

S éles körmét szivembe vágja mélyen. 

Kiáltok a sors ellen átkokat, 

A mely az embernek mennyet mutat. 

Hanem megtiltja, hogy belé ne lépjen. 

Legtöbbször csendes, néma bánatom ; 
Élek ? nem élek ? szinte nem tudom. 
Jön és megszólít egy-két jó barátom ; 
Beszédeikre ritkán felelek. 
Örültem egykor, hogyha jöttének, 
Most, hogyha mennek, szivesebben látom. 

Gyakran bolyongok föl s le czéltalan. 
Bolyongok, míg — azt sem tudom, hogyan ? — 
A drága kis lyány sírhalmához érek. 
Édes remény tart ottan engemet ; 
Remélem, hogy majd szívem megreped. . . 
Mért csalnak mindig, mindig a remények 

(Pest.) 



FeiSű összes költ. H. 

Panaszkodám hát ? . , 

Panaszkodám hát ? elpanaszolám 
Szivem baját, búját az embereknek ? 
Miként, ha ujját megmetszé, a gyermek 
Panaszkodik . . . szégyen, szégyen reám ! 

S volt a panasz végtére is miért ? 

Hisz a keservét mutató kebelnek 

Vagy szánalommal, vagy gíinynyal fizetnek, 

S egyik sem kell . . . egyik mint másik sért. 

Vagy elmondhattam szóval sorsomat ? 
Elmondhatám ? mi az , midőn a lélek 
Sírhalma mellett porló kedvesének, 
Egy kinba fúló életet sirat. 

Es én mégis, mégis panaszkodám 
Kislelküen, gyáván az embereknek. 
Miként, ha ujját megmetszé, a gyermek 
Panaszkodik . . . szégyen, szégyen reám ! 

De többé, többé nem panaszkodom, 
Bűvös szigetté fog változni keblem. 
Honnan ki nem fog út vezetni, melyben 
Elátkozottan él a fájdalom. 

(Pest.) 



Hatalmas orvos az idff. . . 

Hatalmas orvos az idő ; előbb-utóbb 

Minden sebet befog. 

Bármennyit szenvedek: ez orvos által majd 

Í3n is megyógyulok. 

A bú, mely most sötét felhők villámtüze, 

Lesz nyájas hold sugara, 

Mely tündökölni száll szelíd emlékzetem 

Morajtalan tavára. 

Es fon talán a sors nem fáradó keze 
Egy rózsás kötelet. 
Mely összefűzi majd az életvágyat és 
Fölépült szívemet. 

Ekkor, gondoUiató, a könnyek és a szók 
Mi keserűk lehetnek, 
Melyekkel a tört sziv örökre búcsút mond 
Remény- vagy élvezetnek. 

Azért szeretném most, midőn hűlt kebelem 

Vágy- s kivánságtalan. 

Azért szeretném most, ha elmennék oda, 

A hol Etelke van. 

Öleld fel, oh ! halál, kifáradt éltemet, 

Es tedd a temetőbe. 

Mint keblén elszunyadt magzatját a sztilo 

Leteszi bölcsejébe, 

Es hogyha meghalok, óhajtásom csak egy^ 

Barátim, tőletek : 

Hogy engem a mellé a kedves kis leány 

Mellé temessetek. 

Mik voltak álmaink, majd minden éjfelén 

Elmondjuk ott egymásnak, 

S egyszerre indulunk, ha ébresztő szava 

Zeng a föltámadásnak. 

'Fest.) 

Játszik Sreg földünk... 

Játszik öreg földünk 
Fiatal sugarával a napnak ; 
Pajkos enyelgés közt 
Egymásnak csókokat adnak. 

A Duna huUámin, 
Bérczén, völgyén a vidéknek, 
Tornyokon, ablakokon, 
Mindenhol csókjaik égnek. 

Oly jókedvű a nap 
Jöttén, jókedvű lementén, 
Mintha nem is látná 
Sirhalmodat, édes Etelkém 

(PüSt.) 

Kéket mutatnak még. . . 

Kéket mutatnak még a távol erdő 
Virító fáin a zöld levelek ? 
Tajtékzik még a Duna, mint szilaj mén. 
Ha vakmerő harczosként rajt teremvén^ 
Kergetni kezdi őt a fergeteg ? 

Pirul a szép menyasszony még, a hajnal 
Ha vőlegényét várja, a napot ? 
S harmatkönyűket sír még a bús özvegy^ 
Az éj, midőn a csillagokhoz fölmegy, 
Es látja a sok árva magzatot ? 

Megmérhetetlen látköröm volt egykor. 
Hanem most már nem látom ezeket : 
Az a kis domb, mely kedvesem takarja, 
B^m nézve kél átláthatlan magasra, 
S elrejt előlem földet és eget. 

(Pest. 

Ha életében. . . 

Ha életében nem szerettem volna 
A szőke fürtök kedves gyermekét : 
Övé leendett életem, szerelmem, 
Midőn halotti ágyon feküvék. 

Mi szép, mi szép volt a halotti ágyon ! 
^Mint hajnalban ha fényes hattyú száll, 
Mint tiszta hó a téli rózsaszálon : 
Lengett fölötte a fehér halál. 

(Pest.) 



E szobában kUzkSdtttt. . 

E szobában küzködött az 
Élet és halál fölötte, 
Míg az élet 
Öt, a szépet, 
Öt, a kedvest, elvesztette. 

E szobában siratá-m őt 

Könnyeimnek tengerével ; 

— Szenvedésem 

Avvagy létem 

E tenger mért nem nyélé el ? — 

E szobában lesz lakásom ; 

Édes kin lesz laknom itten, 

Itten laknom, 

Ot láthatnom 

Mindig éber emiékimben. 

Egy kivánatom leszen, ha 

E szobából el kell menni ; 

Az, hogy engem 

Akkor innen 

Szent Mihály lova vigyen ki. 

A hó, a holt föld téli szemfedője... 

A hó, a holt föld téli szemfedője, 

Az éjen át 

A temetőre 

Leszállt. 

Hideg sugara 

Néz komoran 

Le a halottak puszta országára. 

Nem enged a hó a nagy temetőben, 

Csak egyedül 

Etelke sírja 

Körül ; 

De itt 

Sem a napfénytől, 

Hanem szemem, 

Siró szememnek szakadó könnyétől. 

(Pest.) 

Midó'n nagyon bánt. . . 

Midőn nagyon bánt a vad fájdaloA, 
A várost, a világot elhagyom,^ 
S oda megyek ki, hol az emberek 
Napestig mélyen alva fekszenek, 
De ha az óra éj felére jár, 
S felhők közt búsong sárga holdsugár : 
A szendergőknek álma megszakad, 
S elhagyják mély, sötét tanyájokat, 
S fehér ruhában járnak tétova, 
Mig hajnalt hirdet a kakas szava. 
Ide megyek, a temetőbe, én 
Fájdalmaimnak vészes éjjelén, 
S ha itten, drága sirhalmom felett 
Könyűimnek forrása megered, 
Es a könyűkhöz sóhajom vegyül : 

Fájdalmam lassacskán lecsendesül. 

* 

Akkor leszek ám még majd csendesen, 
Ha melléd fekszem, édes kedvesem ! 

(Pest.) 

TizenkettfitUtüttazóra... 

Tizenkettőt ütött az óra, 

Fölébredek a barangszóra, 

És ím sötét szobiamban egy 

Fehér alak 

Föl- és lemegy. . . 

Te vagy, te vagy, kit annyit váltalak, 

Te vagy, boldogságom fájának 

Idő előtt lehullt gyümölcse ! 

Jer, karjaim kitárva állnak, 

S kész ajkam, hogy csókját ajkadra hintse, 

Jer, elröpült kedves galambom ! . . . 

De szólt a lyányka halk, fájdalmas hangon : 

íMegállj, megállj ! előbb megkeresem 

Elvesztett életem ; 

Lásd, élet nélkül ott a sírban 

Fekünni olyan szomorú dolog : 

Ott oly sötét és oly hideg van. . . 

Én újra élni akarok; 

Megkeresem 

Elvesztett életem. 

Nincs nálad ? 

Add vissza, kérlek, hogyha megtaláltad. « 

»0h ! nincs az nálam. 

Meg nem találtam, 

Meg nem találtam drága életed ! 

De hogyha az enyém kell : íme vedd! . . . < 

S átadni akarám 

Tulajdon éltem, 

De már a látomány 

Eltűnt az éjben. 

(Pest.) 



Anyám, anyám. . . 

Anyám, anyám, oh! 

Legjobb s legboldogtalanabb anya. 

Nincs hát reményed. 

Mit a fösvény való beváltana ? 

Kiküldözéd, mint 
Galambját Noé, a reményeket 

De teljesülés 

Zöld ágával még egy sem érkezett. 

Végső reményed : 

Ha majd halálod meg fog hűteni, 

Fölmelegitnek 

Még egyszer gyermeked hő könnyei. 

Szegény anyám te ! 

Ez a vigasztalás sem jut neked ; 

Elsirta könnyeit 

Szerelmesének sírján gyermeked. 

(Pest ) 



Hiába várlak hát... 

fliába várlak hát ezentúl, 
Megsiratott szép gyermekem ? 
Meg nem jelensz többé nekem ? 
Mint eddig gyakran megjelentél 
Szobámban csendes éjeken. 

Eljő az éj, eljő az éjfél ; 
Mi baszna jő ? nem jő veled. 
Nem látom lengő szellemed, 
S reményem eltörött szárnyával 
Födöm be bágyadt szememet. 

Hová levél ? mért maradsz el 
Örökre, kedves szép leány ? 
Hervadt orczám ijeszt talán? 
Ne félj, ne félj hervadt orczámtól : 
Erted levek oly halovány. 

Oh ! jőj fel egyszer még sírodból, 
Mindennél drágább árnyalak ! 
Csak hogy még egyszer lássalak ; 
Aztán mondd, hogy terhedre van búm, 
S többé nem háborítalak. 

(Pest ) 



Függ már a lant . . . 

Függ már a lant megérintetlenül, 
Melylyel keservemet elénekeltem. 

Keservem, érted, a sir börtönének 
Örök rabjává záratott szerelmem. 

Ott függ a lant megérintetlenűl, 
S ha megpendül a méla nyugalomban : 
Az i)em az összes hangszemek zenéje, 
Egy-egy húr hangja csak, mely kettépattan. 

(Pest ) 



Mi bOvttsbájos hang ? 

Mi büvösbájos hang ? 

Völgyben csendtilt meg ünnep-est harangja ? 

Mely a buzgó falut 

Imádkozásra szentegyházba vonja ; 

Vagy lelkem almiban 

Cseng édesbús emléke a lyánykának ? 

Ki szép és ifjú volt, 

S kinek sírjára könnyeim folyának. 

(Eperjes.) 

Messze vándoroltam. . . 

Messze vándoroltam, elhunyt édes lelkem, 
De mindig, mindenütt, a hol jártam-keltem. 
Bánatos emléked, mint egy sötét fátyol 
Húzódott utánam sírodnak halmától. 

Visszajöttem hozzád. Csókot nem adhattam 
Nyájas üdvözletül; mélyen vagy alattam. 
Lehajtom fejemet árvafüz módjára, 
Nem lágy kebeledre, de kemény fejfádra. 

Játszanak ujjaim, nem szőke hajaddá), 
Tán már hamvaidból sarjadt fűszálakkal ; 
És hallok suttogást, nem kedves ajkadét, 
Hallom suttogni csak a temető szelét. 

Ekképen merengek sirod csendes halmán, 
A lefolyt időre nyugodtan gondolván. 
Nyugodt már kebelem. Fájdalmam szélvésze 
Kitombolt, elzúgott, megszűnt, elenyésze. 

Alvó tenger a múlt. Halálod a köszirt, 
A melyen reményim sajkája kettétört, 
Ez a durva köszirt most már olyan szépen 
Ali a látkör végén a kék messzeségben ; 

Es állani fog az szemem előtt váltig. 
Szivemen lesz képed, Etelkém, halálig ! 
Függni fog szivemen képed, mind domború 
Sírodnak fejfáján e hervadt koszorú. 

(Pest.) 



Vahot Sándorhoz. 

Szent a költő lantja, 
A föld működését 
Csillagtáborából 
Őrszemekkel néző 
Isten adománya; 
O beszél a rezgő 
Húrok énekében. 
Majd vigasztalólag, 

Petőfi összes költ. II- 

Majd pedig fenyítve, 
Mint a nép erénye 
Elvetett magvából 
Vagy konkolyt arat, vagy 
Tántorodva lép a 
Nemesebb törekvés 
Tiszta ösvényéről 
A lealjasúlás 
Iszapos gödrébe. 
Szent a költő lantja, 
Es nekem nagyon fájt 
Látnom, hogy van olyan, 
Es hogy nem kevés van, 
A ki e szentséghez 
Nem fél vakmerően 
Nyúlni szennyes ujjal, 
S hogy csak fényes álarcz 
Sok költő beszéde. 
Mely sötét szivének 
Foltjait takarja. 
Szebb örömeimnek 
Napja volt azon nap, 
Melyben a te kebled 
Rejtekébe láttam. 

S láthatám, hogy benned 
Egy a költő s ember, 
Hogy dalod s dalodnak 
Kútforrása, szíved, 
Tiszta egyaránt, mint 
A nap és sugara. 
Bizalommal adtam 
Kezemet baráti 
Szorításra, és te 
Vissza nem taszítád ; 
S ha Etelka meghűlt 
Szíve ott alant nem 
Porlanék a sírnak 
Hold- és csillagatlan 
Éjjelében : ah ! ugy 
Tán nem csak barátod 
Lettem volna egykor. 
Megtörtént ! .... a multat 
A jelen keserve, 
A jelen siralma 
Vissza nem teremti. 
Enyhítsd legalább te, 
Enyhítsd a barátság 
Balzsamolajával 

Veszteségem sebjet, 
És ne bánd, ha olykor 
Elmerengve csüggök 
Bámuló szemekkel 
Hitvesednek arczán, 
Oh ne bánd, barátom ! 
Hamvadó testvére, 
A szegény Etelke 
Elvesztett vonásit 
Keresem csak ottan ; 
S ha lelek közűlök 
Bárminő kévést is : 
A remények eldőlt 
Tündércsarnokából 
Szent ereklyeképen 
Tartom emiékimnek 
Drága kincstárában, 
S őrzöm a felejtés 
Eltörlő kezétől, 
Mint a megfagyástól 
Őrzi a világot 
A meleg verőfény. 

(Pest) 

A toronyban delet harangoznak. 

A toronyban delet harangoznak, 
A fejem tetejére süt a nap. 
Hejh, ha olyan közel volna sírom, 
Mint a milyen rövid az árnyékom. 

Kihozta az ebédet a gyerek ; 
A mint látom, egy kis bort is küldtek. 
Beh savanyú ! ... de csak kiürítem ; 
Hiszen még savanyúbb az életem. 

Élet, élet, áldástalan élet ! 
Számadásod velem mikor végzed ? 
Mikor mondod : menj isten hirével. 
Porladozzál porló szeretőddel ! 

(Pest.) 

Igy is jó. 

Megkopott a mentém préme, 
A sarkantyúm rozsdás, görbe, 
Nincs a kucsmám félrecsapva, 
Nincs a bajszom kipödörve. 

így is jó ily bús legénynek, 
A kit elhagyott rózsája. 
És lement a földbe mélyen, 
Hogy ne is nézhessek rája. 

(Pest.) 



Hír. 

Mi hát az a hír, a költőnek hire ? 
Hogy annyi a bolondja és irigye ? . 
Yan-e, van-e, ki nem sovárg utána ? 
Van-e, van-e, kinek az nem bálványa ? 
S méltán ! a hir fönséges terebély fa, 
ürályi széknél pompásabb árnyéka, 

Zöld ágait ki századokra nyújtja, 
Rontó enyészet vésze nem fog rajta, 
S hozzá magzatjai a késő világnak 
Zarándokolni áhitattal járnak. 
Oh szép, oh szép a hír borostyánfája ! 
Nem is csoda, ha hervadás nem bántja, 
Hiszen tövét a meggyilkolt boldogság 
Kiontott vére és könnyűi mossák. 

(Pest.) 



Elfojtott kSnnyek. 

Ugy sirhatnék ! . . . . megbántott valami, 
Nagyon megbántott, mondhatatlanul. 
Es a felhővel a lélek rokon : 
Megkönnyebbül, midőn esője hull. 

De én nem sirok, nem sziveihetem, 
Megfogadám, hogy többé nem sirok. 
El, könnyek ! . . . . szivem úgy is oly tires^ 
Megfértek benne, oda folyjatok. 

(Pest.) 

A világ és én. 

Megvetésem és utálatomnak 
Hitvány tárgya, ember a neved ! 
A természet söpredéke vagy te, 
S nem király a természet felett. 
A teremtés legutósó napján 
Alkotott az isten tégedet, 
Elfáradt már ekkor a munkában, 
S így jelessé nem teremthetett. 



Szeretélek téged egykor, és szivem 
Veled hü szövetséget kötc. 
Megvetésem és utálatom lett 
E szövetség kettős gyermeke ; 
Jól ismerlek, te nem érdemelsz mást, 
Nem, mint megvetést s utálatot. . . 
Szolgazsarnok vagy ! nyalod más talpát, 
Avvagy talpad mással nyalatod. 

S azt hiszed tán, te nyomorú pára ! 
Mint te, én is olyan rab vagyok ? 
Azt hiszed, hogy én dicséretedre 
Vagy gyalázatodra hallgatok ? 
Azt hiszed, hogy tettben és Írásban 
Engem aggódásnak férge rág. 
És szorongva kérdezem magamban : 
Mit fog erre szólni a világ ? 

Hidd, ha jónak látod ; ámde tudd meg : 
En nem függök tőled semmiben, 
A mily utat választott magának 
Lelkem, rajta egyenest megyén. 
És ha tetszik engem fölemelned, 
Am emelj föl, mint bálványodat ; 
Ha fölültetsz fejed tetejére. 
Majd kirúgom s^olgafogadat ! 

(Pe«t.) 

KSItff lenni vagy nem lenni. 

Légy átkozott, te átkos pillanat, 

Melyben fogantatáin. 

S te, melyben kínnal a kín emberének, 

Költőnek szült anyám ! 

Oh! költészet, te a 

Gyanútalan sziv csalfa pókhálója, 

Es azután foglyodnak 

Oly irgalomtalan fojtogatója ! 

Yéremből már te oly sokat szivál. 

Mérges fulánku pók ! 

De szálaid bármilyetén kuszáltak. 

Még elszaggathatok, 

Letépem azokat. 

Bármint kereszttilszőtték-fonták szívem, 

S ha összenőttenek már : 

ügy velők együtt szívem is kitépem ! 

De véremből e gyilkos férget én 
Többé nem hizlalom. 

Ugy is mi lenne a kiszívott, elfolyt 

Vérért a jutalom ? 

Dicsőség legfölebb, 

Ez a szem fényét elvakító semmi ; 

Es még az is nagy kérdés : 

E semmi is fog-e jutalmam lenni ? 

Széles folyódon úszom ezután, 

Oh mindennapiság ! 

Ballagsz velem majd, és csendes folyásod 

Sziklák közé nem vág. 

Nem lesz hírem, nevem, 

Tán a boldogság karjai sem várnak, 

De lesz mégis nyugalmam, 

S a nyugalom fele a boldogságnak. . . 

Es elnémuljak mindörökre hát ? 

Egy hangszer életem ; 

E hangszer ép még, s azt, mint elromlottat, 

A szögre foltegyem ? 

Hallgasson örömem ? 

Ne légyen hangja többé fájdalmamnak ? 

Hallgathat-e a tenger, 

Midőn huUámin szélvészek rohannak ? 

Nem, költészet, nem hagylak el soha, 

Mert nem hagyhatlak el ! 

Táplálni foglak a gyötört kebelnek 

Legforróbb vérivel, 

Nem bánom : tépj, emészsz, 

Másoktól meghallgattatást sem várok, 

Azért éneklek, költök, 

Mig végső cseppvérem ki nem szivárog ! 

(Pest ) 



Szerelemvágy. 



Szeretnék már szeretni újólag. . . . 
Mit ér a kert, ha rózsát nem terem ? 
Ha szerelemmel nem diszeskedik, 
Mit ér az élet, ifjúság nekem ? 

Szerettem én, s csak búját érezem 
A szerelemnek mindez ideig, 
S e bú mindennél édesebb vala, 
Mire szivem csak emlékezhetik. 

Oh istenem, ha gyötrelmében is 
Ily boldogító már a szerelem : 
Hát akkor még minő lehet, ha a 
Szívben szelid mosolygással pihen ! 

Lelkem bolyongó, hontalan madár, 
Keresve száll : fészkét hol rakja meg ? 
Hol a leányszív, a mely megnyílik 
Tanyát óhajtó érzeményinek ? 

De bár szeretni vágyok újólag, 
A holt leánykát nem feledtem el. . . 
A hegytetőn még ül a téli hó, * 
Midőn tövében már virág fesel. 

(Pest.) 



Gyors a madár, gyors a szélvész. . 

Gyors a madár, gyors a szélvész, 
Gyors a vilám ; 
Hanem az alföldi betyár 
Még gyorsabb ám ! 

Ma ő kelme csikót szerez 
Kecskeméten. 

Szentmártonnál az nap át is 
Megy a réven. 

Holnap a csikót eladja 
Fehérváron, 
Eladja, még újat is lop 
E vásáron. 

Holnapután már valahol 

Becskereken 

Lovagol egy karcsú fakón : 

A fleresen. 

(Pest.) 



Piroslik a Icecslcerágó. 

Síroslik a kecskerágó 
Szőlő árka mellett. 
Az árokban tehéncsordás 
Kutyája megellett. 

Tehéncsordás, vizbe ne hányd 
A kutyakölyköket ! 
Tudod-e, hogy sok legénynek 
Tetszik feleséged ? 

Alattomban környékezik 
Házad a legények ; 
Uszítsd rájuk a kutyákat, 
Majd mikor felnőnek. 

(Pest.) 



Kicsapott a folyó • 

Kicsapott a folyó. 
Vízben úszik a táj. 
Túl a vizén lakol. 
Édes rózsám, ne várj. 
Elvitte az árvíz 
A töltést, a hidat ; 
Amott megy a hidból 
Az utósó darab* 

Magam egy halomról 
Nézek át a vizén ; 
A vizén keresztül 
Galamb száll sebesen. 
N«m is tudom ugyan : 
Galamb-e igazán^ 
A mi ott száll . . . vagy az 
En sóhajtásom tán ? 

(Pest.) 



Pest. 

Hiába, Pest csak Pest, tagadhatatlan ! 
S én Pestnek mindig jó barátja voltam, 
És a hol csak kell, hát pártját fogom. 
Volt itt nekem sok kellemes napom. 
Kivált h' az utczán kóborolhatok : 
Az angyaloknál boldogabb vagyok. 
Egy óriáskígyó bámészkodásom, 
Végighúzódik a népsokaságon. 
S aztán itt minden olyan érdekes, 
A szív örömében csak ugy repes. 

A vargainasok pofozkodása, 

A bérkocsiknak embergázolása, 

A zsebmetszők, a pörölő kofák 

Az embert mind igen mulattatják. 

S azt kell még látni, hogyha szép időben 

Sétára kél a tarka-barka nőnem ; 

Mi szépek ők, mi szépek, teringette. 

Elől kifestve és hátul kitömve. 

Hát a hol a dicső arszlánok járnak ! 

Azt nevezem aztán baromvásámak. 

(Pest.) 



Orbán. 

Komor, mogorva férfiú 

Volt Orbán, 

Bár oly vidám hajnal pirult 

Az orrán. 

De hisz mogorva ép azért 

Volt Orbán, 

Mert oly vidám hajnal pirult 

Az orrán. 

Petőfi összes költ. II. 

Oka egyébiránt maga 

Volt Orbán, 

Hogy oly vidám hajnal pirult 

Az orrán. 

Tömérdek borfélét ivott 

Meg Orbán, 

Vidám hajnal azért pirult 

Az orrán. 

(Pest.) 



A sorshoz. 



Egyet mondok, sors, kettő lesz belőle : 
Nekem csak egy leány szerelmit add, 
S érette én átengedem cserébe 
Minden, de minden . . . adósságomat. 

(Pest.) 

Téli világ. 

Megölte valaki magát, 
Az hozta ezt a rút időt. 
Fuj a szél, tánczol a tányér 
A borbélymühelyek előtt, 
flol a boldogság mostanában ? 
Barátságos meleg szobában. 

A napszámos, napszámosné 
Tuskót fürészel és hasit ; 
Daróczpólyában gyermekök 
A szélvészszel versenyt visít. 
Jíol a boldogság mostanában ? 
Barátságos meleg szobában. 

Jár nagy léptekkel föl s alá 
A katona az őrhelyen, 
Es számlálgatja lépteit ; 
Kínjában mást mit is tegyen ? 
Hol a boldogság mostanában ? 
Barátságos meleg szobában. 

5* 

A hosszú lábu drótostót 
Kopott gubáját czipeli ; 
Az orra érett paprika, 
S hidegtől folynak könnyei. 
Hol a boldogság mostanában ? 
Barátságos meleg szobában. 

Barangol a vándorszinész 
Egy falutól a másikig ; 
Meleg ruhája nincs ugyan, 
De mindazáltal éhezik. 
Hol a boldogság mostanában ? 
Barátságos meleg szobában. 

Hát a czigány ? ... vaczog foga 
A rongyos sátorok alatt ; 
Kopogtat a szél, és bemegy, 
Bár a czigány nem szól: »szabad!< 
Hol a boldogság mostanában ? 
Barátságos meleg szobában. 

Megölte valaki magát. 
Az hozta ezt a rút időt. 

Fuj a szél, tánczol a tányér 
A borbélyműhelyek előtt. 
Hol a boldogság mostanában ? 
Barátságos meleg szobában. 

(Pest.) 



A nap. 

Mi az a nap ? mi az a nap ? 
Nem is nap az tulajdonkép. 
Ugyan mi hát ? . . . hát semmi más, 
Mint egy nagy szappanbuborék. 
Yalami óriás fiú 
Kifúja reggel keleten, 
S szétpattan este nyugaton, 
És ez mindennap így megyén. 

(Pest.) 



Digitized 



by Google 



70 KISEBB KÖLTEMÉNYEK. ISéö* 



Mulatság közben. 

Most már mulassatok, kedves barátim,. 
Az én mulatságomnak vége van ; 
A tréfaságok, az elmés beszédek, 
Az ének, a bor, mind haszontalan. 

Az embernek mért is van gondolatja ? 
Lássátok, én olyan bolond vagyok : 
Mikor legvígabb a jelen, jövőbe 
Ragadnak rögtön a gondolatok. 

Az a jövő ! az a kegyetlen szélvész. 
Mely szétzilál bennünket, szerteszét ; 
S lesz-e azontúl még találkozásunk ? 
Vagy halljuk-e csak egymásnak hirét ? 

Igen, halljuk ! majd elbeszéli a hir : 
Ez és ez nyugszik . . . odalenn . . . 
Haszontalan história az dlet ! 
Miért is van, vagy mért nem végtelen ? 

(Pest.j 

Rosz verseimrtfl^ 

Tán én nem tudnék irni 
Mindig jó verseket ? 
De szivem főerénye 
Az emberszeretet. 

Valóban ! . . . már pedig ha 
Mindig csak jót irok, 
Mivé lennének úgy a 
Szegény kritikusok ? 

Időnként valamicske 
Ezeknek is csak kell^ 
S ők minden hulladékot 
Gyönyörrel falnak fel. 

Rágódjanak szegények, 
Csak élősködjenek ! 
Hiszen, ha nem csalódom, 
Tán ők is emberek. 

(Pest) 

Egy szép hSIgy emléke. 

Xiádámat tolvajtól nem féltem én, 
Mert oly üres, mint sok tudós feje. 
Szivemben hordom kincseim . . . szivem 
Sok szép emlék kincsével van tele. 

Ah ! mon dieu, ha végiggondolom 
Egy^ gőzhajói utazásomat: 
Minő boldogság ! . . . útitársamúl 
Egy gyönyörűséges szép hölgy akadt. 

Hölgyek körül én szégyenlős vagyok, 
Előbb tehát csak némán bámulám ; 
Elszántam végre magamat, mivel 
Oly nyájasan pillantgatott reám. 

Kitudtam a beszélgetés között, 
Hogy ő német szinésznő s Pestre mén. . 
Hohó, szinésznő, már kész a kaland ! 
Háborgó szivvel ezt gondoltam én. 

S ebédre mentünk. Az ebédnél.'a 
Szép hölgy bevágott vagy két itcze bort. 
Hanem dicséretére mondhatom : 
Nem is látszott meg rajta, hogy ivott. 

(Pest.) 



Azokhoz az én jó pesti pajtásaimhoz. 

Haj, börtönöm ajtaja megnyílt, 

— Nem börtön-e a hivatal ? — 

Csókolgat a drága szabadság 

Édes, tüzes ajkaival. 

De lelkem hová lett ? . . . merre, oh ! lélek. 

Szárnyad suhogási merre vivének ? 

Mi messze, mi messze röpülsz már. 

Végetlen előtted az ut ; 

Hiába suhanna utánad, ^ 

A fecske, nyomodba se' jut. 

El lelkem után a messze világba ! . . . 

De vissza mi tart? szív, monddsza, mi bánta? 

Távozni ! e gondolat úgy fáj, 
Ugy fáj nekem ... és mi okért ? 
Volt itt szeretőm, hanem az már 
A sírhalom éjibe tért. 
Es nem vagyok én már senki barátja. 
E puszta üres szót lelkem utálja. 

Pajtásaim ! értetek a bú ; 

Elhagyni, fiúk, titeket,' 

Ez fáj nekem, ez szomorít el , 

Ez ver kebelembe sebet. . . 

De nem ! mi vigadtunk minden időben, 

így hát szomorú a búcsú se' légyen. 

Föl, czimboraság, vigalomra, 

S pogány legyen a vigalom : 

A bút kiürült poharakkal 

Kegyetlenül üssük agyon. 

Hogy, majd ha jön a sor kézszoritásra, 

Őt könnyre fakadni senki ne lássa ! 

(Pest.) 

Mi kék az ég! 

Mi kék 

Az ég! 

Mi zöld 

A föld! 

Zöld föld felett, kék ég alatt a 

Hangos pacsirta fütyörész ; 

Dalával a napot kicsalta, 

A nap rá gyönyörködve néz. 

Mi kék 

Az ég! 

Mi zöld 

A föld! 

Zöld a föld, kék az ég, tavasz van. 

Es én oly sült bolond vagyok, 

Hogy idebenn a szűk szobában 

Kadencziákat faragok ! 

(Eperj»8.) 

Ki a szabadba! 

Ki a szabadba ! látni a tavaszt, 
Meglátni a természet szinpadát ! 
Az operákban ki gyönyörködik ? 
Majd hallhat ott kinn kedves operát. 

A természetnek pompás színpadán 
A primadonna a kis fülmile ; 
Ki volna, énekesnők ! köztetek 
Merész : versenyre kelni ő vele ? 

Megannyi páholy mindenik bokor, 
A melyben ülnek ifjú ibolyák, . 
Miként figyelmes hölgyek . . . hallgatván 
A primadonna csattogó dalát. 

Es minden hallgat, és minden figyel, 
Es minden a legforróbb érzelem. . . 
A kősziklák, e vén kritikusok. 
Maradnak csak kopáran, hidegen. 

(Eperjes.) 



Digitized 



by Google 



KISEBB KÖLTEMÉNYEK, 1845. 77 



P....y Vilma kisasszonyhoz. 

Jíjú szivecskéd legelőször játsza 
A szerelemnek szép játékait. 
Gyönyör nekem e játék láthatása, 
Nem én vagyok bár, a kit toldogit. 

Ki is ne volna lelkesült néző ott, 
Hol a szív első mozdulásra kél ? 
Nem olyan-e ez, mint ha rózsabokrot, 
Virító rózsabokrot ráz a szél ? 

Az égő szív, ez a rózsának bokra. 
Lengő fuvalmak érzeményei, 
S hull a bokorról a talvány arczokra 
Piros levél, ha a szél lengeti. 

Ha szép orczádat ekkép égni látom, 
Oh ! lyányka, szived érziményitül 
Derül kissé az én sötét világom. 
Mit szerelemnek napja elkerül. 



Digitized 



by Google. 



78 KISEBB KÖLTEMÉNYEK. 1845. 

Költőkebelnek nem szolgál szerelmese ; 
Tudod szerelmem bús történetét : 
Volt életemnek egy királyi kincse, 
Koldus vagyok, mert azt eltemetek. 

Szempilláidnak fekete virágán 
A részvét könyharmatja reszketett, 
Midőn előtted szívemet kitárám 
Es elbeszélem e történetet. 

Ekkor, leányka, jó leányka, téged 
Édes testvéremül fogadtalak. 
Kössük meg ezt a drága szövetséget 
Egy csókkal, Vilmám, és én áldalak. 

Különben is te voltál, a ki mondád. 
Hogy megcsókolni a költőt szabad ; 
Szép állitásod, lyányka, teljesítsd hát: 
Tedd ajkaimra testvércsókodat ! 

(Losoncz.) 

Az erdei lak. 

(Költji verseny Kerényi és Tompával.) 

Mint a szív az első szerelemnek titkát, 
Eejti a kis kunyhót bérezek koszorúja , 
Meg nem árt erőtlen szalmafödelének, 
Ha dühét a szélvész e vidékre fúja. 

Szalmafödelét beárnyékozza hűsen 
Susogó erdőség rezgő lombozatja, 
Min magát a vígan fütyölő rigófaj 
És a búsan búgó vadgalamb ringatja. 

Mint a kergetett őz, fut le gyors futással * 
Kis patak magasról a völgy mélységébe ; 
Kétfelől virágok, mint kaczér leánykák. 
Kandikálnak a víz fényes tükörébe. 

S a viráglyánykákhoz jőnek az imádók, 
Egő szenvedélylyel jőnek a vadméhek, 
S élveznek szerelmet. Hejh, de sok megjárja! 
Vízbehullás vége részeg örömének. 

A nap és a szellő szánakozva nézi ; 
Levelet hajít le a szellő, számára, 
Es ha fennül már ez életmentő sajkán,' 
Megszárítja szárnyát a jó nap sugara. 

A hegyek tetőin duzzadó emlőkkel 
Jár az anyakecske gödölyéi mellett. 
Kikerült ettől s a vadméhektől mindig. 
Mi a kunyhó kicsiny asztalára kellett 

S búgó vadgalamb és fütyölő rigó faj 
Nem félnek, hogy őket csalják lépvesszőre ; 
Önmagáról tudja e lak népe, milyen 
Édes a szabadság tiszta levegője. 

Nincsen itten rabság, nincsen itten úrkény, 
Mely parancsolatját mennydörögve adja ; 
Csak az égiháborúnak zeng koronként 
Istentiszteletre buzdító szózatja. 

És az isten jó, ő nem soká haragszik ; 
A dorgáló felhők torkait bezárván, 
Újólag mosolyg ... a megengesztelődött 
Isten mosolygása : tündöklő szivárvány. 

(Eperjes.) 

A varróleány. 

Varróleány a szeretőm, 
Azaz hogy én őt szeretem, 
Oly fenhangon kiáltja ezt 
Vadul ugrándozó szivem. 
Hogy semmi kétség benne. 
Bolondos egy história talán ; 
De már egyéb nincs hátra : 
Szeress te is, te szép varróleány ! 

Szép vagy, de szép orczáidat 

Az ember addig nézi csak, 

A míg nem látja sugarát 

Lelked dicső villáminak. 

Minden szavad egy villám, 

Mely szem fényét ölő szikrákat hány : 

Nem ismerem még párod 

Az ehnésségben, szép van^óleány ! 

Petőfi összes költ. U. 6 

S azonkívül hogy tündökölsz 

Az elmésség sugáriban : 

Ki oly könnyen megbukhatál, 

Erényednek közhíre van. 

Elmés vagy, mint az ördög, 

S jó, mint az angyal . . . hogy ne hajtanám 

Meg térdeim előtted. 

Te szép, elmés, te jó' varróleány ! 

Meghajtom íme térdemet. 

Emelj föl engem szívedig ; 

Ennél följebb nem vágyok én. 

Hisz ott a menny, a hetedik. 

Itt várok térdepelve, 

Euházd a »szerető« czimet reám. 

Vagy varrd meg szemfedőmet, 

Ha nem szeretsz, te szép varróleány ! 

(Losoncz.) 

Van a nagy alföldön csárda sok. . . 

Yan a nagy alföldön csárda sok. 
Azok közt, a kiket én tudok, 
Legkülönösebb a Betekints. . . 
Ennek széles földön párja nincs. 
Menni akar, de csak düledez. 
Mint ivója, kiben sok a szesz ! 
Födele is félre van csapva. 
Mint a részeg ember kalapja. 

(Késmárk) 



Piroslik már a fákon a levél. . . 

Piroslik már a fákon a levél. 
Süvölt köztük, süvölt az őszi szél, 
Homályos a nap, a mező deres ; 
Pásztor, betyár meleg tanyát keres. 

Meleg tanyát a pásztor csak talál, 
Vár ott reá kulacs bor, tele tál. 
Ha kifogy a kulacs bor s tele tál : 
Lágy párnán felesége vele hál. 

Betyár embernek jó tanyája nincs. 
Mindenfelöl csörög rá rabbilincs. 
Száraz bokorban húzza meg magát. 
Átkozza a hüs őszi éjszakát. 

(Dömsöd.) 



Paripámnak az 6' szine fáké. . . 

Paripámnak az ő szine fakó, 
Szőre, mint a vert arany, ragyogó ; 
Paripámnak az ő neve csillag, 
Gyors a lába, mint a hullócsillag. 

Hejh szép lovam, hejh jó lovam, fakó ! 
Hol az egyik lábadról a patkó ? 
Hadd vigyelek, lovam, a kovácshoz, 
Azután majd vigy el a rózsámhoz. 

Hejh, tüzes a kovácsnak a szene, 
De tüzesebb rózsámnak a szeme. 
Hejh, lágy a vas a kovács szenétől, 
Lágyabb szivem a rózsám szemétől. 

(Igló.) 

Fekete kenyér. 

Miért aggódol, lelkem jó anyám, 
Hogy kenyeretek barna, e miatt ? 
Hisz meglehet : ha nincs idehaza. 
Tán fehérebb kenyérrel él fiad. 
De semmi az ! csak add elém, anyám, 
Bármilyen barna is az a kenyér. 
Itthon sokkal jobb ízü én nekem 
A fekete, mint máshol a fehér. 

(Szalk-Szent-Márton .) 



Holdvilágos éj. 

A hold az égen egy ezüst lant, 
Megannyi húr a sugarak ; 
A hold ezüst lantján a szellők 
Szellemkezekkel játszanak. 

Egy faluhoz közéig a vándor, 
Egyúttal költő is talán ? 
Mert úgy elandalodva csügg a 
Holdon s elömlő sugarán. 

Megy, megy tovább a méla vándor, 
S eléri végre a falut ; 
A faluban csend, néma csend van, 
Népsége régen elalutt. 

A kántor háza kapujánál 
Szép hajadon leány zokog ; 
Az este hűs . . . ő pongyolában. . . 
Reszketnek a gyöngéd tagok. 

A vándor arra ballag és szól : 
»Mi lelt, mi lelt, szép hajadon ? 
Felelj, legszebbik holdsugár te, 
Segíthetek-e bajodon ? 

Hüségtelen kedvest siratsz tán ? 
Ha én lehetnék kedvesed, 
Olyan lennék, hogy a világ még 
Nem láta oly hűségeset. 

Légy holdvilágom, szép leányka ! 
S nem bánom : a sors bármit ad ; 
Legyen örök éj életem . . . csakhogy 
Örökké lássam holdamat !« 

így szólt a vándor lelkesedve, 
De a leányka nem felel ; 
Csak áll és némán nehezíti 
Kis kendéjét könyüivel. 

A hold a kántor szobájába 
Sugarait most beveti ; 
A kántor, a lyány részeg apja, 
Benn feleségét döngeti. 

(Hatvan.) 



Rég veri már a magyart a teremtő. . » 

Rég veri már a magyart a teremtő. 
Azt sem tudja : milyen lesz a jövendő ? 
Lesz-e még ezen a földön jó napja ? 
Örüljön-e, búsuljon-e ? nem tudja. 

De ha isten bút adott e nemzetnek, 
Azt is adott, mivel a bút ölje meg. 
Hol terem több jó bor és több szép leány, 
Mint itt, belül Magyarország határán ? 

Leányt ide, leányt az én ölembe ! 
Hadd szorítsam két kezemmel szivemre. 
Hadd szijam ki édes lelkét csókommal, 
Yessek számot sok keserű bajommal. 

Hát az a bor ? hejh, a borral ide már ; 
Sirja belém piros könnyét a pohár! 
Piros könnye tüzes, mint istennyila, 
A kialudt életet is meggyújtja. 

Te meg, czigány, húzd rá, majd kifizetem ; 
De úgy húzd, hogy megrepedjen a szivem, 
Hepedjen meg örömébe' bujába'. . . 
így vigad a magyar ember, hiába ! 

(Pest.) 

Liliom Peti. 

Liliom Peti volt ám csak 
A derék legény ! 
Alig akadt volna párja 
A föld kerekén. 

Emberül megült ö minden 
Paripa hátán ; 
Le nem vetette volna a 
Hétfejű sárkány. 

A mennyi bor öt más embert 
Döntött volna meg : 
Annyi még jóformán meg se 
Kottyant Petinek. 

S a hol vele elvágtatott 
Gyors paripája, 
Majd megveszett a falusi 
Lyányság utána. 

De nyakravalója lett a 
Hóhér kötele. . . 

Mért ? azért, mert Angyal Bandi 
Lelke bújt bele. 

(Pest.) 



Fresco-ritornell. 

Mihelyt megpillantottalak, menyecske, 
Bordám alatt ez a kis húsdarab 
Ugrálni kezdett, mint sziklán a kecske. 

Azóta mellem folyton égő katlan, 

S a láng mindig tovább, tovább harap. . . 

Csak te ne volnál oly meggyujthatatlan ! 

Kebled fehérlő, mint az alabástrom. 

De búm sötét, mint holmi ócska klastrom, 

S csak a halál lesz dúlt szivemre flastrom. 

(Igló.) 

Magyarország. 

Te sem termettél ám szakácsnak, 
Magyarország, édes hazám ! 
A sült egy részét nyersen hagynád, 
S elégetnéd más oldalán. 
Mig egyfelől boldog lakóid 
Megfúlnak a bőség miatt : 
Hát másfelől meg éhhalállal 
Megy sírba sok szegény fiad. 

(Eperjes.) 



Gyalázatos világ. 

Gyalázatos világ ! mit nem gondolsz ki még ? 

Hogy szívemet sebezd. . . 

De mért panaszlanék ? 

Hisz a mi megtörtént : mind, mind várhattam ezt. 

Az én pályám nem mindennapi pálya, 

S ki új utat tör : gaz és tüske várja. 

Uj pályámon paréj, tövis közt gázolok ; 

De megyek egyaránt, 

Bár fájdalmas dolog, 

Ha sziszegő kigyók mérges fulánkja bánt. 

(Az én utamban sok a kígyófészek, 

S hogy eltiporjam, én beléje lépek !) 

Jó, hogy sebemre az ég orvosságot ad. 

Keblem Varázsfüve 

A büszke öntudat, 

Mely tőlem már oly sok fájdalmat elveve. 

Ha ez nem volna, a kígyók marása 

Eddig szivemnek közepében ásna. 

Mardossatok csak hát, ti kígyófaj zatok ! 

Eltiprom "köztetek, 

Kit eltiporhatok, 

S a kit nem : azt majd az idő gyilkolja meg 

Mert az idő a jobb lelkek segéde. 

Kiáll ezeknek védelmezésére. 

Idü, hü gyámolóm ! benned megbízhatom. 
Ha úton-útfelén 
Sárral dobáltatom. . . 

Ha senki nem lesz is, leszesz te majd velem ; 
A melyet a szennyes világ dobott rám, 
Megtisztítod te majd a sártul orczám ! 

(Pest.) 



Egy hajfürthöz. 



Barna lyányka szép fejéről 
Kaptam e hajfürtöt én. 
En s e fürt együtt pihentünk 
A leányka kebelén. 

A búcsúnak órájában 
Adta emlékül nekem ; 
A búcsú órája óta 
Mindig itt volt szivemen. 

Oh ! ha nézem e haj fürtöt : 
Minden perez eszembe jut, 
Melyben a boldogság szárnyán 
Mennybe nyilt előttem ut ; 

A letűnt szerelmi órák 
Körülöttem lengenek, 
Mint vidám csillagsugáros 
Túlvilági szellemek. 

Nézlek, nézlek, drága hajfürt, 
Hosszan nézlek tégedet, 
A ki üdvem holt időjét 
A sírból kivezeted. 

Hosszan függenek te rajtad. 
Oh ! szép hajfürt, e szemek. 
Hosszan . . . hosszan . . . és . . . utószor. 
Mint hogy már . . . mást szeretek. 

(Pest.) 



Képzetem. 

Még mit nem mondanak ! 
Hogy az én képzetem 
Alant jár, magasra 
Föl nem röpíthetem. 

Lent jár a föld szinén, 
Ha ugy tartja kedve, 
Sőt a föld alá is 
Van gyakran sülyedve ; 
Mint búvár, sülyed a 
Mélységek mélyére, 
A legmélyebb tenger : 
A szív fenekére. 
De ha mondom neki : 
»Szállj a magasra fel!« 
Felszáll s a légben, mint 
Pacsirta, énekel. 
S ha ekkor biztatom : 
»Még följebb, képzetem !« 
Vele a sasokat 
Eendre megkergetem. 
A sas mind elfárad , 
De nem fárad ő el. 
Egy utat kezd a leg- 
Magasabb felhővel. 
Es a felhőknek sem 
Társa ő sokáig. 
Egyenest fölfelé 
Tör az ég boltjáig, * 



Digitized 



by Google 



96 KISEBB KÖLTEMÉNYEK. 1845. 

Es ha ekkor épen 
Napfogyatkozás van : 
Az elsötétedett 
Nap mellett elsuhan, 
Elsuhan mellette, 
Egyet pillant rája, 
S megkerül a napnak 
Elveszett pompája. 
Es az én képzetem 
Még ekkor sem pihen, 
Hanem a legfelső 
Csillagzaton terem, 
S ott, hol már megszűnik 
Az isten világa, 
Uj világot alkot 
Mindenhatósága. 

(Pest.) 

Bii€$u Kun-Szent-Miklóstól. 

Szól a kakas innen-onnan 
Viradóra. 

Kivigadtunk, takarodjunk 
Nyugovóra. 

Hejh, ennek a mai napnak 
Nagy az ára . . . 
T'om : sokáig fáj belé a, 
Fáj belé a kezem szára. 



Eáj az én jobb kezem szára 

Véghetetlen, 

Mert nagyon sok telt palaczkot 

Emelgettem. 

De ha fáj is a karom, tán 

Utójára 

Fölbirom még e palaczkot, 

E palaczkot . . . búcsúzásra. 

TetSfi os.s7.es költ. II. 



Digitized 



by Google 



98 KISEBB KÖLTEMÉNYEK, 1845. 

Ki veled, bor, ki veled, bor. 
Az üvegből ! 
Telesírom könnyeimmel 
Két szememből ; 
De magam sem tudom én, hogy 
Majd az benne 
Fájdalomnak vagy örömnek. 
Vagy örömnek lesz-e könnye ? 



Mostanában a keblemnek 

Megtelése 

Fájdalomnak és örömnek 

Vegyülése. 

Az örömem onnan ered. 

Mert itt voltam ; 

El kell mennem : innen ered. 

Innen ered a fájdalmam. 



Kiskunsági Szent-Miklósnak 
Ifjú népe! 

Benyitottál a szivemnek 
Közepébe ; 

Hejh, pedig e szivközép, ez 
Szentek szenté,* 

Nem sok ember fordult meg még, 
Fordult meg még eddig benne. 



De kinek meg helyet adtam 

Egyszer itt benn, 

Az ugyan ki soha többé 

Nem megy innen. 

Ezután ugy nézzetek hát 

A szemembe: 

Rabok vagytok mindörökre. 

Mindörökre a szivembe' ! 



Hát közöttetek, ha újra 

Visszatérek, 

Lesz emléke a barátság 

Ünnepének ? 

Ünnep volt ez, e barátság 

Szép ünnepje, 

Nem is hiszem, hogy valaki. 

Hogy valaki elfeledje. 

7* 

Mostanáig itt vigadtunk 

Tegnap déltül, 

Nem csoda hát, ha kissé a 

Fejem szédül. . . 

De azért jól tudom ám, hogy 

Mit miveltünk ? 

Ettünk, ittunk, tánezot jáftunk, 

Tánczot jártunk, énekeltünk. 



Ilyen a magyar mulatság, 

Már hiába ! 

Ha iszik, hát jár a nyelve, 

Jár a lába. 

Hejh, csak oly gyors lenne honja 

Haladása, 

Mint lábának, hogyha tánczol, 

Hogyha tánczol, a mozgása ! 



Hanem hiszen száz szónak is 
-Egy a vége: 
Legyen rajtatok, barátim, 
Áldás, béke. 

Legyen oly vig mind halálig 
A pályátok, 

A mily vígak valamennyin, 
Valamennyin ma valátok ! 

. . . Hejh, ha volna ősz : elszállna 

Már a gólya ; 

Mennék én is már, ha még egy 

Szóm nem vóna. 

Kimondjam-e, vagy ne mondjam ? 

Ej, kimondom ; 

Mit szóltok rá, mit nem szóltok. 

Mit nem szóltok, semmi gondom. 

Amott virít Szent-Miklósnak 

Egy rózsája. . . 

Hejh, csak soha ne is néztem 

Volna rája ! 

Vagy ha már megbűvölt édes 

Arczulatja : 

Hadd lennék, én a ki őtet, 

A ki ötét leszakasztja. 

(Knn-8^eDt-M{klŐ8.) 

Falun. 

Király vagyok most minden alkonyon. 
A nap pirosló fényt lövel reám, 
A nap pirosló bűcsusűgara 
Biborra festi egyszerű ruhám'. 

Gyönyörrel járom estenként a tájt, 
Kilépvén a kis házfödél alól ; 
Porfellegekben a nagy ég alatt 
A hazatérő nyáj kolompja szól. 

Elandalodva hallom e zenét, 
Elandalodva szemlélek körűi ; 
Es messze látok, mert mindenfelé 
Megmérhetetlen rónaság terül. 

A rónaságnak messze tengerén 
Imitt-amott áll egy fa, mint sziget, 
S hová imát küld a mohamedán : 
Kelet felé ez hosszú árnyat vet 

Miként csatában a sebzett vitéz : 
Elvérzik a nap végre, s elesik ; 
S mint a dicsőség a vitéz halált, 
A napot csillagok s hold követik. 

Körülem éj van, fényes éjszaka ; 
A csillagfényes éjben méla csend, 
Oly csend, hogy szinte vélem hallani, 
Mit a holdban szent Dávid lantja zeng. 

A szomszéd tóból a vadludakat 
Látom csapatban messzeszállani ; 
Szivemből is föl- és elszállanak 
A nagyravágyás, hir vad álmai. 

Feledni kezdem Pestet és zaját, 
S jövendőm minden biiszke terveit ; 
Jobb lenne élnem, így gondolkodom. 
Jobb lenne élnem elfeledve itt. 

A fölmagasztalt nagy nevek között 
ííe hangoztassa senki nevemet. 
Csak szőlőm és szántóföldem legyen, 
Termők piros bor s fehér kenyeret 

S midőn szőlőmből s szántóföldemről 
Házamba téré este : hozza be 
Majd a piros bort s fehér kenyeret 
Piros menyecskének fehér keze. 

S ha a késő halálnak ujjai 
A férj és nő szemét majd befogák : 
Tegyék egy sírba a két aggastyánt 
Nem tettetésből síró unokák. 

(Szalk-Szent-Mirton.) 



Három szív tSrténete. 



I. 



Volt egy lovag, kinek nem volt hazája, 
Mert rajt' ütének ellenséges népek, 
És pusztulás lett ; mit hozának rája 
Komor fényében a csaták tüzének. 
Komor fényében a csaták tüzének 
Piroslott a lovag hős arcza szinte, 
S piroslott vére, melyet bőven önte 
Megmentésére a, hon életének. 

De hasztalan folyt a lovagnak vére ; 
O megmaradt és honja véget ére. 
S a hontalan lett fának eltört ága, 
Mit a fáról a fergeteg törött le, 
S mit ezt most kerget a széles világba, 
Midőn a felhő ott szállott fölötte, 
A hol volt a ledöntött hon határa, 
Megállott és letérdepelt hantjára, 
Hogy könnyeit végső cseppig kisírja 
A földre, mely holt nemzetének sírja ; 
Mert könnye volt egyetlen kincse, melyet 
Elvesztett mindenéből még megtarta : 
S ezt tékozolni másra nem akarta- 
Megindult és ment tompa búja mellett, 
Mely árny képében öt folyvást kisérte. 
Midőn kifáradt már a bujdosásban : 
Csöndes vidékbe megpihenni téré 
Egy idegen nép távol országában. 
Es gondola azt is, hogy őt halála, 
Ha egy helyen lesz, hamarabb találja ; 
S ha ráhull a halál fehér virága. 
Beteljesülve minden kivánsága. 
Ezt várta ő a csendes zárt vidéken. 
Hová fáradtan megpihenni téré. 

S hol élt egy lyányka olyan ifjuszépen, 
Hogy a vidéknek vált bámult díszére. 
De ő a lyányka szépséget nem látta, 
Semmit sem látott, csak romját honának ; 
Nem látta, hogy rá gyakran szállt a lyánka 
Tekintetének csillagos világa, 
S tekintetei mi lángolók valának ! 
így a leányka napjai folyának, 
S arczára halvány liljomot festenek 
Gyötrelmei a szólni nem mérésnek ; 
Mert mit mondhatna a fényes lovagnak, 
Mit mondhat ő, ki, bár eléggé gazdag, 
De pórszülöknek egyszerű magzatja ? . . . 
És a vidéket még egy ifjú lakja ; 
Szegény fiú, a legszegényebb szolga. 
Tengődve éli nyomorú világát. 
Kit tán megölne sok fárasztó dolga. 
Ha nem láthatná néha a leánykát ; 
A titkon bámult lyányka láthatása 
Fogyó erője meghozó varázsa. 
Fél rá gondolni, hogy kérjen szerelmet 
A pór, de gazdag szülők gyermekétől, 
O, a kinek ha jut száraz kenyérből 
Egy-két nagyobb falat, sorsán örülhet. 

S ő mégis boldog, és azzal beéri : 
Hogy a leánykát messziről kiséri. 



II. 



És a lovagnak kondult a nagy óra, 
Mely e világból őt egy másba vitte, 
A hol bitor kény mennykövit nem szórja 
Az ártatlanság népének fölötte. 
Letették őt az anyaföld ölébe : 
Követ nem tettek a halom fölébe, 
Mely pajzsa lett az élet búja ellen. . . 
Miért is volna kő ? a lyányka szíve, 
Halála által, kő lett, érzéketlen ; 
S ha nincsen érzés a sziv birtokában. 
Az ember mit keressen a világban ? 
Nem volt a lyányka sem sokáig földi, 
Lefekvék, honnan senki fel nem költi. 
És a szegény, az árva, árva szolga, 
Tüntén egyetlen gyönyörűségének. 
Az élet terhét hogy viselte volna ? 
Végét vetette terhes életének. 

III. 

Az éjszakának sirnyitó felében 
Fölkél a szolga, és a helyre mégyen, 
Hová temették a kedves leánykát ; 
Akarja látni élte szép bálványát. 
De a leánynyal nincs találkozása, 
Mert a leány a sírból szinte eljár. 
Hogy a lovagnak szellemét meglássa, 
S ott vár, ott vár, de szinte hasztalan vár ; 
Mert a lovag száll messze, messze tájra, 
Elszáll megnézni : rabé még hazája ? 

(Pest) 



A jó öreg korcsmáros. 

Itt, a honnan messze kell utazni, míg az 
Ember hegyet láthat, itt a szép alföldön, 
Itten élek én megelégedéssel. 
Mert időm vidáman, boldogságban töltöm. 
Falu kocsmájában van az én lakásom ; 
Csendes kocsma ez, csak néha zajlik éjjel. 

Egy jó Öreg ember benne a kocsmáros . . . 
Áldja meg az isten mind a két kezével ! 

Van szállásom itten s ennem-innom ingyen, 
Soha sem volt ennél jobb gondviselésem. 
Az ebédre nem kell senkit is megvárnom, 
Es mindnyájan várnak én rám, hogyha késem. 
Csak egyet sajnálok : az öreg kocsmáros 
Osszekoczczan néha jó feleségével; 
No de a mint osszekoczczan, meg is békül. . . 
Áldja meg az isten mind a két kezével ! 

Elbeszélünk néha a letűnt időkről. 
Hejh, régibb idői boldogak valának ; 
Háza, kertje, földje, pénze, mindene volt, 
Alig tudta számát ökrének, lovának. 
Pénzét a hitetlen emberek csalása. 
Házát a Dunának habjai vitték el ; 
így szegényült el a jó öreg kocsmáros. . . 
Áldja meg az isten mind a két kezével ! 

Alkonyuló félben van már élte napja, 
S ilyenkor az ember nyugodalmat óhajt, 
S ő reá, szegényre, a szerencsétlenség. 

reá mostan mért legtöbb gondot és bajt. 
Fáradoz napestig, vasárnapja sincsen, 
Mindig későn fekszik, mindig idején kel ; 
Mint sajnálom én e jó öreg kocsmárost. . . 
Áldja meg az isten mind a két kezével ! 

Biztatom, bogy majd még jóra fordul sorsa ; 
O fejét csóválja, nem hisz a szavamnak. 
»TJgy van, úgy,« szóikésőbb, »jóra fordul sorsom, 
Mert hisz lábaim már a sirszélen vannak. « 
Én elszomorodva borulok nyakába, 
S megfürösztöm arczát szemeim könnyével. 
Mert az én atyám e jó öreg kocsmáros. . . 
Áldja meg az isten mind a két kezével ! 

(Szalk-Szent-Márton. ) 



Az utósó ember. 



Mi az fölöttem ? ég vagy sírbolt ? 
Igen, sírbolt, a melyben a fold, 
Ez óriás koporsó fekszik. 
Es ott fejem fölött az a fény 



Digitized 



by Google 



KISEBB KÖLTEMÉNYEK. 1845. 111 

A nap ? vagy a sírbolti lámpa ? 

Igen, sírbolti lámpa, melynek 

Bágyadtan pislogó sugara 

Sötétségét a síri éjnek 

Halvány piros-sárgára festi. 

S mily hallgatás ! ... de hah, mi zendül 

A némaságnak közepette ? 

Madárszó vagy leánydal ? Oh nem ! 

A férgek rágják a koporsó 

Behunyt szemű, hideg lakóit. 

Igen, behunyvák a szemek mind, 

Melyekben egykor szerelemnek 

S gyülölségnek szikrája lángolt, 

S a melyekből oly undorítón 

Nézett ki, mint kéjleányok 

A bordélyházak ablakából, 

A gőg, irigység, elbizottság ; 

A megvetés, alázatosság. 

Behunyvák a szemek, s hideg már 

A sziv, e kis pokol, a mely száz 

Meg száz ördögnek volt tanyája, 

Hol a bűnök máglyája égett 

Kihamvadatlan lángolással. 

Hanem már mindeneknek vége. 

Alszik már a becstiletorzás, 

Barát- s honárulás, s egyéb szörny, 

S a mely őket nyomban követte, 

A lelkiösmeret marása. 

De ez nagyon régen halt már meg, 

Az újabb kornak nemzedéke 

Ismerte ezt csupán híréből. 

Mindennek vége. Minden alszik. 

Becsukva a szem. Hűlve a szív. 

Csak én magam vagyok még élő 

A sírbolt roppant üregében, 

S tűnődöm, egy vendégre várván, 

A késedelmező halálra. 

Halál, mért nem jösz ? félsz talán, hogy 

Megbirkózom veled s legyőzlek ? 

Ne félj, nem az vagyok, ki voltam. 

Ki egykor vakmerő kebellel 

Daczoltam sorssal és világgal. 

Bátran jöhets.z. Meg nem támadlak. 

Hagyom magam. Erőtelen hang 

Leszek. Te szélvész légy. Sodorj el. 

(Pest.) 

Imádságom. 

Elkárhozástól félt szegény anyám, 
S talán féltése nem alaptalan, 
Tart tőle — s ebben igazsága van — 
Hogy már régóta nem imádkozám. 
Imádkozom hát ; íme két kezem 
Szent áhitattal összekulcsolom. 
Hallgass meg engem , égi hatalom, 
Hallgass meg engem , édes istenem t 

Adj én nekem ... hó , első a haza. 
Hatalmas isten, népem istene ! . . . 
De kérni vajon mit is kellene 
Hazámért , melynek annyi a baja ? 
Ezért csak egy , csak egy a kérelem : 
Mely így, mint van, már nem sok évet lát,. 
Teremtsd egészen újjá e hazát. 
Hallgass meg engem , édes istenem ! 

Es magamért ? mit kérjek magamért ? 
Adj hát nekem szépséges szeretőt, 

Petőfi összes költ. IL ^ 

S a melyen majd meglátogassam őt, 
Gyors paripát ; aztán sok , sok babért. . 
Nem hogy fejemet ékesítse, nem ; 
De hogy ha nem lesz szénám , abrakom : 
Csikóm legyen mivel jól tartanom. . . 
Hallgass meg engem, édes istenem ! 

(Szalk-Szent-Márton.) 



Ifjúság. 

Mondják hidegnyugalmasan 

Az öregek : 

Szilaj , bolond fiú vagyok, 

Csendesb legyek. 

Vénség az életnek viszhangja csak, 

E tompa hangok meg nem bántanak. 

Szilaj vagyok, igaz ; s bolond ? 

Az is lehet. 

Az észt tanácsra nem hivom , 

Csak a szivet. 

No de fejemnek is hasznát veszem : 

Reá bokrétás kalpagom teszem. 

S a szív nem rósz tanácsadó , 
iíigyétek el. 

Az észnél gyakran messzebb lát 
Sejtelmivel. 

Az ifjú szíve lánglobogva ég ; 
Tilágit ez, midőn Botét az ég. 

S szolgál a szív nem csak vezér. 

Szövétnekül. 

Balsors telében életünk 

Oyakorta hűl, 

S az ész miatt akár megfagyhatnánk, 

De szivünkben fölmelegít a láng. 

í]s ne higyétek, csendes öregek. 

Hogy tán megárt. 

Ha túllobogja is a fiatal 

Tüz a határt ; 

Föl szoktak gyújtani egész mezőt, 

S lesz égés által egy gyümölcsözőbb. 

(Pest.) 

A szeretffm nyalka gyerek. . . 

A szeretöm nyalka gyerek, 
Alája termett a nyereg. 
Ha viszi a paripája, 
Gyönyörűség nézni rája. 

Gyakran látogat meg engem,. 
Most is amott jön a lelkem ; 
Ugy megvágtat paripája, 
A négy körmét majd elhányja. 

Oregbiró lyánya, szivem, 
Mit kukucsálsz olyan igen ? 
Mit lesed a szeretőmet ? 
Ugy sem szeret ám ö téged. 

Szállj le, kincsem, a nyeregből ; 
Vedd ki lábad a kengyelből, 
Ereszd meg a terhelődet, 
Öleld meg a szeretődet. 

Istenem, be ver a szived, 
Mert itt van az enyim mellett, 
Szived az én kincses ládám, 
Három faluért sem adnám. 

Mulattató, nevettető. 
Ha összejön két szerető ; 
Elbeszélnek v.égetlenül, 
Maguk sem tudják, hogy mirül. 

Jaj de mi zaj van odakint ? 
Hát biz ott a lovad nyerit. 
Hogy elfeledkeztünk róla ! 
Isten bűnünkül ne rója. 

Jól tartottad a lovadat. 
De már föl is kantároztad. 
Még csókot, itt kz orczám, 
Isten hozzád, kedves rózsám ! 

Kedves rózsám, isten hozzád ! 
Adjon isten arany zablát. 
Arany zablát a lovadnak. 
Aranyos kedvet magadnak! 

(Duna-Földvár.) 



Digitized 



by Google 



118 KISEBB KÖLTEMÉNYEK. 1845* 



Ismerjetek meg. . . 

Ismerjetek meg végre : ki vagyok ? 
Alarcz alatt volt mostanáig képem. 
De már meguntam én álarczomat, 
És azt most ünnepélyesen letépem ! 

Olvastátok vidám dalaimat ? 
Azt gondoljátok, hogy lelkembül írom ? 
Oh ! dalaimban a kedv, nevetés, 
Csak olyan ez, mint a virág a síron. 

Kivül a síron nyílik a virág, 

S belül a sírban féreg és halott van ; 

így írtam én enyelgő dalokat, 

Mig lelkem haldokolt a fájdalomban. 

De többé nem leszek komédiás, 
Ki víg pofákat vág a közönségnek, 
Es odabenn a színfalak között 
Arczán kínszenvedés könyüi égnek ! 

Oh ! nem, ez még sem szép határozat ! . . . 
Múljék oly gyorsan, a mily gyorsan támadt, 
Szenvedjen bár szivem : a vig dalok 
Ne szűnjenek meg . . . hátha általok 
Kissé viditom szomorú hazámat. 

(Pest.) 



Felhff és csillag. 

Mikor isten a férfit teremte, 
Homlokára szállt sötét ború, 
Nem tudom, mért ? . . . csakhogy e borúból 
Lett a felhő s égiháború. 

Mikor isten a hölgyet teremte. 
Örömében sírva fakadott. 
Most is látni ez örömkönnyeknek 
Cseppjeit, a sok szép csillagot. 

(Czinkota.) 

A hűtelen barátokhoz. 

Derék fiúk, mint hagyogatnak el ! . , 
Eredjetek csak isten hirivel ; 
Hagyjátok itt a fát, ti levelek, 
A fát, e szívet, melyen függtetek. 
Az őszi szél, mely titeket lefú. 
Majd elmúlik, nem lesz örökkorú ; 
S ha eljövend ismét a kikelet, 
IPog kapni a fa új leveleket. 
De tudjátok : többé ki nem virul 
Az a levél, mely fájáról lehull. 

(Pest.) 



Én és a nap. 



IBámulja sok oly epedőleg a holdat, 
Ezt a megtestesült sóhajt. 
Miattam akár kimaradjon örökre, 
Jíem, csüggök én merengve rajt'. 

Megtestesülése te érzeteimnek, 
Magas, fényes, hő napsugár ! 
Te vagy szivem öröme, gyönyörűsége, 
Erted szemem, lelkem sóvár. 

Egymás szeretői vagyunk mi a nappal ; 
Mi hűséges két szerető ! 
Ki mondja meg : én melegülök-e tőle ? 
Vagy szivemtől melegszik ő ? 

Es hogyha síromba leüzni fog a sors. 
Csak azt az egyet fájlalom, 
Hogy majd szeretőmet a földnek alatta, 
A szép napot, nem láthatom. 

De szabad a holtnak egy óra naponként, 
S én arra kérem istenem : 
Éjfél idején legyen zárva koporsóm, 
S nyiljon meg az délben nekem ! 

(Pest.) i 

Búm és ürümem. 

Nincsen oly bú, 

Mint az én búm. 

Oh ! ha én búsulok, 

Keblen egy oroszlánbarlang, 

S szívem benne bárány ; 

Szaggatják az éhes oroszlánok 

Fogaikkal, körmeikkel. 

Vérét iszszák. 

Csontját rágják 

Es velőjét szíják 

E szegény báránynak az 

Éhes oroszlánok. . . 

Olyan öröm sincs, ^ 

Milyen az én örömem. 

Oh ! mikor én örülök, 

Keblem egy édeni kert, 

S rózsa e kertbe' szivem. 

Napsugarakkal, 

Tarka lepékkel 

Játszik e rózsa, 

S zeng körülötte 

A csalogány. 

És jön egy angyal, 

És leszakítja e rózsát, 

S illeti csókkal, 

S keblire tűzi, 

S véle az égbe röpül ! 

(Pest.) 



Egy fiatal íróhoz. 

Üdvözöllek, ifjü pályatárs, 
Pályatársam s szeretett barátom l 
Egykor én te rólad jósolók, 
S jóslatom most teljesedni látom. 

Láttam egykor egy kis felleget, 

S megmondtam, hogy ebből fergeteg lesz^ 

E kicsiny felhőcske te valál. 

És most villámterhesen közelgesz. 

Jőj és ontsd lelked villámait, 
S lángjaikkal gyújtsd föl a világot, 
Rendüljön meg a föld, a midőn 
Mennydörgő jelszódat elkiáltod. 

Hogyha majd villámlasz s mennydörögsz, 
Jőnek ellened zudúló hangok ; 
Mert ha nagy az égiháború. 
Félre szokták venii a harangot. 

De azért dúl a vihar tovább 
Minden félrevert harang daczára, 
így, barátom, te se hajts ama 
Jajveszéklő emberek szavára. 

Ekkép kellett volna nekem is 
Tenni sokszor ostromolt pályámon. 
En a tehetetlen hangokat 
Figyelemre méltatám. Sajnálom. 

Eh, megtörtént, mit sajnálkozom ? 
Hadd szorítsam jobbod, ifjú bajnok, 
Én, ki ilyen rokonszellemü 
Pályatárs után már még sóhajtok. 

Fölléptél. Ez engem megújít, 
Hogy a sorompók közt ketten állunk. 
Most, barátom, küzdjünk, hadd legyen 
Győzedelmünk vagy vitéz balálunk ! 

(Pest.) 



Fe!sUlés. 

Ebédre hittak. Elfogadtam 

A meghívást nagy szívesen. 

Nem az ebédre nézve, 

Hanem mert vettem észre, 

Hogy köztünk szép lyány is leszen. 

S volt szép lyány, még pedig milyen szép l 
Könnyű lehellet termete, 
Fehér egén szemének 
Sötétkék napok égtek. . . 
De ez nem tartozik ide, 

Csak hogy szép lyányka volt, nagyon s zép, 
S én őt tüstént megszeretem. 
^Kigyúlt indulatommal 
Ebéd után azonnal 
Kirontok !« igy elméikedém. 

Ebéd alatt erősen szíttam 
A szíverősitő italt, 
Hogy a nagy pillanatban 
Majd annál biztosabban 
Yivhassam ki a diadalt. 

De hah, a sziverősitö ugy 
Megerősité szivemet. 
Hogy az erőből aztán 
Lábamban nem maradván, 
Kirontanom nem lehetett. 

(Eperjes.) 

Egy asszonyi állathoz. 

Megláttuk egymást és a szerelem 
Mindkettőnk szivében lobbot vetett. 
Fölösleges volt minden vallomás, 
Értők a kölcsönös tekintetet. 
Alig múlt egy nap, már csókoltalak, 
S te visszacsókolál és öleiéi. 
Te is leány vagy, édes angyalom, 
Egy szikrával sem jobb a többinél. 



Miként folyaramá nő a kis patak, 
S miként tengerbe vész el a folyam : 
Szerelmem akkép napról-napra nőtt, 
S lett végre tenger, mély, határtalan. 
Láttam piruló arczod haj nalán, 
Hogy boldogságom napja újra kél. 
Te is leány vagy, édes angyalom, 
Egy szikrával sem jobb a többinél. 



Digitized 



by Google 



128 KISEBB KÖLTEMÉNYEK. 1845. 

Boldogságomnak napja újra kelt. 
Boldogság napja volt égő szived, 
A mely szemedbe szállt, s onnan reám 
Elolvasztó sugárokat vetett. 
Minő boldogság volt, ha háborgó. 
Fölindult kebleden pihentetél ! 
Te is leány vagy, édes angyalom. 
Egy szikrával sem jobb a többinél. 



Együttlétünknek végső napja jött. 
Tán mindörökre válandók valánk ; 
De gondolám, nyugtatva magamat : 
Vár még egy este boldogsága ránk. 
Az este eljött. Épen bál vala. 
Te bálba mentél, hozzám nem jövel. 
Te is leány vagy, édes angyalom, 
Egy szikrával sem jobb a többinél. 

(Igló.) 

A négy QkrSs szekér. 

Nem Pesten történt, a mit hallotok. 
Ott ily regényes dolgok nem történnek. 
A társaságnak úri tagjai 
Szekérre ültek és azon ménének. 
Szekéren mentek, de ökörszekéren. 
Két pár pkör tévé a fogatot. 
Az országúton végig a szekérrel 
A négy ökör lassacskán ballagott. 



Világos éj volt. A hold fenn vala ; 
Halványan járt a megszakadt felhőkben^ 
Miként a bús hölgy, a ki férjinek 
Sírhalmát keresi a temetőben. 
Kalmár szellő járt a szomszéd mezőkön, 
S vett a füvektől édes illatot. 
Az országúton végig a szekérrel 
A négy ökör lassacskán ballagott. 

?et5fl öwzes költ. 11. 9 

A társaságban én is ott valék, 

S valék szomszédja épen Erzsikének, 

A társaságnak többi tagjai 

Beszélgetének s énekelgetének. 

En ábrándoztam s szóltam Erzsikéhez : 

»Ne válaszszunk magunknak csillagot ?« 

Az országúton végig a szekérrel 

A négy ökör lassacskán ballagott. 



»Ne válaszszunk magunknak csillagot ?« 
Szólék én ábrándozva Erzsikéhez, 
»A csillag visza fog vezetni majd 
A múlt időknek boldog emlékéhez, 
Ha elszakaszt a sors egymástul minket. « 
S választottunk magunknak csillagot. 
Az országúton végig a szekérrel 
A négy ökör lassacskán ballagott. 

(Borjád.) 

A magyar nemes. 

Őseimnek véres kardja 
Fogáson függ, rozsda marja, 
Rozsda marja, nem ragyog. 
En magyar nemes vagyok ! 

Munkátlanság csak az élet ! 
Van életem, mert henyélek. 
A paraszté a dolog. 
Én magyar nemes vagyok ! 

Jól készítsd, paraszt, az utat, 
Mert hisz a te lovad vontat. 
Csak nem járhatok gyalog. 
Én magyar nemes vagyok ! 

Tán a tudománynak éljek ? 
A tudósok mind szegények. 
Nem irok, nem olvasok. 
Én magyar nemes N'^gyok ! 

Van, igaz, egy tudományom^ 
EKben párom ritkán látom : 
Enni, inni jól tudok. 
Én magyar nemes vagyok ! 

Milyen jó, hogy nem adózok. 
Gazdaságom van, de nem sok. 
S van adósságom, de sok. 
En magyar nemes vagyok ! 

Mit törődöm a hazával ? 
A hazának száz bajával ? 
Majd elmúlnak a bajok. 
Én magyar nemes vagyok l 

Osí joggal, ősi házban 
Éltemet ha elpipáztam : . 
Mennybe visznek angyalok. 
Én magyar nemes vagyok ! 

(Borjád.) 

Gyermekkori barátnímhifz. 

Te vagy ? valóban te vagy az ? 

Vagy e látmány csak képzelet ? 

Csak képzetemnek tündér délibábja, 

A melyben lelkem újra látja 

Szép arczod s boldog gyermekségemet? 

Te vagy valóban! ennyire 
Csalódás nem megy, nem mehet ; 
Ismerem én jól e szemek sugarát, 
A melylyel glóriába zárad 
Hajdanta boldog gyermekségemet. 

A kis leányból hajadon, 

A kis fiúból ifjú lett ; 

Jött az idő, mely soha meg nem állott, 

S miként a szélvész a virágot. 

Elvitte boldog gyermekségemet. 

Azóta tiszta látköröm 
Oly gyakran elsötétedett. 

S az éjszakában, mely sírként fedett el. 
Csak egy csillag volt, a könny, melylyel 
Sirattam boldog gyermekségemet ! 

Viszonlátásunk ünnepén 
Ölelj meg, lyánykám, engemet ; 
Hagyd elfeledni kínos ifjúságom, 
Hagyd karjaidban újra látnom 
Ragyogni boldog gyermekségemet l 

(Borjád.) 



Virágos kert a kifitff szíve. . . 

Virágos kert a költő szíve. 
De másnak termi a virágokat ; 
Mig ezeket szétosztogatja, 
Önnön magának csak tövis marad. 

És pillangó a költő lelke ; 
Szegény pillangó ! neki megesett : 
Addig bolyong a puszta kertben^ 
Mig összetépik őt a tövisek. 

S a puszta kert s tépett pillangó 
Eszébe sem jut senkinek talán. 
Midőn élvezettel mereng a 
Szegény költő martyrkoszoruján. 

(Pest.) 



Alku. 

Juhász legény, szegény juhász legény ! 
Tele pénzzel ez a kövér erszény : 
Megveszem a szegénységet tőled^ 
De rá'dásul add a szeretödet. 

»Ha ez a pénz volna csak foglaló, 
S még száz ennyi lenne borravaló, 
S id'adnák a világot rá'dásnak. 
Szeretőmet még sem adnám másnak !« 

(Szalk-Szent-Márton.) 

S. Zs. kisasszony emlékkSnyvébe. 

Méhek s virágok kertednek lakói. 

Méhes, virágos kert legyen szived : 

Ha nyílik benne szerelem virága, 

A barátságnak méhét is bevedd : 

Mert jól tudod : szép a virág ; azonban 

Tavaszszal él csak, és ez oly rövid, 

Mig a szerény méh munkálódásából 

Megédesíted téli napjaid. 

Ha e tanácsom nem lesz sikeretlen : 

Engedd, hogy én is méh legyek szivedben. 

(Borjád.) 



A. B. emlékkönyvébe. 

Kalmáridőket élünk mostanában, 

Egy pénzdarabnak nézik a világot, 

S ha a világ pénz, a költq mi rajta ? 

A költő — mondják — hasztalan penész csak. 

Pedig a költő a királyi kép a 
Világ tallérján . . . nem, királyi kép sem ! 
O a tallérnak csengő, tiszta hangja, 
Szép szellemrésze a hitvány anyagnak. 
Légy büszke rá, hogy költőnek születtél. 

(Vár-Gedő.) 



M. E. kisasszony emlékkönyvébe. 

Legboldogabb perez életünkben az, 
(Még nem próbáltam, ámde ugy hiszem) 
Ha kedvesünkkel oltárhoz megyünk. 
S neked maholnap e sorsod leszen. 
Megállitnám, ha volnék Józsue, 
Megállitnám itt a napot, időt, 
Hogy mindörökké oly boldog lehess, 
Minő ekkor lészsz az oltár előtt. 

(Pest.) 

S. K. emlékkönyvébe. 

Vén épület már a világ, 
Le, alacsonyra stilyedett. 
Ha" egyenest jársz : beütöd 
A gerendában fejedet. 
Hajolj meg, ha a fejtörő 
Gerenda ellenedre van. . . 
En inkább betöröm fejem, 
Semhogy meghajtsam derekam ! 

(Borjád.) 



A zsiványság vége. 

Hejh zsiványság, derék szép zsiványság ! 
A te véged hatalmas mulatság : 
Lesz belőled, ugy hord a szerencse, 
Száraz fának száradó gyümölcse. 

Hogy kimúlj, szikrát sem fáradsz magad > 
Kitekeri a hóhér a nyakad. 
Hogy ne láthasd szégyenedet, 
Kivájják a varjak szemeidet. 

Es mig tested a tánczot ugy járja, 
A mint szól a sztélék muzsikája : 
Mélységében a sátán házának 
Lelkeddel az ördögök labdáznak. 

(Pest.) 



A kttitff 8 a szfilffvesszff. 

Semmi vágyam, semmi kedvem 
A borostyánkoszorúhoz ! 
Magyarország szép leányi, 
Szőlővessző-koszorúval 
Koszorúzzatok meg engem. 
Mert a szőlővessző és a 
Költő sorsa oly hasonló. 
Költő és a szőlővessző 
A világnak adja lelkét. 

Szőlővessző lelke a bor, 
A költőnek lelke a dal. 
Lelkünket ha általadtuk 
Borban, dalban a világnak : 
Elhervadunk, elenyészünk : 
Es midőn már elenyésztünk : 
Leikeink, a bor s dal mellett 
Vígad a világ ! . . . . 

(Borjád.) 



Hegyen Ulbk. 



Hegyen ülök, búsan nézek le róla. 
Mint a boglya tetejéről a gólya. 
Lenn a völgyben lassú patak tévedez. 
Az én fáradt életemnek képe ez. 

Elfárasztott engemet a szenvedés. 
Be sok búm volt, örömem meg be kevés ! 
Bánatomból egy nagy árvíz lehetne. 
Örömem kis sziget lenne csak benne. 

Fenn a hegyen, lenn a völgyben zúg a szél, 
Közelget az időjárás ősz felé ; 
Oszszel szép csak a természet énnekem, 
A haldokló természetet szeretem. 

Tarka madár nem fütyörész az ágon, 
Sárgapiros levél csörög a fákon, 
Innen-onnan lehull a fák levele. . . 
Bár csak én is lehullanék ő vele ! 

Holtom után vajon mi lesz belőlem ? 
Vadfa lenni szeretnék az erdőben ; 
Ott lenne az én számomra jó tanya. 
Egész világ engem ott nem bántana. 

Szeretném, ha vadfa lennék erdőben, 
Még inkább, ha tűzvész lenne belőlem ; 
Elégetném ezt az egész világot. 
Mely engemet mindörökké csak bántott. 

(Pest.) 

Örbk Slelkezés. 

A téren kettős sirhalom van, 
Fölöttük egy-egy zöld bokor ; 
Egymásra hajlanak, miként ha 
Két szerető sziv összeforr. 

Igen, két szerető szív szállá 
Pihenni e két domb alá, 
Midőn a háborgó életnek 
Kemény harczát kiharczolá. 

Egymás mellé temettetek a 
Hü szeretők itt magokat, 
Hogy egyesülve legyenek, mint 
A földön, úgy a föld alatt. 

Es egyesülve maradának. 
Mely a sirhalmokon nőve, 
A két ölelkező bokorfa 
A két szerelmes szelleme. 

(Pest.) 

Forrás és folyam. 

Szelíd a forrás habja s dalai 
Beillenének csengetyü szavának. 
Ilyen szelídek és csengők valának 
Ifjúságomnak első hangjai. 

Akkor kedélyem a forrás vala, 
Mosolygó tükre a szép mennyországnak, 
Nap, csillagok s hold bele láthatának. 
Szivem volt a forrás vig, fris hala. 

De a kis forrás most már nagy folyam, 
Csengő szavát s nyugalmát elvesztette, 
-Vészek kergetnek vészeket fölötte, 
S belé a mennynek nézni hasztalan. 

Ne nézz beléje, oh ! menny, hasztalan ! 
Magad most benne ugy sem láthatod meg, 
Mert az csatáitól a fergetegnek 
Mind fenekiglen fölforgatva van. 

És mit jelent e vérfolt a vizén, 
E vérfolt a haboknak közepette ? . . . 
Horgát a vad világ beléd ütötte, 
Te vérzel, árva hal, szegény szivem ! 

(Pest.) 



A jegygyűrű. 

» Ismered e gyűrűt, 
Aranymives barátom ?« 

— ,Ismérem jól, uram, 
E gyürüt én csináltam ; 

Azt is tudom, kinek 
Számára készíttetted ? 
Az szép leányka volt, 
Es aztán hitvesed lett.' 

— *Igen, szép lyányka volt, 
Es aztán hitvesem lett. 

De megszegé hitét 

S mással kötött szerelmet. 

E gytirti rósz helyen 
Tolt ujján ; visszavettem. 
Legdrágább kincsem ez, 
Jobb helyre kell hát tennem. 

Ezennel önts golyót 
E gyűrűből, barátom ! . . . 
«... Fegyverbe töltöm azt, 
S szivem, beléd bocsátom. « 

(Pest.) 



A hazáról. 

Xiement a nap. De csillagok 

Nem jöttének. Sötét az ég. 

Közel s távolban semmi fény nincs, 

Csak mécsvilágom s honszerelmem ég. 

Szép csillag a honszeretet, 
Gyönyörűségesen ragyog. 
Szegény hazám, szegény hazám te, 
Neked kevés van ilyen csillagod. 

Pet«fi összes költ. II. aJO 

Mécsemnek lángja mint lobog ! 
Mitől lobog ? mi lengeti ? 
Éjfélt ütött. Ti lengtek itten 
Mécsem körül, ti népem ősei ! 

Mintha nap volna mindenik, 
Oly tündöklők e szellemek, 
Tündöklők, mert hisz a dicsőség 
Sugármezébe öltözködtenek. 

Ne nézz ősidre, oh magyar. 

Ki most sötétségben vagy itt, 

Ne nézz ősidre, e napokra. . . 

Szemeid gyöngék ... a napfény megvakíts 

Hazám dicső nagy ősei. 

Ti földetrázó viharok ! 

Ti egykoron a porba omlott 

Európa homlokán tomboltatok. 

Oh ! nagy volt hajdan a magyar. 
Nagy volt hatalma, birtoka ; 
Magyar tenger vizében hunyt el 
Éjszak, kelet s dél hullócsillaga. 

Csak hogy rég volt, midőn magyar 
Fejekre termett a babér ; 
A képzelet sebes szárnyú sas, 
Elfárad mégis, mire odaér. 

Oly rég elhervadt a babér 
A magyaroknak homlokán. 
Hazám, oly rég voltál te nagy, hogy 
Nagyságod híre csak mese talán. 

Már rég nem sirtam, s íme most 
Pillámon egy könny rengedez. 
Magyar nép, vajon hajnalodnak 
Vagy alkonyodnak harmatcseppje ez ? 

Magyar dicsőség, mi valál ? 
Hullócsillag ? mely tündökölt, 
Aztán lehullott a magasból, 
Es mindörökre elnyelé a föld. 

Vagy üstökös vagy, oh ! magyar 
Dicsőség ! mely jött s távozék, 
Hogy századok multával újra 
Lássák fényét a népek s rettegjék ? 

(Pest.) 

10* 

Szép vidéknek szépséges leánya. . . . 

Szép vidéknek szépséges leánya, 
Eszem azt a gyönyörű szemed ! 
Gyönyörű ? nem ! csak azért sem az, mert 
Hazugságban hagytál engemet. 

Hányszor mondtam, hányszor irtam én meg, 
Hogy már láttam tiszta két eget! 
S ez hazugság, mert nem láttam addig, 
Mig nem láttam a te szemedet. 

Vetted észre, mily hosszan merengtem, 
S milyen áhitattal szemedén ? 
Ahitattal függtem rajta, mint a 
Haldokló szent a feszületen. 

S te valóban megváltóm lehetnél, 
Mindazáltal nem halnál te meg : 
Holt, hideg fán nem függnél . . . ölelned 
Kéne élö, égő keblemet. . . 

Mit beszélek ? mit mondtam ? . . . szerelmet 
Tőled én nem, oh, nem várhatok ! 
Szerelemmel a szegény költőre 
Áldást hozni melyik lyányka fog ? 

Mert szegénynek alkotá az isten 
A költőt, s tán rendén is van ez ; 
Tarka, pompás toll nem ékesíti 
A madárt sem, a mely zengedez. 

így a költő egyszerűségében 
Képes-e lyányt meghódítani ? 
Tündökölni vágynak a leányok, 
S méltán ... ők a föld csillagjai. 

Te, leányka, az én csillagom vagy, 
S tőlem senki nem tilthatja meg : 
Ha keblemre nem tűzhetlek is, hogy 
Szemeimmel ne kisérjelek. 

Fog kisérni szemeim világa, 
Fog kisémi vándorütamon. 
A távolból ha nem melegítesz : 
Legalább nézz rám, szép csillagom ! 

(Pest.) 

Megteremted lelkem uj világát . . 

Megteremted lelkem uj világát, 
Szerelem dicső világa ez ! 
Hálából e szív, örök tüzével. 
Istenséged szent oltára lesz. 

Oh! leányka, ha te nem szeretsz is. 
Engedd meg, hogy szerethesselek. 
Mert különben köztem s a világ közt 
Megszakadnak minden kötelek. 

Vad, sötét föld keblem birodalma. 
Fejedelme gyűlölő harag, 
Harczban állok a nagy mindenséggel. 
Szeretetre csak képed marad. 

Képed a fény, az egyetlenegy fény, 
Mely keblemnek éjjelébe jár. 
Mint a rabhoz, földalatti börtön 
Kisded ablakán, a napsugár. 

En szeretlek ! bár tudom : mily rém a 
Nem viszonzott szerelem baja ; 
De kit annyi rém gyötör, szivemnek . 
Xönnyti lesz ezt is megszoknia. 

Nem viszonzott szerelem keserve ! 
Türelemmel bordóm terhedet, 
Mint az istenember a keresztfát, 
Melyen aztán megfeszittetett. 

(Pest.) 



Éj van. . . 

Ej van, csend és nyugalomnak éje, 
A magas menny holdas, csillagos ; 
Szőke gyermek, kék szemti kökényfa. 
Drága gyöngyöm ! mit csinálsz te most ? 

Engem édes álmok környékeznek, 
De nem alszom, ébren álmodom. 
Minden álmom egy fényes királyság, 
S koronája te vagy, angyalom ! 

Beh szeretném most, ha lopni tudnék^ 
A lopás bármily rút lelki folt ! 
Meglopnám az álmok kincstárát, hogy 
Gazdagitsam a szegény valót. 

(Pest.) 



Félre mostan. . . 

Félre mostan, hagyjatok magamra^ 
Hagyjatok, ti régi czimborák ! 
Nem látjátok, hogy mi lett belőlem ? 
Czimerem most rózsa, s nem borág, 

Szerelemnek katonája lettem. . . 
A lant, a dal töltött fegyverem, 
Töltés benne forró érzeményem, 
Boldog én ! ha a csatát nyerem. , . 

Oh ! ha nyernék, istenem, ha nyernék ! 
Tündérország, mely előttem áll ; 
Sikerüljön ezt bevennem : akkor 
En leendek a tündérkirály ! 

(Pest.) 

Ablakodból hogyha. . . 

Ablakodból hogyha kitekintesz : 
Kertet látsz csak, kertet és eget. 
(Adja isten, hogy legyen hasonló 
E látmányhoz teljes életed !) 

Képzelem : m ily boldog vagy, leányka, 
Hogy körüled ilyen kert virit. 
Jaj, de e kert sokkal boldogabb még, 
Mert beléje néznek szemeid. 

(Gödöllő.) 



Nála voltam. 



Nála voltam, a kedves leánynál, 

Nála voltam, ismét eljövék. 

Honn vagyok . . . honn ? nem tudom. Szédülök^ 

Kereng velem a föld és az ég. 

Oh ! mi szép, mi jó vagy te, leányka, 
Szép és jó s oly lelkes honleány ! 
Te hazám leglelkesebb leánya, 
Te hazáin nemtője vagy talán. 

Lyány ka, neked költőt kell szeretned. 
Más nem méltó bírni tégedet. 
Nem méltó más erre, mert hazát ugy. 
Mint a költő, senki nem szeret. 

Mit tegyek, szólj, üdvöm gyöngyvirága , 
Mit tegyek, hogy megnyerhesselek ? 
Kész vagyok, kész mindent elkövetni. 
Mindent, hogy megérdemeljelek. 

De ha semmit nem tennék is, lyányka, 
Érdemetlen nem vagyok reád : 
Szerelemért csupán szerelem kell, 
S én szeretlek, mint te a hazát ! 

(Pest) 

Vasárnap volt. 

Vasárnap volt. Nem felejtem én el 
E napot. Lenn a kertben valánk. 
Néztelek ... te bokrétát kötött él. 
A nap jó kedvvel mosolyga ránk. 

Es midőn elkészült a bokréta, 
A Italadtad — oh, meglepetés ! — 
Altaladtad azt nekem, leányka. . . 
E gyönyörre minden szó kevés! 

Altaladtad nekem a bokrétát , 
Most is itt van az szivem felett ; 
S ha fölhajtod egykor szemfedőmet, 
Akkor is még szívemen leled. 

Higy nekem, hogy szívem és bokrétád 
Egy időben, együtt hamvad el. . . 
Milyen édesen fog majd pihenni 
Ó alatta e fáradt kebel ! 

S a mig élek, addig paizsom lesz. 
Oly szükséges nekem a paizs ! 
Most merészen állok ki, ba mingyárt 
Az egész föld ostromolna is. 

Eágalom, gúny, ármány, balszerencse 
Szórhatnak rám millió nyilat : 
Szánakozva nézem ellenségim 
E tündér virágpaizs alatt. 

(Buda.) 



Drága orvos úr. 



>Drága orvos úr!« szólék eszemhez, 
^Látogassa meg csak szívemet ; 
Látogassa meg, kérem . . . roszul van 
Es gyógyítsa ki, ha még lehet. 

Nagy bizalma van szivemnek önben, 
Mert ön már többször segíte rajt. 
De siessen, kérem, csak siessen, 
Még talán elűzheti a bajt.« 

Es az ész, ez a jó háziorvos, 
Nem késett, hanem lesietett ; 
Es megrémült és fejét csóválta, 
Meglátván a vérző beteget ; 

S igy kiálta föl : » Fiatal, ember, 
Mit cselekszik ön, az istenért ? 
Sebe mélyebb s szélesb a Dunánál . . 
Mért is nem vigyáz magára, mért ? 

De legyünk csak egy kis türelemmel. 
Még talán . . . talán segithetek.« 
Szóla ; és a sebet megvizsgálván, 
Abba balzsamot csepegtetett. 

»Ah!< felelt a szív, »ön a reménynek 
Balzsamát használja ? . . . hagyjon föl . . . 
Kínom szörnyű .. . gyógyuljak vagy haljak! ... 
A reménység sem gyógyit, sem öl.« 

(Pest.) 

Hol van oly nagy pusztaság. . . 

Hol van oly nagy pusztaság, mint keblem ? 
Oh ! e puszta oly határtalan ! 
Jobbra-balra terméketlen föld, csak 
Közepében egy élőfa van. 

S hol van olyan nagy élőfa, mint ez ? 
Arnyat az egész világra vet ! 
Tudjátok : mi e roppant fa keblem 
Pusztájában ? . . . ez a gyűlölet. 

El fog dőlni e világboritó 
Fa, ha majd egy órjás megjelen. 
E világboritó fát eldöntő 
Óriás a boldog szerelem. 

(Pest) 

Sírba tették... 

Sirba tették első szeretőmet, 

Búm e síréj holdvilága volt. 

Uj szerelmem, mint a nap, jött ez éjre. 

Fölkelt a nap . . . halványul a hold. 

(Pest.) 



Nff szerelmem. . . 



Nő szerelmem, egyre nő, pedig már 
Végtelen tengerré árada. 
És a mint nő : szaporodik benne . 
A szörnyeknek rémes tábora. 

És ha benne a rémek mozognak, 
És ha rajta szélvész vágtatott : 
Föl az égre csap szilaj hulláma, 
S lemos onnan minden csillagot. 

És mi kelti e vihart ? ... az eszme : 
Ha te, lyányka, nem lennél enyém ! 
Iszonyú ez éj és e sötétség, 
S villám benne égő agy velőm. 

Oh ! az ily perez helyett egy öröklét 
A pokolban áldás volna rám ! . . . 
Múl a vész, a tenger csendesül, ha 
Ezt az eszmét elzavarhatám. 

Csendesül a tenger és lesímul, 
Es a tengerpartra lépek én, 
S ott remények erdejében járok ; 
Oh ! mi szép zöld erdő a remény ! 

A remények szép zöld erdejében 
Két galamb ül s búg égy ág felett, 
S én, lyánykám, azt gondolom : jövőben 
E galambpár én leszek veled ! 

(Pest.) 

Meg ne itélj. . . 

Meg ne itélj a találkozásról, 
Mely közöttünk a legelső volt ! 
Mint magát ekkor viselte nyelvem : 
Az nem mindig olyan néma, holt. 

Ajkaimról hallhatják gyakorta 
A beszéd megáradt folyamát, 
S közbe-közbe tréfa úszik árján, 
Mint enyelgő csónakos-család. 

De midőn te véled összejöttem, 
Ajkamom szó, hang meg nem jelent* 
Fergeteg ha van keletkezőben : 
Megelőzi temetői csend. 

Fergeteg volt itt keletkezőben, 
Fergetegre készült kebelem, 
S az kitört már . . . ontja villámlását, 
Mennydörgését a vad szerelem. 

Petífi összes költ. II. 1 1 

Zúg, süvölt és szaggat és ront és bont 
Bennem a föllázadt fergeteg. . . 
De tűröm ; tán egykor, mint szivárványt 
Látom majd viszonszerelmedet. 

(Pest.) 



Voltak sokkal jelesebbek. . . 

Voltak sokkal jelesebbek, mint én, 
Hírök mégis elfelejtve már. 
Hát ti rátok, dalaim, ti rátok 
A jövendőben vajon mi vár ? 

Eltek-e ti még akkor, midőn már 
Én fölöttem füvek lengenek ? 
TJgy, miként a lantnak húrja, mely, ha 
Elszakad, még aztán is zeneg. 

Nem bánom, ha, a mit eddig irtam, 
Nem bánom, ha mindaz elenyész ; 
Csak a mit te hozzád irok, lyányka, 
Ezt ne bántsa elmulási vész. 

S én hiszem, hogy ezt idő nem bántja : 
Szent lesz minden hozzád irt dalom, 
Mert hisz azok a Inennyből erednek, 
Kék szemedből, szőke angyalom ! 

(Pest.) 



Vadonerdő a világ. . . . 

Yadonei:dő a világ körülem, 
Oly sötét, oly éktelen vadon ! 
Benne járok én, olfái adt vándor ; 
Ej van, és az utat nem tudom. 

Egy kicsiny fény rezg amott előttem 
Ágak-bogak gyér nyilásin át ; 
Te vagy az, te szeretett leányka, 
Követem fényednek sugarát. 

Tájon e fény mécsvilág-e — a hol 
líyughatom majd — egy csöndes tanyán ? 
Vagy csalóka bolygótüz csak, a mely 
Temetőbe . . . sírba visz talán ? 

(Pest.) ^_ 

^ 11* 

Nincs jogom, hogy. . . 

Nincs jogom, hogy féltselek, leányka, 
Mert hiszen nem is vagy még enyém ; 
Néha mégis szerelemféltés, e 
Legborzasztóbb mennykő üt belém. 

Elsötétül a világ ilyenkor. . . 
Elsötétül ? nem, sőt meggyulad. . . 
Végitélet van ... az alkotó az 
Angyalokkal trombitát fúvat. 

Harsog az arkangyal trombitája. . . 
Agyvelőm reng . . . szerteszét szakad. 
Mert reám igy dörg le az itélet : 
A te sorsod örök kárhozat ! 

(Szalk-Szent-Márton.) 

Száz alakba. . . 

Száz alakba öltözik szerelmem, 
Száz alakban képzel tégedet. 
Majd sziget vagy, s vivő szenvedélyem 
Mint szilaj folyam fut körüled. 

Máskor ismét, édes kedvesem, hogy 
Szentegyház vagy, én azt gondolom, 
Es szerelmem mint repkény húzódik 
Fölfelé a szentegyház-falon. 

Néha gazdag utas vagy, s szerelmem 
Mint az útonálló megrohan. 
Néha meg mint jámbor alamizsnás 
Lép eledbe alázatosan. 

Majd a Kárpát vagy, s én ott a felhő, 
S mennydörgéssel ostromlom szived. 
Majd meg rózsalomb vagy, s én körűled 
Csalogányként zengek éneket. 

lm, szerelmem ekkép változik, de 
Soha meg nem szűnik, mindig él, 
S nem gyöngül ; ha néha szelidebb is. . 
Gyakran csendes a folyó, de mély ! 

(Szalk-Szent- Márton.) 



Megvallom, hogy. . . 

Megvallom, hogy én az iskolában 
Rest tanuló voltam, szörnyű rest. 
Légy tanítom, jó leányka, tőled 
Majd tanulok édes örömest. 

S okvetetlen tőled kell tanulnom^ 
A mit mostan tudni akarok. 
Nem tanulják azt az iskolában. 
Nem tudják azt a professorok. 

Nos, leányka, lészsz-e hát tanítóm ? 
Kell-e tőlem a professorság ? 
Azt szeretném én csak megtanulni : 
Mit tesz az a szó, hogy ^boldogság ?< 

Nem kerül ám sok fáradságodba, 
Ne gondold ; csak egy kis perczig vársz. . . 
Szólnod sem kéli . . . minek ? . . . egy tekintet 
Mindent oly szépen megmagyaráz. 

(Szalk-Szent-Márton.) 



Álmaimban gyakran. . . 

Almaimban gyakran látogatsz meg, 

Eletemnek legszebb álma te ! 

Onnan van, mert rajzolásit elmém ' 

Minden este véled végzi be. 

Te vagy elmém végső gondolatja. 

Mielőtt bezárkózik szemem. 

így az égen, mielőtt az éj jön, 

A szép alkony mindig ott terem. I 

Hejh, leányka, akarod-e tudni : j 

Almaimnak foglalatja mi ? \ 

Rövid az, de oly szép ! . . . látlak téged 1 
Szerelemmel rám mosolygani. 

.Ha ez igy van, mint álmodni szoktam, 
Ha szeretsz tán engem, oh ! leány. 
Add tudtomra, kérlek, hogy ne légyen 
Boldogságom álomkép csupán. 

De ha nincs igy, oh ! ha nem szeretsz, s tán 
Kebled értem soha nem hevül : 
Akkor . . . akkor legjobb lesz alunnom 
És álmodnom véghetetlenül. 

Kérem istent, hogy ne ébreszszen föl 
Az Ítéletkor se engemet ; 
Jobb itt lenn csak álmodnom, hogy birlak, 
Mint a mennyben lennem nélküled ! 

(Szalk-Szent-Márton.) 



Szerelemnek lobogója. . . 

Szerelemnek lobogója szivem, 
Érte két szellem viaskodik ; 
Eémes a harcz és mindennap eltart 
Kora regtől késő alkonyig. 

Egyik szellem, hófehér ruhába 
Öltözködve, a vidám remény ; 
Másik szellem a mogorva kétség, 
Öltözködve hollófeketén. 

Egyre vínak, és nem tudhatom még : 
Győzedelmes melyikök lehet ? 
Attól tartok, hogy kettészakítják 
A szerelmi zászlót, szivemet ! 

(Szalk-Szent-Márton.) 



Alacsony kis ház 



Alacsony kis ház az én lakásom, 
A tiéd magas, nagy palota. 
Jaj nekem, jaj én nekem, leányka, 
Nem emelkedhetem én oda. . . 

De miért ne egyesülhetnénk mi ? 
En hozzám le mért ne hajlanál ? 
Le a völgybe tér a hegy patakja, 
S az égről a nap a földre száll. 

így, mint a nap földre száll az égről, 
Es a völgybe hegyről a patak : 
Palotádból, lelkem szép galambja, 
Szállj le hozzám, hogy bírhassalak ! 

Én hiszem, hogy boldogabb lennél te 
Itt lenn nálam, mintsem odafenn. 
A magasban hűvös levegő van, 
A tavasz legszebb a völgyeken. 

Szép tavasz vár, ha lejősz, leányka, 
Szerelemnek ékes tavasza ; 
Nem mulandó e tavasz viránya. 
Mint az, melyet a május hoza. 

A mezőkre jő az ősz és hervaszt, 
A hol látja a virágokat. 
Titkos, rejtett kert szivem szerelme, 
A hervasztó ősz rá nem akad. 

Kell-é e kert, lyányka, és lejősz-e 
Hajlékomba ? . . . . szűk s kicsinké bár : 
Oh ! azért megférünk benne ketten, 
Mint fészkében a páros madár. 

Jőj le, lyányka, nem törődöm azzal, 
Ha ott hagyod minden ékszered. . . 
Mért is volna rajtad ékszer ? úgy is 
Elhomályosítja azt szived. 

(Szalk Szent-Mán on.) 



Míhelyest megláttalak. . . 

Mihelyest megláttalak, leányka, 
Én azonnal megszerettelek. 
Látásodkor ugy jártam, mint a fa, 
A melyet a villám gyujta meg. 

Fa valék én, egy kiszáradott fa, 
Melynek lombja szertehuUa rég. 
Most örülök rajta, hogy az voltam/ 
Mert a száraz fa legjobban ég. 

(Szalk-Szent-Márton.) 

Lyányka, mikor. • . 

Lyányká, mikor úgy együtt sétáltunk, 
En nem szóltam és te hallgatál. 
Hejh ! ha tudnám, be sokért nem adnám. 
Hogy te ekkor min gondolkozál ? 

íln csak ilyenféléket gondoltam, 
Hogy . . . izé . . . bizony már nem tudom : 
Mit gondoltam? — csak hogy volt tömérdek 
Oyönyörüséges gondolatom. 

Minden eszmém tündércsengetyü volt, 
Mely bűbájosán csilingele, 
Bájosan ... de némely'k olyan búsan. 
Hogy szivem majd megrepedt bele ! 

(Pest.) 

A világtól elvonulva. . . 

A világtól elvonulva élni 
Egy csöndes kis házfödél alatt ; 
Elvonulva, lyányka, véled élni. . . 
Oh ! mily szép, mily édes gondolat ! 

Itt szeretném hagyni a világot, 
Mely ugy sem más, mint egy csatatér. 
Harczolunk ... s mi harczaink jutalma ? 
Legfölebb is tán egy kis babér. 

Es ezért ktizködjem én önökké ? 
S megvagdalni hagyjam lelkemet ? ^ 
A babér csak elfödi sebünket. 
Elfödi, de nem gyógyítja meg. 

Tedd kezembe kezedet, leányka, 

S a hová vezetsz : megyek veled ; 

Oh ! de messze menjünk, hogy ne lássam 

Távolról se a csatahelyet. 

Messze menjünk és sebes léptekkel, 
Hogy minket ne érjen majd utol 
Múlt időm emléke, e madár, mely 
Harczaimról oly búsan dalol. 

(Pett.) 



A mióta szerelembe. . . 

A mióta szerelembe estem, 
Igazán, hogy féleszű vagyok. 
Szemkötősdit játszanak fejemben, 
S falnak mennek a gondolatok. 

Nem csoda, ha olyasmit teszek, mit 
Józanan tőlem nem láttatok, 
A mit szinte széngyenlek kivallni : 
A tükörbe is pillantgatok. 

Reggel sokszor jó estét kivánok, 
És jó reggelt, hogyha este van. 
Isten hozott ! mondom a menőnek, 
S annak, a ki jő : élj boldogan ! 

Tollam gyakran a porzóba mártom, 
A tintát meg porzónak veszem. 
S mindez hagyján ! de mikor szájamba 
A szivar tüzes végét teszem. . . 

Erre aztán elmondhatni ám, hogy 
Valóságos szerelem sebe. 
Te miattad kaptam, 4yányka . . . illő 
Volna, hogy csókod gyógyítsa be ! 

(Szalk Szent-Márton.) 



Soha sem volt az szerelmes. . . 

Soha sem volt az szerelmes, a ki 
Mondja, hogy rabság a szerelem. 
Szárnyat ád ő, és nem rabbilincset, 
Szárnyat ád ő . . . azt adott nekem. 

S a madárnak nincsen olyan szárnya, 
Mint minőt a szerelem növeszt. 
El sem kezdem oly parányisággal, 
Mint a föld, hogy átröpüljem ezt. 

Szállok én az angyalok kertébe, 
Föl az égre, pillantás alatt, 
S koszorúba fűzöm ott e kertnek 
Lángrózsáit, a csillagokat. 

Majd ez égi fény borit el, majd az 
Alvilágnak éjszakája föd. . . 
Szállok és egy pillanatban látok 
Istent s mennyet, poklot s ördögöt. 

Nincsen itt tér, nincsen itt időköz ; 
Hogyha szárnyam fölkerekedik : 
A világnak megteremtésétől 
Szállok a végső Ítéletig. 

S így ha mennyet és poklot bejárok : 
A pokolban a mi gyötrelem 
És a mennyben a mi üdvösség van, 
Egy perczben mindazt átérezem. 

(Szalk-Szent-Márton.) 

A bokrétát, melyet. . . 

A bokréta .melyet n-ekem adtál, 
Háromszii szalaggal kötted át. 
Szereted te a hazának színeit, 
Lyányka, mert szereted a hazát. 

Adok én is három szint cserébe: 
A zöld színnek vedd reményimét, 
A fehérnek halovány orczámat, 
A pirosnak vérző szívemet. 

(Szalk-Szent-Márton ) 



Fa leszek, ha . • . 

Fa leszek, ha fának vagy virága. 
Ha harmat vagy : én virág leszek. 
Harmat leszek, ha te napsugár vagy. 
Csák hogy lényeink egyesüljenek. 

Péi5fl összes költ. 11. 12 

Ha, leányka, te vagy a mennyország ; 
Akkor én csillaggá változom. 
Ha, leányka, te vagy a pokol (hogy 
Egyesüljünk), én elkárhozom. 

(Szalk-Szoat-Márton.) 



őszi reggel járok. . . 

Őszi reggel járok a szabadban, 
Dé hiába nézek szerteszét ; 
Sürü ködnek fátyolában a táj, 
A toronynak látni csak hegyét. 

A természet elhagyott szentegyház ; 
Nincsen benne buzgó népe már : 
A virágok . . . s hallgat orgonája , 
Hallgat a sok énekes madár. 

A természet néma szentegyháza 
Fölzajlik még egyszer az idén 
— A tavasznak mintegy viszhangjául 
A szüretnek megjövetelén. 

A szüret vig, kellemes mulatság. 
<Tyakran ekkép sóhajtott szivem : 
Be szeretnék én is szüretelni, 
Mért nincs nekem is szőlőhegyem ? . . . 

.Most beérném egyetlen gerezddel, 
Egy egész szőlőhegy nem epeszt; 
Hejh, beérném én veled, leányka, 
Te legszebb, legédesebb gerezd ! 

(Szaik-Srent-Márton ) 



Háborúval álinodám. . • 

Háborúval álmodám az éjjel, 
Háborúba hittak a magyart ; 
Fölhivó jelül, mint hajdanában. 
Országszerte járt a véres kard. 

"S fölriadt a véres kard láttára, 
A kinek csak egy csepp vére volt. 
A szabadság drága koszorúja, 
ííem hitvány pénz volt a harczi zspld. 

12* 



Digitized 



by Google 



180 KISEBB KÖLTEMÉNYEK. 1845. 

Épen e nap volt menyegzőnk napja, 
Az enyém, leányka, s a tiéd ; 
S én, hogy haljak a honért, elhagy tank 
Házasságunk első éjjelét. 

Űgy-e, lyányka, a menyegző napján 
Menni és meghalni, szörnyű vég ? 
Es mégis, ha rá kerülne a sor, 
Úgy tennék, mint álmomban tevék. 

(Szalk- Szent-Márton.) 



Életem most 



Életem most egyetlen kivánság : 
Megnyerhetni, lyányka, szivedet ! 
Néha mégis csaknem azt óhajtom : 
Vajha ne szeretnél engemet. 

Azt hiszem, hogy sorsom a tiéddel 
Összekötni vétek volna tán ; 
Az enyém oly boldogtalan, oly bús, 
A tiéd oly boldog, oly vidám ! 

íerekeszszem a szelíd galamLot 
Térszomjas vadállatok közé ? 
Tengerekre, vészes tengerekre 
A kicsiny sajkát vezessem-é ? 

Nem járnál-e ugy mellettem, lyányka, 
Mint ott a "galamb s a sajka jár ? 
Megbimád-e a balsorsot, melyet 
Én megbírok, mert megszoktam már ? . . . 

Csak szeress te engemet, leányka, 
Szenvedésim tudni sem fogod. 
Nem borúi el soha én miattam. 
Nem borúi el fényes homlokod. 

Megkiméllek bánatomtól téged. 
Mint a föld a napot, kedvesét. 
Víg, derült ő, s ha lenyugszik a rap : 
Akkor lesz csak szomorú, sötét. 

(Szalk-Szent-Mártoo.) 

:Aletarlolt. .. 

A letarlott, megsárgult vidékenu 
Szomorűan ül az őszi köd. . . 
Múlt időmnek szomorú emléke 
Őszi ködként ült szivem fölött. 

Feljön a nap fényes arczulatja, 
És eloszlik a szomorú köd. . . 
Fényes arczod megláttam, leányka, 
S világosság lett szívem fölött. 

Oh ! de, lyányka, ugy ne tégy, mint a nap^^ 
Mely azért véré el a ködöt, 
Csaö azért, hogy tisztán lássék : milyen. 
Hervadás van a világ fölött. 

(SKalk-Szeot-Már.on.) 

Ha az isten. . . 

Ha az isten ekkép szólna hozzám : 

>Fiam, én neked megengedem, 

Hogy ugy halj meg, mint magadnak tetszik, « 

Erre kérném akkor istenem : 

Legyen ősz, de szép, szelíd, derült ősz, 
Sárga lombon fényes napsugár ; 
Sárga lomb közt zengje végdalát egy 
A tavasztól elmaradt madár. 

S valamint az őszi természetre 
A halál jön észrevétlenül : 
En reám is igy jőjön . . . csak akkor 
Vegyem észre, ha mellettem ül. 

Ekkor, mint a lombon a madárka, 
Zengjem én is el végdalomat 
Bűvös hangon, mely le a sziveknek 
Fenekére s a föl az égbe hat. 

Es ha vége a varázséneknek : 
Ajkaimat egy csók zárja be, 
A te csókod, szőke szép leány, te 
Pöldi lények legdicsőbbike ! . . . 

De ha ezt nem engedné az isten. 
Kérném akkor, hogy tavasz legyen, 
Harcz tavasza, hol rózsák teremnek. 
Véres rózsák, férfikebleken. 

S lelkesítve zengjenek a harczok 
Csalogányai, a trombiták. 
Ott legyek, s az én szivemből szinte 
Nőjön egy halálos vérvirág. - 

S ha ledőlök ekkor paripámról : 
Ajkaimat egy csók zárja be, 
A te csókod, te szép szabadság, te 
Egi lények legdicsőbbike ! 

(Szalk-Szent-Márton .) 

Elnémult a fergeteg. . . 

Elnémult a fergeteg süvöltő 
Hárfájának zordon éneke, 
Nyúgott a táj, mint az arcz, mely küzdött 
A halállal s már kiszenvede. 

Oly szelíd, szép őszi délután van 
Itt-ott látni csak kis felleget ; 
A -viharból ugy maradt meg ez, mint 
Bús időkből az emlékezet. 

A'' faluknak bádogtornyait a 
Nap sugári megaranyozák ; 
Délibábok távol tengerében 
Mint hajók lebegnek a tanyák. 

Áttekintek a nagy láthatáron, 
Rónaság ez, völgy- és hegytelen. 
Szívem is most ily végetlen róna. . . 
Nincsen benne más, csak szerelem. 

Szívem olyan tele szerelemmel, 
Hogy terhétől csaknem elesik. 
Ugy vagyok, mint a fa, melynek ága 
Alig bírja dús gyümölcseit. 

Szívem így, megtelve szerelemmel. 
Egy pohár, a mely csordultig áll. . . 
Drága bor ! ... s ha a lyány porba önti ?* 
Kár lesz . . . inkább idd ki te, halál ! 

(Sicalk-Szent Mártoo.) 



Arczképemmel. 



Arczképemmel, lelkem arczképével 
Ajándékozlak meg tégedet. 
Nem bánom, ha senkinek sem tetszik. 
Csak neked tessék, lyánykám, neked ! 

Lelkem egy könyv, a mely mindig nyitva^ 
Olvashatja, ki mellette jár. 
Olvassák is ... a sok forgatásban 
Össze is van az szaggatva már. 

Lelkem gytirü, egy aczélgyürü ; de 
Láthatsz benne drágaköveket. 
Legnagyobb, legszebb ezen kövek közt 
Egy gyémánt, a tiszta becsület. 

Lelkem oszlop, egy kősziklaoszlop. 

Mely soha meg nem rendíttetett. 

Nem reszket . . . csak egy, csak egy esetben : 

Hogyha rá száll szép tekinteted. 

Lelkem felhő, egy haragvó felhő. 
Gyakran ontja a villámokat ; 
De, leányka, te ne félj ! . . . a villám 
Tölgyeket sújt, nem virágokat. 

Lelkem Illés próféta, a mennybe 
Száll a dicsőség lángszekerén. . . 
Híj öledbe, lyányka, s lángszekérről 
Es mennyországról lemondok én ! 

(Szalk- Szent-Márton .) 

Avvagy én már soha . . . 

Avvagy én már soha meg nem nyugszom ? 
Mindörökké tart e lelki harcz ? 
Oh ! leányka, e Téged nem érő '; 
Kinozással, mondd, hogy mit akarsz ? 

Mert te kínzasz, mert te gyötresz engem, 
Pedig én meg nem bántottalak ; 
Vagy talán az megbántás előtted, 
Hogy szeretlek, hogy imádalak ? 

És ezért kell oly sokat szenvednem. 
Oly sokat, a mennyit csak lehet! 
Szívemet megvesztegetted, lyány ka, 
Hogy örökké verjen engemet. 

S ezelőtt még, ha reggeltül estig 
Gyötörtettem is a kinpadon : 
Az enyém volt a pihentető éj ; 
Most sBm éjem többé, sem napom ! 

Mint galamb száll én felém az álom, 

De reám nem édesgethetem : 

A galamb félénk madár... tovább száll... 

Elriasztja dobogó szivem. 

Kérlek, lyányka, parancsolj szivemnek, 
Csendesítsd le e vad pártütőt, 
Nehogy egyszer a kétségbesésnek 
Óráján keresztüllőjem őt ! 

(Szalk-Szent Márton.) 



Azt hívem, hogy . . . 

Azt hivém, hogy csak az emberek közt 
Van irigység és kajánkodás. 
Csalatkoztam ! mert a milyen a föld, 
Ott fenn az ég egy cséppel se más. 

Földön, égen nincs valódi béke ; 
Örökös harcz, örökös zavar. 
Mint a földön, épen úgy az égen 
Minden csak uralkodni akar. 

A nap és éj háborút viselnek, 
Hol az egyik, hol a másik nyer. 
Mi a hajnal és az alkony ? . . . a nap 
S éj közötti harczban elfolyt vér. 

JEs mi a hold ? egy zsarnok király ö, 
És jobbágyai a csillagok. 
Es a jobbágy, ki nagyon tündöklik ? 
Jaj neki, mert száműzetni fogg. 

Hány jobbágyát számüzé e zsarnok ! 
Minden éjjel hull alá néhány . . . 
Tán te is így fényedért az égből 
Száműzött csillag vagy, szép leány ? 

(Szalk Szeat-Márton.) 



Messze estem . . . 

Messze estem, oh ! lyánykám, beszédes 
Szemeidnek szép sugári tói. . . 
■{Szemeidből jóság és vidámság, 
E kedves két égi gyermek szól.) 

TVIessze estem tőled, oh ! te szép lyány, 
Te aranyba foglalt drágakő ! 
De a nap, hol majd eledbe állok, 
Ez a nagy nap nem sokára jő. 

Nagy lesz e nap, sorsomat határzó, 
Mint Waterloo Napóleonét. 
Még király vagyok '. . . kevélyen hordom 
Koronámat, a fényes reményt. 

Oh ! de mi lesz éltem, ha fejemről 
Porba hull e drága korona ? 
Mi lesz akkor éltem? . . . fájdalnmnak 
Oczeánján a Szent-Ilona. 

(Szalk-Szent-Márlon.) 



Milyen furcsa álmám . . 

Milyen furcsa álmám volt az éjjel 
Lyányka, te megszúrtad szívemet, 
És belőle minden vér kifolyt ; de 
Minden csepp vérből egy rózsa lett. 

Mit jelenthet ez az álom ? . . . semmit, 
Csak azt, hogy ilyen a szerelem ; 
A szegény szivet halálra gyötri, 
S olyan édes ez a gyötrelem ! 

(Szalk-Szent-Márton.) 



Félre mostan. 



Félre mostan, félre a fejemről. 
Bú, te fekete, nehéz sisak ! 
Jer, jókedv, te könnyű tarka csákó. 
Melyen pajkos tollak ingának. 

Félre, bú, te lándzsa, mely szögezve 
Vagy tulajdon gazdád keblinek. . . 
Jer, jókedv, te szép virágbokréta. 
Mit keblemre bátran tűzhetek. 

Félre, bú, te alvilági kínpad, 
A melyen a szív martyrkodik. . . 
Jer, jókedv, te hattyutollas párna, 
Melyen a szív mennyről álmodik. 

Jöszte, jókedv, jöszte, víg barátom, 
Csapjunk egy hatalmas ünnepet. 
Oly hatalmast, a minő közöttünk 
Még soha nem ünnepeltetett. 

Jöszte, jókedv! fényes szivárványod 
Tond keresztül a nagy ég-iven ; 
Jöszte, kezdd el szép szellemzenédet, 
Had tánczoljon lelkem és szivem ! 

Xérdezed, jókedv barátom, hogy mért, 
Mért tartunk ilyen nagy ünepet ? 
Osak azért, mert megtudom : a lyányka 
Szeret-e hát, avvagy nem szeret ? 

Hogyha visszatérünk a leánytól. 
És szerelmet tőle nem hozunk : 
Messze útra küldelek, barátom, 
S többé tán nem is találkozunk. 

Megvallom, hogy eddig én reszkettem 
Az időtől, mely most jőni fog. 
De kihamvadt bátorságom lángja 
Most, hogy épen kell, megint lobog. 

Petőfi összes költ. II. 13 

Gyalázat a gyáva katonára, 
Ki a síkra húsfélénkén áll. . . 
Vigalomra hát, vigan rohanjunk 
A csatába. . . élet vagy halál ! . . 

(Szalk-Szent-Márton.) 



Megpendítem. . 



Megpendítem hónapok multával 
Még egyszer szerelmi lantomat; 
Még ez egyszer, egyszer és utószor, 
Mert ezentúl hangot a nem ad. 

Nem pazarlom én többé leányra 
Dalaimat, érzeményimet. 
Érzéketlen bábok a leányok, 
Szívet és dalt nem érdemlenek. 

Nem beszél vak indulat belőlem ; 
Csendes elmém higgadt szózata. 
Megszűnt már a vész, mely nem viszonzott 
Szerelmem kinjából támada. 

Tiszta szemmel nézek a jövőbe, 
Nem lebeg rajt szenvedély köde, 
Mely előlem annyi szép virányt, de 
Annyi puszta tájt is elföde. 

Tiszta szemmel nézek a jövőbe, 

Jaj de mit lát, mit lát ott szemem ? 

Azt, hogy nincs^már semmi szépet látnom. . 

Nincs barátság, nincs ott szerelem ! 

Egyedül, e roppant nagy világtól 
Elhagyatva, szeretetlenül, 
Máriusként, a ki számüzötten 
Egy országnak omladékin ül ! 

Nem lehet, hogy én még ne szeressek, 
Es hogy engem ne szeressenek ! 
Bármily hideg a világ : szivem még 
Nem fagyott meg, szivem még meleg. 

Lesz leány még, kell leánynak lenni, 
A ki éreztesse majd velem, 
Hogy^ldás az átkos élet, melyben 
Van egy percznyi boldog szerelem ! 

(P«8t.) 

13* 

Jókai Mórhoz. 

Miért szeretsz te engemet, 
Kit annyian gyűlölnek ? 
S én, a ki annyit gyűlölök. 
Téged miért szeretlek ? 
Szeretlek téged, oh ! barátom . . . 
Nem, nem barátom ! . . . megbocsáss, 
Hogy e gúnynévvel illetélek ! 
Mert a jelenkor gyermekének 
Ez a szó »barát« csak gúnyolás; 

Perczenként jobban-jobban el- 
Sötétül láthatárom, 
De én éltemnek f jjelét 
Nem rettegem, sőt várom. . . 
Hisz annál fényesebb a csillag. 
Minél sötétb az éjszaka. 
Tudom, mert a szív mondja nékem : 
Te lészsz sötét, kietlen éjem 
Hamvadhatatlan csillaga. 

Nem hiszek én már senkinek, 

Nincs senkiben bizalmam, 

Mért életemben sokszor, ah ! 

Oly sokszor megcsalattam. 

Bizalmam várát fölgyújtották. 

Ledöntötték az emberek ;" 

Romjai között egy ép oszlop van. 

Te állasz ött . . . csak te . . . magadban . . . 

Téged le nem dönthettenek. 

Szentül hiszem, ha a világ 
Elfordul is szivemtül. 
Ha a világnak ajakán 
Bám átkok átka zendül : 
A te ajkadról akkor is még 
Reám csak áldás lebben el. . . 
Ha az egész világ egy kéz lesz, 
Mely eltaszít, miként dögvészest : 
Kezed még akkor is ölel. 

Tudom, hogy így tesz a világ, 
Hogy így fog tenni vélem. 
Fejemre köveket hajít, 
Mig éltemet leélem. 

S hóhéraim, ha halva fekszem, 
Agyonveretve, egykoron : 
Koporsómhoz majd odalépnek, 
S melyet elébb megkövezónek. 
Babérral födik homlokom. 

öh ! e babér, a melylyel a 
Világ magát gúnyolja. 
Ez a babér, ez a babér 
Velőm égetni fogja. 
De nem soká tart égetése. . . 
Te, lelkem megmaradt fele. 
Hozzám te szinte eljövendesz, 
Es koszorúmra könnyet ejtesz, 
S eloltod lángjait vele. 

(Pest.) 



Remény. 

Mi a remény ? . . . förtelmes kéjleány. 
Ki minden embert egyaránt ölel. 
Ha rápazarlod legszebb kincsedet. 
Az ifjúságot : akkor elhagy, el ! 

(Pest.) 

A csárda romjai. 

Te vagy, oh ! szép alföld végtelen rónája, 

Lelkem legkedvesebb mulatótanyája. 

Az a görbe felföld hegy- és völgyeivel 

Könyv, melynek számtalan lapját^ forgatni kell, 

De te, alföldem, hol hegy után hegy nem kél, 

Olyan vagy, mint a nyilt, a fölbontott levél, 

A melyet egyszerre átalolvashatok ; 

S vannak beléd irva szép, nagy gondolatok. 

Mint sajnálom én, hogy egész életemet 

Itt kinn a pusztákon töltenem nem leheti 

Itt szeretnék élni a puszták közepin. 

Mint Arábiában a szabad beduin. 

Puszta, puszta, te vagy a szabadság képe. 

És, szabadság, te vagy lelkem istensége ! 

Szabadság, istenem, még csak azért élek. 

Csak azért, hogy egykor érted haljak én meg, 

S síromnál, ha érted onthatom véremet. 

Meg fogom áldani átkos életemet. 

De mi ez ? . . . sir... halál.. . hova nem vetődtem ! 



Digitized 



by Google 



200 KISEBB KÖLTEMÉNYEK. 1845. 

Nem csoda különben, mert rom van előttem^ 

Nem váromladék ez. Csárdának romjai. 

Hanem hiszen azt az idő nem keresi : 

Mely'k milyen épület ? vár-e avvagy csárda ? 

Ennek is, annak is reálép falára; 

S hova az idő lép, omlik, ha kő, ha vas, 

Es neki semmi nem alacsony, nem magas. . • 

Hogy van, hogy e csárda kövekből épüle ? 

Holot tkőtermésnek nyoma sincs körüle ? 

Itt régente falu avvagy város állott. 

Míg nem nyögte hazánk a török rabságot ; 

(Szegény Magyarország, szegény édes honom,. 

Be sokféle bilincs volt már lábaidon !) 

E hajdani várost földúlta az ozmán. 

Kő kövön nem maradt, csak az isten házán. 

A templom maradt meg — de ez is betegen — 

Hogy a pusztulásnak gyászolója legyen. 

Es gyászolt a templom több hosszú századot 

Mig végre bujában össze nem roskadott. 

Hogy haszna ne veszszen széthullott kövének^ 

Belőle e helyen csárdát é pitének. 

Az isten házából csárda ! ... és miért ne ? 

Ott léleknek : testnek szolgált itt enyhére. 

Es nem ugy részünk-e a test, mint a lélek ? 

Egyenlőn kedveznünk kell mind a kettőnek. 

Az isten házából csárda ! ... és miért ne ? 

Itt és ott élhetünk az isten kedvére ; 

S láttam én csárdákban tisztább szíveket már^ 

Mint kit naponként lát térdelni az oltár. . . 

Csárda, eldőlt csárda, még mikor te benned 

Utasok vigadtak, utasok pihentek ! 

Fölépít tégedet újra képzeletem, 

S vendégidet szinről-színre szemlélhetem : 

Itt görcsös botjával egy vándorlegény. 

Ott zsiros subában egy pár szegény legény, 

Itt hosszú szakállal egy üveges zsidó, 

Amott egy drótos-tót s több ilyen borozó. 

Hát a szép csaplárné fiatalságával ? 

Mostan ölelkezik egy hamis deákkal, 

Kinek a bor kissé megzavarta fejét, 

De a szép menyecske még jobban a szivét. 

S hol a vén csaplár, hogy ezért föl nem pattan ? 

Kinn a kazal végén álmodik nyúgottan. . . 

Kazal végén akkor, most már lenn a sírban, 

Es a szép fiatal menyecske is ott van, 

Es a hamis deák, s mind, kik itt boroztak. 

Ok valamennyien má rég porladoznak. 

A csárda is vénült, vénült és roskadott, 

Leüté fejéről a szél a kalapot, 
A födelet . . . ekkép áll hajadon fővel, 
Mintha urával beszélne, az idővel, 
S kérné alázattal, hogy kissé kimélje ; 
Hanem sikeretlen esdeklő beszédje. 
Düledez, dűledez; félig ismerni csak: 
Melyik volt az ajtó, melyik volt az ablak. 
Még áll s emelkedik az éghez kéménye. 
Mint a haldoklónak utósó reménye. 
Pinczéje beomlott, a kút is mellette. 
Honnan az ostorfát valaki elvitte ; 
Csak az ágas és a gém van meg épségben, 
Egy mogorva sas űl a gém tetejében. 
Legmagasabb hely a pusztán e gém vége, 
Azért ült föl a sas ennek tetejébe. 
Fönn ül és merően maga elé bámul. 
Mintha gondolkodnék a mulandóságrul. 
Fölötte lángol a nap, az égnek ifja, 
Lángol, mert kebelét a szerelem vi^-ja ; 
Szeretője, a ki epedve néz rája, 
Délibáb, a puszták szép tündérleánya. 

(Szalk-Szent-Márton.) 

Változás. 

Nem úgy van, a mint volt. A földön 
Minden mindegyre változik. 
Multam s jelenkorom két testvér, 
S egymást tán meg sem ismerik. 

A tenyeremben hordtam egykor 
Szivem, barátsággal tele ; 
Nem volt szükség, hogy kérjék tőlem : 
' Magam kináltam mást vele. 

Mostan ha kérik szivemet sem 
Adom, nem adom senkinek. 
Azt hazudom, ha jőnek hozzám : 
^Nincsen szivem, eredjetek !« 

Egykor ha szerelemre gyúltam : 
Plátói szerelem vala. 
Oly szentül hittem, hogy minden lyány 
A mennyországnak angyala. 



Digitized 



by Google 



204 KISEBB KÖLTEMÉNYKK. 1845. 

Azt hittem ! . . . most tudom, hogy inkáhb 
Ördög, mint angyal a leány ; 
S nem sirok, ha nem kellek egynek, 
Akad helyette akárhány. 

A hazaszeretet napom volt, 
Mely melegité lelkemet 
S mi mostan ? holdvilág, mely sárga 
Hideg sugárt arczomra vet. 

Egykor ha a világ meghántott, 
Kivánkozám a sírba le ; 
Most, épen mert hánt, élni vágyok, 
Daczolni van kedvem vele. 

Agyag voltam, hig, engedékeny, 
Egy ujjal is átszúrható ; 
Márvány vagyok ... ki rám lő : rólam 
Rá visszapattan a golyó. 

Fehér bor, szőke lyány, fényes nap 
Hatottak egykor lelkemig ; 
Vörös hor, barna lyány, sötét éj, 
Kedvem most bennetek telik ! 

(Szalk-Szent- Márton.) 

A sivatag koronája. 

Olyan, mint vén királynak 
Feje, a sivatag ; 
Hajszálai, a füvek, _ 
Csak gyéren ingának. 

E vén királyi főn egy 
Nagy tölgy a korona, 
Ha megszólamlanék, sok 
Századiból szólana. 

Megszólamlott végtére. 
Kóbor felhő jőve ; 
Elfáradott, s leszálla 
Pihenni fö ibe. 

Ez kérte, mondaná el 

Élettörténetét, 

És a felhőnek a tölgy 

Következőt beszélt : 

* 

iTávol világ regényes bérczein 
Virágozának boldog őseim. 
Anyám — közel hozzá az égi bolt — 
A vadonerdő legszebb fája volt. 
A fergeteg beléje szeretett, 
S mivel szerelme czélt nem érhetett : 
Anyámra — oh I mi aljaslelküség ! — 
Szegény anyámra boszut esküvék. 
És teljesité. Ottan függtem én 
Testvéreimmel szülőnk kebelén 
Letépe minket és szétkergetett 
A boszujában rémes fergeteg. 
Idáig űzött engem haraga, 
E sivatag magába fogada, 
Felnőttem itten és sok századot 
Láttam már, a mint jött és távozott. 
Ah ! mily tmalmas hosszú életem ! 
Csak szomorúság széttekintenem ; 
Bármerre nézek : látnom nem lehet 
Szegény anyámat és testvérimet. 
Koronként jőnek hozzám emberek, 
Javukra vagyok, a mint lehetek. 

Ki nyáron jő, midőn nap égeti, 

Szolgálok hűvös sátorul neki ; 

Ha jőnek erre tél-idő alatt, 

Adok tüzelni száraz ágakat, 

S a kit kétségbeejtő a világ. 

Jön s fölakasztja én reám magát. . . 

S ezzel végeztem. Eddig terjede 

Hosszú éltem rövid története. 

Eltemnek is bár vége volna már ! 

A fergeteg, mely ide-ide jár, 

A fergeteg, e régi ellenem, 

Nem győzhetett meg, nem birt én velem. 

S a bőst, ki annyi századéven át 

Oly bátran, olyan rendületlen állt, 

E hőst mi fogja most eldönteni ? 

Önnön keblének hitvány férgei ! 

Oh ! isten, isten, a ki alkotál, 

Hát nincs számomra nemesebb halál ?c 



lm ezt beszélte a tölgy. 
Fönn ült a tölgytetőn 
A felleg, s a beszédet 
Hallgatta részvevőn. 

RészvétbőL szánalomból 
Villámot vett elé, 
Az árva tölgyre sujtá, 
S azt porrá égeté. 

(Pest.) 



Hogy van, hogy azt a sok gazembert. . . 

Hogy van, hogy azt a sok gazembert 
Egytől-egyig föl nem kötik ? . . . 
Tán csak azért, mert annyi fája 
Nincs a világnak, hogy reája 
Akasztathatnék mindenik. 

Oh ! mennyi, mennyi a gazember 
E földön ! ... én megesküszöm : 
Ha mind esőcseppé változnék. 
Negyven nap, negyven éjjel esnék. 
Támadna egy uj vízözön. 

<Pe8t.) 

Piisztai találkozás. 

Sik a puszta, mint a pihenő tó. 
Közepén megy gazdag úri hintó. 
Megy a hintó, még pedig vágtatva. 
Mintha villám volna bele fogva. 
Van beléje fogva négy paripa. 
De az út olyan, mint a pallós szoba. 
De a jó út s jó lovak daczára 
Most a hintó hirtelen megálla, 
Elvágták-e a négy hámistrángot ? 
Vagy a kerék mély kátyúba vágott ? 
Sem az egyik, sem a másik biz a' ! 
Hanem ott termett a puszták fia. 
Ottan termett a pusztáTc királya, 
A haramja ; egy nagyot kiálta, 
S pisztolyt vett ki a nyeregkápábul. 
Azért áll a hintó és nem mozdul. 
A haramja gyönge sikoltást hall. 
Azt gondolja, hogy talán madárdal, 
Es körülnéz és be a hintóba, 

Petőfi összes köt. V. 14 

Hát ott van a madár, a ki szöla ; 
Szép kis madár, gyönyörű menyecske^ 
Talán nem is él, csak ugy van festve. 
» Könyörülj !« szól, s tovább esdekelne^ 
De elvette hangját ijedelme. 
A haramja lelkesen néz rája, 
S ilyen nyájas szókra nyílik szája r 
»Ne rettegjen, tekintetes asszony ! 
Nem gátolom, hogy tovább utazzon^ 
De mielőtt innen odább menne. 
Kérem szépen, nézzen a szemembe !« 
És az asszony félénk bátorsággal 
Farkasszemet néz a haramjával, 
Ki közelebb lépett, és megint kért : 
^Tegyen meg még egyet a kedvemért ; 
Engedje megfognom szép kacsóját. . . 
Megengedi ? megengedi tehát ? 
Oh ! köszönöm, köszönöm ! ... de hátha 
Volna még egy esdeklésem hátra ? 
Egyetlenegy . . . azután utazzon. . . 
Csókoljon meg, tekintetes asszony ! . . . 
Arcza pirul . . . harag ez vagy szégyen ? 
Oh ! akármi, csak harag ne légyen ; 
Ne váljunk el haragban egymástól, 

Inkább lemondok e kívánságról. 
A csók úgy is, ha erőtetve jő, 
Olyan, mint a korán szedett szőlő. 
Teens asszony, isten áldja meg hát ! 
Felejtse el a szegény haramját, 
A ki, a ki . . .<9c itt megszakadt szaya^ 
De érezte sarkantyúját lova, 
Egyet ugrott és vágtatni kezdett, 
Meg sem állott, a mig este nem lett* 

(Pest.) 



Almaim. 



Irtóztatók koronként álmaim ; 
Az éjjel is szörnyűket álmodám. 
Alig hogy eltűnt egyik álomképem. 
Másik mereszte vad szemet reám. 

Láttam bíborban a bűn hőseit. 

Tiprott erény volt lábuk zsámolya. 

Fehérpirosra volt e zsámoly festve : 

Szeméből könny, szivéből vér folya. 

14# 

Láttam kiszáradt sárga arczokat, 
Sárgák valának, mint az éji hold, 
Igen bizony, mert minden arcz az éhség 
Éjének egy-egy holdvilága volt. 

Láttam mellettük fényes arczokat, 
Miken a jóllét napja ragyoga ; 
Bokáikon arany sarkantjni . . . sárga, 
Mint amaz éhezők arczúlata. 

Láttam halotti ágyon férfiút, 
Szívének táján mély seb tátogott. 
Saját magzatja ölte meg. De nője 
Siratja tán a bús áldozatot ? 

Mit ? nője ? nője nem siratja őt ! 
Mig egy szobában a férj álmodik 
Halotti ágyon, más szobában a nő 
Uj szeretőjével bujálkodik. 

S midőn sirban volt már a férfiú. 
Eljöttek éjjel az atyafiak. 
Feltörték sirja ajtaját, s halotti 
Ruhája kincsén megosztoztanak. 

Láttam veszendő, dúlt országokat, 
Hol kész halál volt a polgárerény, 
Hol éj közeige . . . már pirult az alkony 
Hóhérok honfivéres fegyverén. 

Láttam ledöntött, rab országokat. 
Hol nem hallatszott a rabok jaja, 
Mert jajgatásukat fölülhaladta 
A zsarnokhatalom gúnykaczaja. 

lm, ilyek éji látományaim. 
De nem csodálkozom, hogy ilyenek ; 
Mert, a miket szemlélek álmaimban. 
Történnek egyre és történtének. 

Meddig tart még ez iszonyú világ ? 
Miért nem jősz, te rontó égitest. 
Te üstökös, mely arra rendeltettél, 
Hogy tengelyéből a földet kivesd ! 

(Pest.) 

Szemere Pálhoz. 

Sok van, miben büszkélkednem lehet, 
De büszkeségem mindenek felett. 
Hogy, mint barátod, úgy állok szivednél, 
Bár korra nézve nagyapám lehetnél. 
Tiszteltelek, mint tisztelőd menék 
Hozzád. Te szóltál, hogy ez nem elég. 
Engem ne tisztelj, engemet szeress ! 
Mostan szeretlek és tisztellek téged ; 
Mind a kettőre vagy te érdemes. 
Mig tiszteletre indit öregséged. 
Szeretnem kell ifjúi szívedet. . . 
Mert nyom nélkül haladt el e felett 
Esztendeidnek terhe, sokasága. 
Hervadhatatlan kebled e virága. 
Öreg barátom fiatal sziveddel ! 
Fa végy te, melynek elhullt levele, 
A melyet már a téli hó lepett el. 
De rajta vígan zeng a czinege. 
S bár késő este van már életedben. 

Szemed még most is tisztán s messze lát : 

Megismered a felhők madarát, 

Kit fényes nappal sem láttak meg többen. 

Magamról szólok. . . Hah, mig annyian 

Vetnek reám lenéző szemeket. 

Kezedben a borostyán lombja van, 

Megkoszorúzni véle fejemet. 

Tedd föl fejemre, tedd e koszorút ! 

Ha most nem érdemelném is, talán 

Megérdemelni fogom ezután. 

Előttem még olyan hosszú az út, 

S a boldogságról már végkép lemondék, 

Ugy sem találnám meg, hát életem, 

Keresésére nem vesztegetem ; 

Szivemnek csak egy óhajtása van még. . . 

Erre törekszem, ez a mit kivánok : 

Büszkén nevezzen a haza fiának ! . . . 

Elérem-e e nagy czélt ? félúton 

Nem roskadok-e össze ? nem tudom. 

Tán egy bevégezetlen épület 

Lesz életem munkája, meglehet, 

A mely ha készen volna, bele szállna 

A hir, a feledés örök királya, 

Mig így elkezdve, félig-meddig készen 

Csak rövid emlék szűk tanyája lészen. 
De ha erőm vágyamnál nem kisebb, 
Ha ezt a hosszú pályát megfutandom, 
S egy nemzet fogja megtapsolni lantom : 
Nem lesz előttem e taps kedvesebb, 
Mint az volt, melylyel pályám kezdetén 
Egymagad által üdvözöltetém, 
Es mint szivedpek dobbanása volt, 
Midőn szivemre először hajolt. 

(Szalk-Szent-Márton.) 



Téli éj. 



Yad téli éj. Sűrű hópelyhek esnek. 
Szélvész ragadja. S hátha nem hópelyhek ? 
Talán egy őrült gondolatjai ? 
Vagy összetépett lelkem rongyai. 

Közéig az éjfél. Fenn virasztva várom. 
Akkor kisértet látogat meg, három ; 
Szent háromság, mely egykor vezetett : 
A hit, a remény és a szeretet. 

Nem élnek többé. Meggyilkoltatának. 
De éjfelenként sírjokból kiszállnak, 
S felém lebegnek halvány képeik, 
S a régi szép időt emlegetik. . . 

Szétszaggatá a felleget szélvész. 
Tekintetem a csillagok közé vész. 
Olyan sötétpiroslók fényeik, 
Mikéntha vércsepp volna mindegyik. 

S ki mondja meg : nem vércsepp-e a csillag ? 
Hisz itt a földön oly sokat gyilkolnak. 
Ábel-szivek fölfecscsent vére ez. 
Mit a zsivány föld csillagnak nevez. . . 

Veszett szélvész, te mindegyre tombolsz. 
A fellegekbe és hajamba markolsz ; 
Ki akarod tán tépni fürtimet ? 
Ah ! tépd ki inkább, tépd ki szívemet ! 

Hogy dobog e szív ! — szinte félek tőle, — 
ügy, mint a kő, mely várromokról dől le, 
Vagy mint a koporsónak födele. 
Ha a halottat szögezik bele. 

Koporsó vagy, koporsó vagy te keblem, 
A melybe szívem élve eltemettem. 
Oh ! szív, te élő eltemettetett 
Ki írhatná le gyötrelmeidet ? 

Megszűnt a vész, a hold is fönn az égen. 
Már béke és fény lebeg a vidéken. 
Haza mehetek hát s lefekhetem. 
Mert béke és fény nem való nekem. 

(Szalk-Szent-Márton.) 

Isten csodája. 

A meddig a történet csillaga 

Eöpiti a multakba sugarát : 

A szem saját kezünkben mindenütt 

Saját szivünkre czélzó gyilkot lát, 

S ez öngyilkos kéz hányszor szállá ránk ! . 

Isten csodája, hogy még áll hazánk. 

így hordozunk sok százados sebet, 
Keblünk soha be nem gyógyulhatott ; 
Mérget kellett mindenkor innia, 
Ki sebeinkre önte balzsamot 
Valami rósz szellemtől származánk ! 
Isten csodája, hogy még áll hazánk. 

S mig egymást martuk szennyes konczokért, 

Mint a szeméten a silány ebek, 

Azt vettük észre csak, hogy ezalatt 

Az oroszlánok itt termettének ; 

Jött a tatár, jött a török reánk. 

Isten csodája, hogy még áll hazánk. 

Ott foly Sajó ... oly görbén kanyarog, 
Mint ember, a ki görcsben haldokol ; 
Ott haldokoltunk, vérünk ott szivá 
Az óriási nadály, a mogol, 
S holttesteinket fölfalá a láng ! . . . 
Isten csodája, hogy még áll hazánk. 

S ott van Mohács ... ott nyomta a királyt 

Sárkoporsóba pánczéla s lova. 

S készült számunkra a ledőlt király 

Kardjából a rettentő zabola, 

Melytől még most is ég és vérzik szánk. . . 

Isten csodája, hogy még áll hazánk. 

Mi lesz belőlünk ? ... ezt én kérdezem, 
De mily kevesen gondolnak vele. 
Oh ! nemzetem, magyar nép, éltedet 

Mindig csak a jó sorsra bizod-e ? 

Ne csak istenben bizzunk, mint bizánk ; 

Emberségünkből álljon fönn hazánk ! 

(Szalk-Szent-Mirton.) 



Az ffrUlt. 



Mit háborgattok ? 

Takarodjatok innen ! 

Nagy munkába' vagyok. Sietek. 

Ostort fonok, lángostort, napsugarakból ; 

Megkorbácsolom a világot ! 

Jajgatnak majd és én kaczagok, 

Mint ők kaczagtak, a mikor én jajgattam. 

Hahaha ! 

Mert ilyen az élet. Jajgatunk s kaczagunk. 

De a halál azt mondja : )> csitt !« 

Egyszer már én is meghalok. 

Mérget töltöttek azok vizembe, 

A kik megitták boromat. 

S mit tettek gyilkosaim. 

Hogy gaztettüket elleplezzék ? 

Midőn kiterítve feküttem : 

Reám borultak s köunyezének. 

Szerettem volna fölugrani, 

Hogy orraikat leharapjam. 

De nem harapom le ! gondolám, 

Legyen orruk és szagolják, 

Ha rothadok, s Túladjanak meg. 

Hahaha ! 

Es hol temettek el ? Afrikában. 

Az volt szerencsém, 

Mert egy hiéna kiása síromból. 

Ez az állat volt egyetlen jóltevőm. 

Ezt is megcsaltam. 

O czombom akarta megenni ; 

En szívemet adtam oda, 

S ez oly keserű volt, hogy megdöglött tőle. 

Hahaha ! 

De hiába, csak igy jár. 

Ki emberrel tesz jót. Mi az ember? 

Mondják : virágnak gyökere, 

A mely fönn a mennyben virul. 

De ez nem igaz. 

Virág az ember, melynek gyökere 

Ott lenn van a pokolban. 

Egy bölcs tanított engemet erre, 

Ki nagy bolond volt, mert éhen hala. 

Mért nem lopott ? mért nem rabolt ? 

Hahaha ! 

De mit kaczagok, mint a bolond ? 

Hisz sírnom kellene. 

Siratni, hogy oly gonosz a világ. 

Az isten is felhő-szemével 

Gyakran siratja, hogy megalkotá. 

De mit használ az ég könyűje is ? 

A földre hull, a ronda földre. 

Hol az emberek lábbal tiporják, 

S mi lesz belőle. 

Az ég könnyéből ? . . . sár. 

Hahaha ! 

Oh ég, oh ég, te vén kiszolgált katona^ 

Erdempénz melleden a nap, 

S ruhád, rongyos ruhád a felhő. 

Hm ! így eresztik el a vén katonát, 

A hosszú szolgálat jutalma 

Egy érdempénz és rongyos öltözet 

Hahaha ! 

S tudjátok-e, mit tesz az emberi nyelven^ 

Midőn a fürj azt mondja : pitypalatty 

Az azt teszi, hogy kerüld az asszonyt 

Az asszony vonzza magához a férfiakat, 

Mint a folyókat a tenger ; 

Miért ? hogy elnyelhesse. 

Szép állat az asszonyi állat, 

Szép és veszedelmes ; 

Arany pohárban méregital. 

En ittalak, oh ! szerelem ! . . . 

Egy harmat cseppnyi belőled édesebb. 

Mint egy mézzé vált tenger ; 

De egy harmatcseppnyi belőled gyilkosabb, 

Mint egy méreggé vált tenger. 

Láttátok-e már a tengert, 

Midőn a fergeteg szánt rajta, 

Es vet beléje halálmagot ? 

Láttátok a fergeteget, 

E barna parasztot. 

Kezében villámösztökével ? 

Hahaha ! 

Ha megérik a gyümölcs : lehull fájáról. 

Érett gyümölcs vagy, föld, lehullanod kell. 

Még várok holnapig ; 

Ha holnap sem lesz a végitélet : 

Beások a föld közepéig. 

Lőport viszek le, 

És a világot a 

Levegőbe röpítem . . . hahaha ! 

(Szalk-Szent-Márton .) 



Minden virágnak. . . 

Minden virágnak, minden kis fűszálnak 
Jut a napból, ha több nem, egy sugár. 
Oh ! szerelem, te szívek napja, szívem 
Egy sugárt tőled csak hiába vár ? 
Nincsen leány, ki engemet szeretne, 
Nincsen leány, ki mondaná nekem: 
Hideg világ van, lelkedet meghűté. 
Jer, melegedj föl forró keblemen ! 

Nincsen leány, ki mondaná : fáradt vagy, 
Bocsásd vállamra bágyadt fejedet ! 
Nincsen leány, ki véremet lemosná 
E homlokról, mely megköveztetett ! . . . 
Magam vagyok, mint a szőlő karója, 
Melyről leszáradt a zöld venyige ; 

Petőfi összes kőit. II. 1 5 

Madár nem száll rám, csak fölöttem repdes 
Sötét eszméim hollóserege. 

így foly le majd az ifjúság, az élet, 

így foly le tőlem árván, egyedül. 

Azt veszem észre csak, hogy elfagy vérem 

A halál hideg ölelésitüL 

S ha meghalok, ha megfagyok : szememre 

Megkönnyezetlen szemfedő borúi, 

S ültetni nem fog senki egy virágot 

A sirra, a mely rajtam domborul. 

Ott hamvadok majd egy kopott fejfánál. 
Kopott fejfánál, puszta domb alatt ; 
Nő ott a kóró, mert meg nem tapossa. 
Nem jő megnézni senki síromat. 
Meglátogatni csak te fogsz, hogy elzúgd 
Testvéri búdat, éji fergeteg. 
Testvéri búdat, mert hiszen testvére 
Voltál te lelkem érzeményinek ! 

(Pest.) 

Vajda Péter halálára. 

Oh ! természet, midőn alunni mentél, 
Alunni a múlt ősznek végivel : 
Elbúcsuzál-e kedves gyermekedtől, 
JElbúcsuzál-e leghívebb fiadtól, 
O tőle ? ... és ha elbúcsúztatok : 
Oondoltad-e, hogy végbucsútok ez ? . . . 
Alszod, természet, téli álmodat. . . 
Alszol . . . vajon megálmodád-e már, 
Megálmodád-e azt a bánatot, 
Mely ébredésed reggelén megüt ? 
Föl fogsz ébredni, fölkelt a tavasz, 
S a csalogány mond legszebb éneket 
Pöltámadásod hangos ünnepén ; 
Pedig volt egykor, a ki érkezésed 
A csalogányai szebben üdvözölte. 
"Te széttekintesz, s kérdeni fogod : 
Hol van legelső dalnokom ? hol ő ? . . . 
Egy sírhalom lesz rá a felelet. 
Oh! természet, viseld gondját e sírnak, 

Melynek lakója leghívebb fiad, 

Viseld gondját . . . ültesd áldás gyanánt 

Virágaid legszebbjeit reá ; 

ügy sincs e honnak, nincs hálás keze, 

Hogy megtegye, ha elmulasztanád. 

Oh ! e hazában olyan sok jeles 

Sírján ingatja vándor fuvalom 

A feledésnek tüskebokrait ! . . . 

Vagy mondd, hazám, hogy multad illeti, 

Csak multadat s nem a jelent, e vád ; 

Mondd, hogy szivedben lesz egy kis helye 

Maradni-méltó emlékezetének. 

Vagy nem méltó-e rá, hogy a haza 

Szivében hordja annak emlékét. 

Ki a hazát szivében hordozá ? . . . 

Emlékezést, emlékezést neki ! 

S ha sirhalmához mentek : ejtsetek 

Keá egy könnyet, mert megérdemel 

Egy könnyet az, ki annyit szárított föl 

Meleg lelkének hő sugárival ! . . . 

Es míg ti benne dalnokot sirattok : 

Az én könyüim hadd omoljanak 

A függetlenség bajnok férfiáért, 

Ki e hajlongó, görnyedő időkben 

Meg nem tanüla térdet hajtani, 
Ki sokkal inkább hajtá le fejét a 
Szabad szegénység kőszikláira, 
Semmint a függés bársony pamlagára. . 
Sirassa benned, elhunyt férfiú, 
A természet leghívebb gyermekét. 
Sirassa benned dalnokát a hon. . . 
Jjegkeserübb az én könyüm, ki benned 
A függetlenség hősét siratom ! 

(Pest.) 



Mért vagyok én még a világon. . . 

Mért vagyok én még a világon, ha már 
Átéltem minden szenvedéseket ? 
Végeztem pályám . . . mert hiszen az ember 
Hogy szenvedjen, csak azért született. 
Mért vagyok én még a világon, hisz már 
Láttam mindent, mi látható van itt ; 
Látám a jónak örökös bukását 
S a rosznak örök diadalmait. 

Hallottam már az éhezők nyögését 

S dorbézolás! kurjantásokat, 

Hallottam már a csalogányt dalolni 

Es csörömpölni a rablánczokat. 

Tudom, hogy így volt ezredév előtt s hogy 

Ezred multán is ekkép lenni fog. . . 

Mindent tudok, mindent hallottam, láttam. 

Hát mért élek még ? mért meg nem halok ? 



Vagy tán valólag a világ nem ilyen ? 
Ily szomorúnak én látom csupán ? 
Én látom így csak, keresztülnézvén a 
Kétségbesésnek sötét fátyoláji ? 
Mindegy . . . elég, hogy én kétségbeestem^ 
Elég, hogy én elkárhozott vagyok. 
Hogy engem éles, égő körmeikkel 
Tépnek, szaggatnak a rósz angyalok ! 



Szakadj meg, szívem ! hagyj el engem, élet I 
Fogadj öledbe, mély öledbe, föld 
Bordlj reám, sír! és te, fergeteg, jőj. 
Hogy rólam a sírhalmot elsöpörd ! 

Söpörd el s szórd ki összeporlott csontom, 
S szórd el csontommal hírem-nevemet. . . 
Ne tudja senki se, hogy egykor ilyen 
Megátkozott teremtmény létezett ! 

(Pest.) 



A szökevények. 

(Shelley után angolból.) 

I. 

A jégeső szakad. 
Fehérek a habok, 
A tajték tánczol, és 
A villámlás ragyog. . . 
El, el! 

A mennydörgés ropog, 
A forgószél kereng, 
Harangok zugnak és 
Az erdők rengenek. .. 
El, el! 

Mint tenger, mozg a föld, 
Rajt minden romba dől. 
Ember, állat, madár 
Elbújt a vész elől. . . 
El, el! 



II. 

»Egy vitorlánk van . . . í 
Kormányos halovány ; 
Ki merne szállani 
Most csónakunk után?« 
Az ifjú szólt. 

A lyány felelt: » Evezz, 
Taszítsd a csónakot !« 
S jégzápor és golyók 
Bóríták utjokat 
A tengeren. 

A kék őrtűz lobog ; 
Némán villámlanak 

Az elsült fegyverek 
Elnyelte hangjokat 
A fergeteg. 



III. 

>Es látsz-e ? 8 hallasz-e ? 
S nem retteg-e szíved ? 
S nem szállunk szabadon 
A vad tenger felett, 
Én és te ?« 

Egy tengerészköpeny 
Fölöttük a fedél; 
Együtt ver kebelük, 
És suttognak kevély 
Örömben. 

Mozgó hegyekbül áll 
A vészes óczeán, 
Kelnek s enyésznek a 
Habok egymásután 
Köröskörül. 

IV. 



A várudvarban, a 
Kapusnéhoz közel, 
AH, mint megvert kutya, 
Es szégyen marja fel 
A vőlegényt 

Rémes kísértetként 
A zsarnok őszapa 
AH a toronytetőn. . . 
Hangjához képest a 
Vihar szelíd ; 

S hallatlan átkokban 
Kívánja a halált 
Lyányának, ki legjobb 
Es legszebb s a család 
Végtagja volt. 

(Szalk-Szent-Mirton.) 

Elvándorol a madár. . . 

Elvándorol a madár, 

Ha őszre jár 

Az idő. 

(Tavaszszal azonban ismét visszajő.) 

Száll . . . száll ... száll . . . viszi szárnya; 

Azon veszed észre magad, hogy már a 

Távolság kék levegőit iszsza. 

Olyan sebesen száll, 

Hogy eltűnő álomnak véled. . . 

A madárnál 

Mi száll tova még sebesebben ? ... az élet 

De, mint a madár, ez nem tér többé vissza. 

(Szalk-Szent-MártOD.) 

Nem sírok én. . . 

Nem sírok én és nem panaszkodom; 

Nem mondom én el másnak : mi bajom ? 

De nézzetek szinetlen arczaimra, 

Ott föl van Írva ; 

És nézzetek szemembe, mely kiégett, 

S belőle kiolvashatjátok, 

Hogy rajtam átok fekszik, átok. 

Hogy fáj nekem, hogy nagyon fáj az élet 

(Szalk-Szent-Mirton.) 



Szeretném itthagyni. . . 

Szeretném itthagyni a fényes világot, 
A melyen oly sok sötét foltot látok. 
Szeretnék rengetegbe menni, 
A hol nem lenne senki, senki ! 
Ott hallgatnám a lobok suttogását, 
Ott hallgatnám a patakok zúgását 
Es a madárnak énekét, 
S nézném a felhők vándorseregét, 
Nézném a nap jöttét s lementét. . . 
Mig végre magam is lemennék. 

(Szalk-Szent-Márton.) 

Annyit sem ér az élet. . . 

Annyit sem ér az élet, 

Mint egy eltört fazék, mit a konyhából 

Kidobtak, s melynek oldaláról 

Vén koldus nyalja a rászáradt ételt! 

(Szalk-Szent-Márton.) 



MSgSttem a múlt. . . 

Mögöttem a múlt szép kék erdősége, 
Előttem a jövő szép zöld vetése 
Az mindig messze, és még sem hagy el, 
Ezt el nem érem, bár mindig közel. 
Ekkép vándorlok az országúton, 
Mely puszta, vadon. 
Vándorlok csüggedetten 
Az örökkétartó jelenben. 

(Szalk-Szent-Márlon.) 

Voltak barátim. . . 

Voltak barátim, jóembereim. . . 

Oh ! mért meg nem halának ! 

Sírhalmaikra mostan könnyeim 

Folynának, 

S virágokat termesztene 

Fölöttük könnyeim özöne. . . 

Meg fognak halni majd, 

De egyik régi barát 

Sem nyer tőlem könyüket, csak sóhajt, 

Csalódás kínos sóhaját 

S ha ez leng rajok: 

Sírhalmukon elszáradnak a virágok. 

Szalk-Szent-Márton.) 

Szállnak reményink. . . 

Szállnak reményink, e szép madarak 
Midőn legjobban szállanak, 
S szíják a mennyei tiszta léget, 
Hol már sas nem tanyáz : 
Jön a való, e zord vadász, 
S lelövöldözi őket. 

(Szalk- Szent-Márton.) 



Elváltam a lyánykától. . . 

Elváltam a lyánykától, 

Ki kedvesem vala ; 

ügy fájt leszakadnom ajakáról, 

Mely csókola. . . 

Rég volt ez ; azóta már 

Sok esztendő lejárt. 

Az elválás keserűségét 

Többé nem érezem. 

De a csók édességét 

Még most is érezem. 

(Szalk-Szent-Márton.) 

Emlékezet. . . 

Emlékezet ! 

Te összetört hajónk egy deszkaszála, 
Mit a hullám s a szél viszálya 
A tengerpartra vet. . . 

(Szalk-Szent-Márton .) 



Amott a távol kék kSdében. . . 

Amott a távol kék ködében 
Emelkedik egy falu tornya sötéten ; 
Van egy fehér ház e faluban, 
Hol egy fekete szemű lyányka van. 
E lyányka, e lyányka, 
E fekete szem. 
Ez bánatom és örömem 
Százszinü szivárványa. 

(Szalk-Szent-Márton.) 

Viseld egyformán. . . 

3> Viseld egyformán jó s balsorsodat .U 

így szól, kit a bolond világ bölcsnek nevez. 

Az én jelszóm nem ez ; 

Í3n örömimet és fájdalmimat 

Erezni akarom . . . kettősen erezem. 

Lelkem nem a folyó leszen, 

A mely egykedvüleg 

Ragadja magával a rózsalevelet, 

Melyet tavaszszal szép lyány vet bele, 

S a száraz füveket, 

M!ket 

Arjára sodort az ősz szele. 

(Szalk-Stent-Márton.) 

Mi szebb, mint . . . 

Mi szebb, mint a szép gyermeklyány orczája ? 
Ki azt álmodja, hogy ifjat öleli, 
Az ifjút, a kivel ébren nem meri 
Sejtetni sem, hogy őt imádja ! 

(Szalk-Szení-Márton.) 



Mely'k a legvígabb temetff? 

Mely'k a legvígabb temető ? * ' 

A bú temetője ! . . . »S ez hol lelhető ?* 
Azt kérditek, úgy-e bár? ... * 

A bú temetője a boros-asztal. 
Közepén a kereszttel, a nagy palaezkkal, 
E mellett sírhalom minden pohár. . , 
Járjuk e víg temetőbe 
Ily szomorú időbe' ! 

(Szalk-SzentMárton ) 

Hajamnak egy fürtjét levágom. . . 

Hajamnak egy fürtjét levágom, 

Melynek most minden szála szög ; 

S ha majd elmúlik ifjúságom, 

Ha majd megőszülök : ^ 

A falra függesztem tükör helyett 

E bam^, fürtöt ; igy csalom meg szememet^ 

Hitetve, hogy még fiatal vagyok, . . 

De vajon nem árul-e el 

A szív ütése, mely 

Majd mindig halkabban dobog ? 

(Szalk- S zent-Márton.) 



Mintha a nagy, nehéz. . . 

Mintha a nagy, nehéz világot tartanám 
Leányka, hogy az ne szakadjon rám, 
Ugy reszketek, 
Ha megfogom könnyű kis kezedet. 

(Szalk- Szent-Márton.) 

Itt állok a rónaközépen. . . 

Itt állok a rónaközépen, 

Mint a szobor, merően. 

A pusztát síri csend födé el. 

Mint elfödik a halottat szemfödéllel. 

Nagymessze tőlem egy ember kaszál ; 

Mostan megáll, 

S köszörüli a kaszát. . . 

Pengése hozzám nem hallatszik át. 

Csak azt látom : mint mozg a kéz. 

És most ide néz. 

Engem bámul, de én szemem sem mozdítom. . . 

Mit gondolhat, hogy én miről gondolkodom ? 

(Szalk-Szent-Márton.) 

Oh ! lyány, szemed. 

Oh ! lyány, szemed 
Milyen sötét, 
S mégis ragyog ; 
Kivált midőn 
Reám tekintesz, 
Ugy tündököl. 
Mint zordon éjben 
Villám tüzénél 
A hóhérpallos ! 

(Szalk-Sscnt-Márton.) 



Ha jffne oly nagy fergeteg. . 

Ha jőne oly nagy fergeteg, 
Mely meghasítná az eget. 
És a hasitékon át 
A földgolyót behajítaná ! 

(Szalk-gzent-Márton.) 

Egy bölcs hajdan. 

Egy bölcs hajdan szamáron utazott. 

Azóta az idő megváltozott, 

Nagyon megváltozott már, 

Most a szamarak 

Lovaglanak, 

A bölcs pedig gyalog jár. 

(Szalk-Szent- Márton.) 



Mi a dicsőség ? 



Mi a dicsőség ? . . . tündöklő szivárvány, 
A napnak könnyekben megtört sugara. 

(Szalk-Szent-Mártoa.) 

Sok embert ismerek. . . 

Sok embert ismerek, 
Ki önmagát legjobban szereti ; 
De másnak ismét vannak kedvesi, 
Kiket magánál forróbban szeret, 
S ezeket sokszor mégis megbántja. 
Aztán megbánja, 

Hogy könny éket facsart szeméből, 
Kinek egy vidám pillantatért. 
Kinek egy mosolyáért 
A legszebb részt od'adná életéből. 
Ilyenkor tudja csak : mi a gyötrelem ? 
Mik a keservek ? 

Es kéri szivét : repedj meg, oh ! szivem, 
S ez — büntetésül — nem reped meg. 

(Szalk-Szent-MártOD •) 

A bárat ? egy nagy oczeán. 

A bánat ? egy nagy oczeán. 
S az öröm ? 

Az oczeán kis gyöngye. Talán^ 
Mire fölhozom, össze is töröm.. 

(Szalk-Sreit-Márton ) 



Daczos leány! 



Daczos leány ! 

Hagyd megcsókolni magad, 

Hagyd átölelnem derekad. 

Nap megy nap után, 

S ha napjaid elhaladnak, 

Maradsz magadnak. 

Száraz derekad 

Majd senki meg nem öleli, 

Csak a koporsónak deszkája, 

S halvány ajakad 

Más nem csókolja, csak a sir férgei... 

Gondolj reája. . . 

Mit érzesz, 

Nem rendül meg szived ? 

Nem erezed, 

Hogy ez hideg csók, hideg ölelés lesz ? 

(Szalk-Fzent-Márton.) 



Gyertyám homáíyosan lobog. . . 

Gyertyám homályosan lobog. . . 

Magam vagyok... 

Sétálok föl s alá szobámban. . . 

Szájamban füstölő pipám van. . . 

Multani jelenési lengenek körülem. 

Sétálok, sétálok, s szemlélem 

A füst árnyékát a falon, 

Es a barátságról gondolkodom. 

(í^zall -S»ent-Márton.'l 

Mondják; hogy mindenikünk. . . 

Mondják, togy mindenikünk bir egy csillaggal, 

S az, a kié lehull az égről, meghal. 

Es így fogy az ember, így fogy a csillag ; 

Mindegyre omolnak. . 

A csillag az égrül a földre, 

Az ember a földrül a sírgödörbe. 

Hah ! majd ha miljom s miljom év lemégyen, 

S a földön és az égen 

Csak egy ember s egy csillag buj^dosik ! . . . 

S ha végre ez is leesik ! . . . 

(Szalk-Szent- Márton.) 



Az ember ugyan hova lesz ? . . . 

Az ember ugyan hova lesz ? . . . 

Sokrates, 

Ki a mérget megitta, 

S hóhéra, ki a mérget neki adta, 

Egy helyre mentek mind a ketten ? 

Oh lehetetlen! 

Es hátha . . . hátha. . . 

Mért nem láthatni a más világha ? ! 

(Szalk-Szent-Márton.) 



Elmém ezen sokat gondolkodik. . 

Elmém ezen sokat gondolkodik : 
Ha valaha 

A világrendszer fölbomlana, 
S mint most az eső és hó esik, 
Esnének akkor csillagok, 
S folynának a csillagpatakok ! 

(Szalk-Szent-Márton .) 



Digitized 



by Google 



252 KISEBB KÖLTEMÉNYEK, l 5 



Mii ettél; föld. . . 

Mit ettél, föld, hogy egyre szomjazol ? 
Hogy annyi könnyet s annyi vért iszol ? 

(Szalk-Szent-Márton .) 



Mosolygjaiok rám. . . 

Mosolygjatok rám, oh Pmosolygjatok, 

Ti szép leánykák szemei ! 

S én el fogom felejteni, 

Hogy már olyan sokszor megcsaltatok. 

Véljük, hogy a lyányok szive az ég. 

Mert mélyei, mint ez, úgy ragyognak. 

A lyányi szív csalárd folyó csak, 

A melybe sugaraikat v.eték 

Az égi csillagok. . , 

Ki ott mennyet keres, elnyelik a haboké 

(?5Balk-Szen'.-Mái ton.) 

Ha a sírban megszáradt. . . 

Ha a sírban megszáradt szíveket 

Mind egy halomra hordanák, 

S meggyújtanák, 

Ki mondja meg : 

Hány szinü lenne majd e láng ? 

(Szalk-Szent-Márton.) 



Hová lesz a kaczaj. . . 

Hová lesz a kaczaj, 

Hová lesz a sóhaj. 

Ha hangja elenyész ? 

S hová lesz az ész. 

Midőn már nem gondolkodik ? 

S a szeretet 

S a gyűlölet, 

Ha a szivből kiköltözik ? 

(Szalk-Szent-Márton.) 

Te ifjúság. . . 

Te ifjúság, te forgószél ! 

Ki szép virágfüzért 

Sodorsz magaddal . . . e virágokat 

Futtodban homlokunkra keríted. . 

Egy perez alatt 

Ismét leröpíted, 

S gyorsan tovább futasz. 

Mi búsan álmélkodva állunk, 

S kérdezzük ; igaz-e, hogy nálunk 

Valál ? talán nem is igaz ! 

(Szalk-Szent-Márton.) 



Barátim vagytok. 



Barátim vagytok, azt mondjátok. 
Talán nem mondtok hazugságot, 
Ez meglehet. 
De azért nem adom nektek hitemet, 

Nem adhatom ; most j6 dolgom van, 
Jertek hozzám, ha majd napom lejár. 
Mert a barátság nappal láthatatlan, 
Éjjel ragyog csak, mint a fénybogár. 

(Szalk-Szent-Márton.) 



FOldét a föidmíves... 

Földét a földmives felszántja, 
Aztán beboronálja. 
Képünket az idő felszántja, 
De be nem boronálja. 

(Szalk-SzenSMárton .) 



Nem csak mi vénUIUnk... 

Nem csak mi vénülünk, mi emberek. 
Mi volna, a mi nem vénülne meg ? 
Nézzétek a napot, ha jön a deczember : 
Nem valóságos öreg ember 

Későn ébred, s alig 

Hogy fölkapaszkodhatik 

Az égre, oly erötelen ; 

Mogorván néz a világra s hidegen, 

S olyan korán ledől megint ágyára. 

Majd véges végül 

Azt is megérjük, hogy megőszül, 

Es ekkor . . . fehér lesz sugara. 

(Szalk-Szent-Márton.) 



Futó folyam hullámai... 

Futó folyam hullámai 

Az ember miljom vágya ; 

Perez hozza őket, perez ragadja el. 

A sors azért nem szokta teljesíteni, 

Azért nem hallgat rája 

Jól tudja : mikorra egy kegyét leejti. 

Az ember már régen mást esdekel, 

S hogy kérte amazt, el is felejti. 

(Szalk-Szent-Márton.) 

Hány csepp van az dczeánban, . . 

Hány csepp van az óczeánban ? 
Hány csillag az égen ? 
Az emberiség fejin hány hajszál van ? 
S hány gonoszság szivében ? 

(Szalk-Szent-Márton.) 



Nem sUlyed az emberiség... 

Nem sülyed az emberiség ! 

Ilyen gonosz vala rég, 

Ilyen gonosz már kezdet óta. . . 

Hisz különben nem kellett vóna 

Százféle mesét, 

Eget, isteneket, 

Pokolt és ördögöket 

Gondolni ki, hogy zaboláztassék. 

(Szalk-Szent-Márton.) 



Petőfi össaws költ IL ^' 

Kik a fOid alacsony porából . . . 

Kik a föld alacsony porából, 

Mit minden féreg gázol, 

A naphoz emelkedtek, 

Ti szárnyas, óriási lelkek. 

Hogy van, hogy titeket a törpe világ 

Mindig kicsinyeknek kiált ? 

Természetes ! hiszen a tölgy a bérczeken 

Kisebbnek tetszik, mint fűzfa idelenn. 

(Szalk-Szont-Márton.) 



Az én szivem. 



Az én szivem egy földalatti lak, 
Sötét, sötét 

Az öröm egy-egy fényes sugarat 
Csak néha vét . 

Mélyébe a földalatti háznak. 

Ez a fény is csak azért pillant bele, 

Hogy lássa a szörnyeket, mik ott tanyáznak^ 

Mikkel tele van, tele ! 

(Szalk-Szent-Mirton.) 



Oda nézzetek ! 



Oda nézzetek ! 
Csatára iramlik a fergeteg ; 
Paripája a szél, a nyargaló, 
Kezében a felleg a lobogó, 
A melynek villám a nyele. 
Vágtat vele, vágtat vele 
Csatára, csatára. . . 
Mint harsog trombitája, 
A mennydörgés ! 

Oh ! fergeteg. 

Ki a tornyokat 

Eldöntögeted, 

Kinek kezében kiszakad 

A tölgy a bérez kebelébül, 

Hol századok óta vénül, 

Hatalmas fergeteg ! ki nem szakítbatod 

Az emberi szivbtil a bánatot. . . . 

(Szalk-Szent-Márton.) ;: 



Már sokszor énekeltem. . . 

Már sokszor énekeltem rólatok, 

Még többször is éneklek, szép csillagok. 

En úgy szeretlek titeket l 

Egy szebb világgal hiteget 

Sugárotok ; 

S ti egyre mosolygótok, 

S oly jól esik nekem 

Oda tekintenem. 

Hol egy kis vidámság van 

E szomorü világban. 

(Szalk-Szent-Márton.) 

MivéleszafSId?... 

Mivé lesz a föld ? . . . megfagy-e, elég-e ? 
En ugy hiszem, hogy meg fog fagyni végre, 
Megfagyasztják a jéghideg szivek, 

A melyek benne s bele fekszenek. 

(Sz»lk-Szent-Márton .) 

FOnséges éj ! 

Fönséges éj! 

Az égen tündökölve ballag 

A nagy hold és a kis esti csillag. 

Fönséges éj ! 

A harmat osillog a gyep bársonyán, 

Bokor sátrában zeng a csalogány. 

Fönséges éj ! 

Az ifjú mostan megy szeretője után. . . 

S most megy gyilkolni a zsivány. 

Fönséges éj 1 

(Szalk-Szent-Márton.) 

Ki fogja vajon megfejteni. . . 

Ki fogja vajon megfejteni 

E rejtélyt : 

Az emberiségnek könnyei 

Lemoshatnák-e az emberiségnek szennyét ? 

(Szalk-Szent-Márton.) 



Szép kedvesem... 

Szép kedvesem, ba majd az oltár mellett 

Dobog felém szerelmes kebled ! . . . 

S ha majd körülünk apró gyermekek 

Mosolyganak, enyelgenek ! . . . 

S ha majd fölénk a szemfedő bőrül, 

S kivisznek, -s rajtunk a sír domborul ! . . . 

S ha majd hozzánk az unokák kijőnek 

Szép alkonyán a sárga, csendes ősznek, 

S merengve nézik ákáczlombjainkat. 

Miket fejfánknál a lég halkan ingat. . . 

(Szalk-Szent-Mártor.) 

Szeretőjéé vajon... 

Szeretője-e vajon a testnek a lélek ? 

S mint szeretőkhöz illik, együtt enyésznek ? 

Vagy a lélek a testnek csak barátja ? 

S ugy tesz, mint rendesen a barát : 

Elhordja magát, 

Midőn amazt pusztulni látja ? 

(Szalk-Szent-Márton.) 



Oh ! szerelem. . . 

Oh ! szerelem, te óriási láng. 

Ki a világot gyújtod ránk, 

Aztán ellobbansz , . . tán egy perez alatt, 

S örök sötétség és hideg hamvad marad. 

(Szalk-Szent-Márton.) 

Miért hogy láthatatlanok. . . 

Miért hogy láthatatlanok 

Az ördögök s az angyalok ? 

Ismerni szeretném őket 

A végett, 

Hogy tudjam, a mit nem tudok : 

Mi van ebben és mi van abban ? 

S az ember melyikhez hasonlít jobban ? 

(Szalk-Szent-Mártoii.) 



Mulandóság. . . 

Mulandóság a királyok királya. 
Ez a világ az ő nagy palotája. 
Sétál föl és le benne, 
S nincs hely, hová ne menne, 
S hová lelép, a mire hág. 
Minden pusztul . . . körüle fekszenek 
Szétszórva : eltört koronák, 
Horvadt virágok, megrepedt szivek. 

(Szalk -Szent-Márton.) 

A férj hazajff betegen.. 

A férj hazajő betegen. 
Hü nője orvosért 
Megy hirtelen. 
Miként siet, az istenért 
Az orvostól mindent remél, 
Azért rohan érte, mint a szél. 
Oly gyorsan azért keresi föl. 
Jól tudja : az orvos gyakran öl. 

(Szalk-Szent-Márton.) 



Barátaim megttlelének. 

Barátaim megölelének, 
Szivükhöz nyomták szívemet ; 
Bennem mi boldog volt a lélek . . . 
Később tudám meg : mért öleltenek ? 

Azt tapogatták, míg öleltek : 
HÓI van legfájóbb része e kebelnek ? 
Hogy gyilkukat majd oda döfjék, . . 
És oda döfték! 

(Szalk-Szent-Márton.) 



Mint lót-fut a boldogság után. . . 

Mint lót-fut a boldogság után 

Az ember, a dőre, 

Az egyik hátra, a másik előre, 

Mikéntha már ott volna nyomán. 

Hiába igyekeznetek ! 

Előttetek, mögöttetek 

Nincs a boldogság ... ott alattatok van 

A sírbalomban. 

(Szalk-Szent-Márton.) 

Hideg ellen a tél. . . 

Hideg ellen a tél a folyókat jéggel, 

A földet hóval leplezé el. 

Csupán némely embernek 

Kell öltözetlenül bujdosnia. . . 

Tehát a természetnek 

Az ember a legmostohább fia ? 

(Szalk-Szent-Márton.) 



Vajon mi ér ? 



Vajon mi ér ? vajon mi történik velem ? 
Sejtek, s e sejtelem, ez olyan rettentő ! 
ügy rángatózik, úgy ugrándozik szivem. 
Miként a porban a levágott emberfő. 

Az özvegy. . . 

Az özvegy gyászba öltözék ; 

Kedves férjét eltemetek. 

O gyászruhát ölt a meghalt után . . . 

Jó asszony, ez egyet föl se vedd, 

Vagy végy föl többet . . . hisz ez egy ruhán 

Keresztülcsillog titkos örömed. 

(Szalk-Szent-Márton .) 



Igazság, alszol ?. . . 

Igazság, alszol ? vagy meg is halál ? 
E férfi méltó volt rá, hogy nyakáról 
Aranyláncz függjön ; s íme a helyett 
O függ, ő függ ... a hóhér kötelén. 
S ennek nyakában aranyláncz van, pedig 
Hóhérkötélen kéne függnie. . . 
Igazság, alszol ? vagy meg is halál ? 

(Szalk-Szent-Mirton.) 

Az álom. . . 

Az álom 

A természetnek legszebb adománya. 

Megnyílik ekkor vágyink tartománya, 

Mit nem lelünk meg ébren a világon. 

Almában a szegény 

Nem fázik és nem éhezik, 

Bibor ruhába öltözik, 

S jár szép szobák lágy szőnyegén. 

Almában a király 

Nem büntet, nem kegyelmez, nem birál. 

Nyugalmat élvez. 

Almában az ifjú elmegy kedveséhez, 

Kiért epeszti tiltott szerelem, 

S ott olvad égő kebelén. . . 

Almomban én 

Rabnemzetek'bilincsét tördelem 

(Szalk Szent-Márton.) 

E gazdag űr. . . 

E gazdag úr miként 

Gőgösködik, mint nézi le a szegényt 

Ne gőgösködjél, jó barát, 

Azért, hogy most oly jó dolgod van ; 

Majd e szegény magasabbról néz le rád, 

Ha ő a mennyben lesz, s te a pokolban. 

(Szalk-Szent-Márton.) 



Kereszt 

Kereszt jutalma a fáradságoknak. 
Mindenfelé keresztet osztogatnak. 
Aranykeresztet tűznek a fejedelmek 
Jobbágyaik mellére ; a földmivesnek 
Oszt a természet buzakereszteket. . . 
Fakereszt illet, megváltók, titeket ! 

(Szalk. Ssent-M irton .) 

Voltak fejedelmek. . . 

Voltak fejedelmek, 

A kiknek emlékoszlopot emeltek, 

Magast és fényeset, 

Mely hirdeté nagyságukat, 

Mely hirdeté jóságukat. 

Es hol van az oszlop ? . . . elesett ! 

El kellett esnie, 

Mert hazugsággal volt tele. 

Az idő igaz, 

S eldönti, a mi nem az. 

Ott áll a sír most emlékteleuül, 

Az eltörött helyett mást nem tevének. 

De nem ! hisz örök átka nemzetének 

Sötét oszlopként rajta nehezül. 

(Szalk-Szent-Márton.") 

Midfin a földön.. '. 

Midőn a földön még csak pár ember vala, 

Már meghalt egyik a másiknak általa. 

Ábelt megölte Kain. 

Ha a világ végén majd újólag 

Két ember lesz a föld határain, 

Ok is bizonynyal így egymásra rontanak. 

S az, a ki megmarad ott. 

Nőül fog venni egy vadállatot. 

Talán e vadállatnak méhibül 

A réginél szelídebb emberfaj kerül. 

(Szalk-Szent-Márton .J 



Kivágom én. . . 

Kivágom én keblemből szívemet. 

Ott úgy sem okoz mást, csak gyötrelmeket, 

Kivágom és a földbe ültetem. . . 

Talán kikél babérfa képiben, 

S koszorúja lesz a bajnokoknak. 

Kik a szabadságért harczolnak ! 

(Szalk-Szent-Márton.) 

Fövényszem . . . harmatcsepp. . . 

Fövényszem . . . harmatcsepp ... a szikla, melyet 

Ezer villám meg nem rengethet. . . 

Az örökké rengő tenger. . . 

A tiszta napfény és a szennyes ember 

És minden, minden a világon 

Csak álom, ttinedékeny álom. 

Ez álma mind a természetnek, 

Kit miljom év előtt szender lepett meg, 

S ki álmodik 

Talán még miljom s miljom évekig. 

De fölébred végre. 

Egyszerre fölriad. 

Fölkeltik egyre rémesb álmai, 

És ekkor a borzalom miatt 

A semmiség feneketlen tengerébe 

Fog ugrani. 

(Szalk-Szent-Márton.) 

Fejemben éj van. . . 

Fejemben éj van, éjek éjjele, 
S ez éj kísértetekkel van tele ; 
Agyamban egymást szülik a gondolatok, 
S egymást tépik szét, mint vadállatok. 
Lázzal verő szivemnek vére forr. 
Mint boszorkány üstjében a bűvös viz. 
Gyúlt képzeletem mint meteor 
Fut át a világon és magával visz. 
Laktársam a kétségbeesés, 
Szomszédom a megőrülés. 

(Szalk-Szent Márton.) 



Atok és áldás. 



Legyen átok a földön. 
Hol ama fa termett, 
A melyből énnekem 
Bölcső készíttetek ; 



Digitized 



by Google 



KISEBB KÖLTIÍMÉKYEK. 1846. 275 

Liegyen átkozott a kéz, 

Mely e fát ülteté, 

És átkozott az eső s a napsugár, 

Mely e fát felnövelte l . . . 

De áldás légyen a földön, 

Hol ama fa termett, 

Melyből nekem majd 

Koporsó készül ; 

Áldott legyen a kéz, 

Mely e fát ülteté. 

Áldott az eső s a napsugár, ^ 

Mely e fát felnövelte .! 

(Szalk-Szent-Márton) 



A szerelmes tenger. 

Ült a lyányka boldogan tűnődve 
Sziklaparton a tenger fölött, 
És a kit várt, a kiről tünődék. 
Kedvesének koszorút kötött. 

Átellenben kelt az esti csillag, 
De a tenger nem gondolt vele ; 
A leányra nézett kék szemével, 
S jgy sohajta hullámkebele : 

»01i ! mi szép vagy, oh ! miként szeretlek ! 
Jőj le, ha van benned irgalom, 
Jőj s fürödjél bennem . . . üdvözülök, 
Hogyha kebled megcsókolhatom. 

Jőj le hozzám, szépségek leánya, 
Jőj le, és szeress, légy hitvesem ; 
Pöldiszitlek, mint menyasszonyát még 
N^m diszíté egy királyfi sem. 

Fürteidre fölhozom dúsgazdag 
Mélységemnek minden gyöngyeit ; 
S elveszíti ragyogásaiktól 
Szeme fényét, a ki rád tekint. 

Nem, nem, oh rád ne tekintsen senki í 
Messze viszlek innen téged el, 
Napkeletre egy szigetbe, a mely 
Telve a fold gyönyöreivel. 

Ottan minden patak egy szivárvány, 
S híg gyémánt a tiszta levegő, 
S a mezőnek minden órán ú j s a 
Régieknél szebb virága nő. 

Oftan szebb az éj, mint itten a nap, 
S szebb a tél, mint itt a kikelet, 
S madarak a hópelyhek . . . mig esnek, 
Zengedeznek tündéréneket. 

Jöj keblemre, szépségek leánya, 
Jőj le, és szeress, légy hitvesem ; 
Napkeletre szigetembe viszlek. 
Ott élünk örök-szerelmesen. 

Itt a sajka, űlj beléje, lyány ka, 
Ringatom majd oly szelídeden, 
Hogy elalszol ; és mire fölébredsz, 
Ott leendesz a szép szigeten.* 

Esdekelve így beszélt a tenger ; 
A leány nem érté meg szavát. 
Nem fejté meg a rengő haboknak 
Suttogó, egyhangú moraját. 

Es akközben kész lett koszorúja^ 
S a kit várt, az ífju megjőve, 
Es látá az érkezőt a tenger, 
S hah, miként fölháborult szivei 

Hát ha még a többit hitta volna. . . 
Eltünének sürü fák mögé, 
S őket a sötét lombozat s az 
Ej sötét kárpitja elfödé. 

Másnap reggel vitorlás hajón a 
Boldog ifJTi a tengerre szállt; 
És a tenger jó kedvvel, nyugodtan 
Vitte őt a messzeségen át. 

»Menj, menj, ifju,« gondola magában, 
»Sok szerencsét vándorlásodon; 
De ha^lálad lesz az óra, mely e 
Lyányhoz téged ismét visszavon. 

Kedvezek most, sebesen röpítlek 
Mert a lyánytól messze távozol ; 
De ha vissza, a leány felé jősz. 
Minden vészemmel találkozol.* 

A leányka ott állt nem sokára, 
A hol tegnap koszorút kötött ; 
Koszorúja összetépve fekvék 
Széteresztett fürtéi között. 

Ottan állt, a tenger s ég közötti 
Végtelenben járt tekintete, 
Mint elfáradott galamb, a melyet 
A sas helyről helyre kergete. 

»Itt volt. Elment, ebnent mindörökre , 
Megcsalt, megcsalt ! Engem itt hagyott. 
Itt hagyott, oh ! engemet . . . kettőnket : 
Engemet és a gyalázatot!* 

így panaszlá a leány keservét. 
És a tenger meghallotta azt, 
Es egyszerre nagy birodalmában 
Minden alvó habot fölriaszt ; 

Es utána küldé a hajónak. 
Mely a csábi tó ifjút vivé, 
S a hullámok a hajót s az ifjút 
Egy csapással zúzták semmivé. 

B szólt a tenger: »Te szegény teremtés, 
Mit teszesz most, mondd, hogy mit teszesz ? 
Megcsalt téged az, a kit szerettél, 
En szeretlek s engem nem szeretsz. 

Es mit ér az élet már tenéked ? 
Karjaimba vesd le magadat. 
Hadd legyek koporsód . . . eltemetlek, 
Tégedet és gyalázatodat.* 

A mit egykor nem értett a lyányka. 
Most megérté a tenger szavát ; 
Leugrott a szikláról, s a tenger 
Eltemette őt s gyalázatát. 

(Szalk-SzentMirton.) 



Elhagytam én a várost. 

Elhagytam én a várost, 
Azt a holt életet. 
Hol a halál is élet. 
Jó sorsom a természet 
Vidám ölébe tett. 

Vidám vagy, oh természet ! 
El is csodálkozál, 
Midőn körödbe léptem, 
Hogy oly mogorva képem, 
Hogy rajta oly köd áll. 

De ép azért jövék, hogy 
Elűzzem a ködöt, 
A mely már olyan régen 
Borong komor-sötéten 
Halvány arczom fölött. 

Azért jövék, hogy szívem, 
Mit a bú s a harag 
Oly feketére feste, 
E gyászruhát levesse, 
S mosolygjon újólag. 

Gyógyulj meg, én szivem, ha 
Még gyógyulnod lehet ! . . . 
Szép harmatos füvekkel, 
Lágy rózsalevelekkel 
Kötöm be sebedet. 

(Szalk- Szent-Márton.) 

Erdffben. 

Sötétzöld sátoros 
Erdőben járok. 
Kevély tölgyfák alatt 
Szerény virágok. 

A fákon madarak, 
Virágon méhek. 
Ott fönn csattognak, itt 
Lenn döngicsélnek. 

Nem rengedez sem a 
Virág, sem a fa ; 
Hallgatják a zenét 
Elandalodva. 

Vagy alszanak talán ? 
Elszenderedtek ?. . . 
Megálltam én is és 
Mélán merengek. 

Merengve nézek a 
Patak habjára, 
Melynek nyílsebesen 
Rohan le árja ; 

Fut, mintha kergetné 
A felleg árnyát, 
A fellegét, a mely 
Fölötte száll át. 

Ekként kergettelek. 
Ifjúi vágyak ! 
Arnyak valátok, el 
Nem foghat álak. . . 

Menj, menj, emlékezet ! 
El is feledtem, 
Hogy e magányba én 
Feledni jöttem. 

(Szalk- Szent-Márton.) 

Gyermekkori emlékek. 

(Bérangor után francziából.) 

Vidék, hol egykor ringatott reményem, 
lm újra látlak ötven év után. 
Megifjodunk a gyermek-emlékektől. 
Mint a tavasznak langy fuvallatán. 

Köszöntelek, ti kiskorom baráti ! 
Köszöntelek, ti áldott rokonok ! 
Ti itten a vész idejében nékem 
Szegény madárnak fészket raktatok. 

Megnézek mindent, még a sztik börtönt is, 
Hol húgával, ki kedves szép vala. 
Uralkodott a vén tanító s büszkén 
Tanítá, a mit maga sem tuda. 

Több mesterségbe kaptam itt ... a restség 
Nagy befolyással volt mindig reám ; 
S hittem, hogy a bölcs névre már jogom van, 
Midőn Franklin mesterségét tudám. 

E korban támad a barátság, e föld, 
A mely virágzik reggel gazdagon, 
S hol egy fa nő, a melynek ága gyakran 
Támaszbotunk az életalkonyon. 

Vidék, hol egykor ringatott reményem, 
lm újra látlak ötven év után. 
Megifjodunk a gyermek-emlékektől, 
Mint a tavasznak langy fuvallatán. 

Gyászos napokban e falak közt volt, hogy 
Haliam az ellenségnek ágyúit ; 
S az ünnepzaj közé vegyülve, hangom 
A haza nevét itt rebegte, itt. 

Galambszárnyú, ábrándos lelkem itten 
Fa-saruimnak terhét feledé. 
Itten csapott le rám az ég villáma, 
Es megszokám a fejedelmekét. 

E kis házban készült el a balsorsra 
Elmém, s már itten volt megvetni kész 
A dicsőséget, e tünékeny füstöt, 
Mely szemeinkbe könnyet is idéz. 

Rokon- s barátok, hajnalom tanúi ! 
Kiket mindegyre jobban tisztelék, 
Igen, még most is szépnek tetszik bölcsőm, 
Ámbár a dajka elenyésze rég. 

Vidék, hol egykor ringatott reményem, 
lm újra látlak ötven év után. 
Megifjodunk a gyermek-emlékektől, 
Mint a tavasznak langy fuvallatán. 

(Szalk-Szent-Márton.) 



Mint felhfik a nyári égen. . . 

Mint felhők a nyári égen, 
Érzeményim jőnek-mennek, 
Majd fehéren, majd sötéten ; 
S egy sem áll, egy sem pihen meg. 
Hová mennek ? honnan jőnek ? 
Nem tudom, nem sejthető ; 
Hozza és elfúj a őket 
Az örök szél, az idő. 

A szerelem fellegéből 
HuUtanak reám villámok ; 
A barátság fellegéből 
Záporesők szakadának. 
Zápor és villám multával 
Csendes tiszta lett az ég, 
S a másik perez fuvalmával 
Újra felhő érkezek. 



S a felhők, -habár fehérek, 
Arnyat akkor is csak vetnek. 
Majd ha én oly időt érek, 
Hogy felhőim megrepednek 
S széleikre rózsaszínben 
Száll az égő napsugár, 
S ők ugy állanak fölöttem, 
Mint megannyi tündérvár ! 



Oh ! ez idő el fog jőni, 
A midőn majd szerelmemnek 
S barátságomnak felhői 
Rózsaszínben ttindöí:ölnek ; 

Hanem akkor már indulhat 
Temetésemre a pap, 
Mert ha a felhők kigyúlnak, 
Lemenőben van a nap. 

(Szalk-Szent Mái ton.) 



ZSId leveles, fehér. . . 

Zöld leveles, fehér 
Virágos ákáczfa, 
Kék ruhában szőke 
Kis lyány van alatta ; 
Megeredt az eső, 
Annak végét várja, 
A pitarajtóból 
Kacsintgatok rája. 

Gyere be, galambom. 
Gyere a szobánkba ! 
Mig eláll az eső, 
Űlj föl a ládánkra ; 

Ha magas a láda ; 
Bája fölültetlek, 
Ha kemény az ülés, 
Az ölembe veszlek. 

(Sza-k 8zcnt -^lárton.) 



Rég elhúzták az esteli harangot. . . 

Kég elhúzták az esteli 

Harangot. 

Ki az, a ki még mostan is 

Barangol ? 

Csak én járok a faluban 

Egyedül. 

Keresem az álmot, de az ' 

Elkerül. 

Fönn van a hold, fönn vannak a 
Csillagok ; 

Mind megannyi szép leányszem, 
ügy ragyog. 

Petőfi összes költ. II. ' |q 

Sötét árnyat vetnek a fák, 
A házak, 

Unalmukban egyebet sem 
Csinálnak. 

Amott egy ház, a tetején 

Két gólya. 

Alant egy pár ember a kis 

Ajtóba'. . . 

Legény, leány . . . amaz szöke^ 

Ez barna. 

Legény a lyányt subájába 

Takarja. 

i Mellettük mentem el, észrd 

Sem vettek. 

En istenem, be boldogok 
Lehetnek ! 

Nem irigylem, de mégis jobb 
Szeretném, 

Ha azt a barna kis lyányt éa 
Ölelném ! 

(Szalk-Szcnt-Mártou.) 

Barna menyecskének... 

Barna menyecskének szeme közé néztem^ 
Az én szemem fénye elveszett egészen. 
En teremtőm, ugyan hogy is teremhet már 
Olyan sötét szemben olyan fényes sugár ! 

Elveszett, elveszett az én szemem fénye. 
Hejh, pedig talán már indulnom is kéne. 
Hogy induljak? hova menjek, ha nem látok? 
Nyakamat szegheti valamelyik árok. 

Dé mégis indu lok . . . állj elém, menyecske. 
Ha már el kell esnem : essem az öledbe ; 
Egyszer ölellek meg, s karomat levágom. 
Ne öleljek többé senkit a világon ! 

Nem kellek, ugy-e bár, nem kellek én neked? 
Van már, kit te ölelsz, ki téged ölelget ; 
Megyek hát, megyek ... ha árokba esem is^ 
Habár az árokban nyakamat szegem is ! 

(Péczel.) 

Sors, nyiss nekem tért... 

Sors, nyiss nekem tért, hadd tehessek 
Az emberiségért valamit ! 
Ne hamvadjon ki haszon nélkül e 
Nemes láng, a mely ugy hevit. 

Láng van szivemben, égbül eredt láng, 
Fölforraló minden csepp vért ; 
Minden szivütésem egy imádság 
A világ boldogságaért. 

Oh ! vajha nem csak üres beszéddel. 
De tettel mondhatnám el ezt ! 
Legyen bár tettemért a díj egy 
TTj Golgotán egy új kereszt ! 

Meghalni az emberiség javáért, 
Mily boldog, milyen szép halál ! 
Szebb s boldogitóbb egy hasztalan élet 
Minden kéjmámorainál. 

Mondd, sors, oh mondd ki, hogy így halok me^^ 
Ily szentül!.., s én elkészítem 
Saját kezemmel azon keresztfát, 
A melyre fölfeszittettem. 

(Pest.) 



VilággyOlOlet. 

Mennybéli isten, ördög és pokol ! 
Mivé lett a föld, s még mivé lehet ? 
Minden bokorban egy világfaló. 
Minden bokorban embergyülölet. 

Gyűlölnek ők, és átkaik kövét 
Dobálják szerte irgalmatlanul, 
Ugy dől belőlük az átok, miként 
Rothadt szag a sírok nyilásibul. 

Szerettetek-e, ficzkók, valaha, 
Hogy most gyűlöltök ? s imádkoztatok 
Az emberiség boldogságaért. 
Hogy most lehessen átkozódnotok ? 

Elkérték kebletekből a szivet, 
S aztán széttépték azt az emberek ? 
Nem, a világnak ti nem adtatok 
Szívet soha, mert nincsen szivetek ! 

Nincs bennetek sziv, nincs ! csak zsebetek 
És gyomrotok van, s mert ez nincs tele, 
Azért rút a világ előttetek, 
Azért keltek ki rútul ellene. 

En is gyűlöltem. . . volt okom reá ; 
De a mióta e bitangokat 
Láttam, mint vágnak Byronképeket, 
Azóta gyűlölségem megszakadt. 

Mióta ők a földi életet 
Oly feketére mázolják : nekem 
Sokkal, de sokkal jobban tetszik az. 
Több fénypontot vesz észre rajt szemem. 

Valóban szép, igen szép a világ ; 
Van minden évben rajta kikelet, 
S van szép leánya minden falunak, 
S ha itt egy ember sir, ott más nevet. 

"Mily tréfás még maga a bánat is ! 
Szív s fejre mily különbözöleg hat : 
Sötétre festi a fehér szivet, 
S fehérre festi a sötét hajat. 

(Pest.) 



A jó aggastyán. 

(Boranger után francz iából.) 

Vidám fiúk, kik bornál egyesültök, 
Közétek bájol engem dalotok. 
Öreg vagyok, de bárha reszket hangom. 
Fogadjatok be, én is danolok. 
A múlt időkről újakat beszélek ; 
A vén Panarddal én együtt ivám. 
Bor és dicsőség s szerelem baráti, 
Mosoly gj átok az aggastyán dalán. 

Mi ez ? mind vágytok engem ünnepelni ? 
Nemes bor ömlik egészségemért. 
E fogadásra büszke szívem, mely fél, 
Mely attól tart, hogy mást csak szomorít. 

Csak hadd födözzön a vidámság szárnya, 
Idővel ügy is máskép lesztek ám ! 
Bor és dicsőség s szerelem baráti, 
Mosolygjatok az aggastyán dalán. 



Miként ti most, én is szerelmeskedtem ; 
Szólhatnak erről nagyanyáitok. 
Házam, barátim, kedvesim valának, 
Ezek közül már semmit sem birok. 
Emlékeim maradtak meg csak ; olykor 
Sóhajtok is, ha más nem néz reám. 
Bor és dicsőség s szerelem baráti, 
Mosolygjatok az aggastyán dalán. 



Volt vészeinkben több hajótörésem. 
De Frankhon szép egét nem hagytam el. 
Azt a kevés bort, melyet megmentettem. 
Sértett kevélység nem zavarja fel. 
Sőt énekeltem az új szüretekben 
Egykor tulajdon hegyem oldalán. 
Bor és dicsőség s szerelem barátig 
Mosolygjatok az aggastyán dalán. 

Egy elnuilt kornak régi katonája, 
Mint Nestor nektek nem beszélek én. 
Egész időm, hol fénylett bátorságom, 
Egy harczotokkal fölcseréleném. 
Sőt halhatatlan hősiségtek által 
Egy új zászló mellé csatoltatám. 
Bor és dicsőség s szerelem baráti, 
Mosolygjatok az aggastyán dalán. 

Milyen jövendőt biztosit erénytek ! 
Éltessük, ifjak, végszerelmemet. 
Szabadságában a világ megújul. 
Jobb napok járnak majd sírom felett. 
Kedves fecskéi ti egy szép tavasznak, 
Hogy lássalak, azért nem távozám, 
Bor és dicsőség s szerelem baráti, 
Mosolygjatok az aggastyán dalán. 

(Pest.) 

Most kezdem én csak még ismerni.. 

Most kezdem én csak még ismerni 
Az én derék jó szívemet ; 
Ennél a szívnél a világon 
Jobb, derekabb szív sem lehet. 

Mint aggódtam, hogy már ezentúl 
Nem lesz nekem több víg napom ! 
És im bokámat újra össze-, 
S kalapomat félrecsapom. 

Szivem még ép virág, a melynek 
Féreg nem bántja gyökerit ; 
Elhervad minden őszszel, ámde 
Minden tavaszszal kivirit. 

(Pest.) 

F. L kisasszony emlékkSnyvébe. 

Miért mondjam, hogy nem feledlek el ? 
Miért mondjam, bogy rólad e kebel. 
Oh ! lyány, örökre megemlékezik ? 
Hitelt szavamnak szived ugy sem ad ! . . 
Mert mi poéták hazudunk sokat, 
S aztán ha szivből szólunk sem hiszik. 

(Pest.) 



Megfagy a szfv, ha nem szeret.. 

Megfagy a szív, ha nem szeret ; 
És ha szeret, megég. 
Ez és az baj. E két baj közt 
Melyik jobb ? . . . tudj' az ég. 

(Pest.) 



Digitized 



by Google 



300 KISEBB KÖLTEMÉNYEK. 1846. 



Rabság. 

(Töredék.) 

Milyen vig a világ ! folyvást miként vigad ! 
()rök énekszóval s zenével van tele ! 
E tombolók között a legzajosbikat 
Kérdezzétek meg csak : ha vajon boldog-e ? 
Én nem hiszem, hogy az; dehogy boldog, dehogy! 
Csak a kétségbeesés, mi bennünket vidit, 
Azért kelünk csak e rivalgó zajra, hogy 
Ne halljuk lánczaink csörömpöléseit. 
Rab a világ, igen, kezén-lábán bilincs. . . 
Az volna lelkén is, hanem már lelke nincs. . 

(Pe-ít.) 

Szeretek én. . . 

Szeretek én, miként még ember 
Sohasem szeretett talán. 
Szeretek én szent szerelemmel. 
De kedvesem nem földi lyány. 

Szeretek én egy istenasszonyt, 
Egy számkitizött istennőt : 
A szabadságot. Fájdalom, hogy 
Csak álmaimban látom őt. 

De álmaimban igen gyakran, 
Majd minden éjjel megjelen. 
Múlt éjszakán is egy virágos 
Mezőben együtt volt velem. 

Letérdepeltem s elmondék egy 
Égő szerelmi vallomást, 
S földhöz hajoltam, hogy virágot 
Szakítsak, s néki adjam át. 

Ekkor hátam mögött termett a 
Hóhér s lesujtá fejemet. . . 
Épen kezembe hulla, és én 
Azt adtam át virág helyett. 

(Pest.) 

A nép. 

Egyik kezében eke-szarva, 
Másik kezében kard, 
így látni a szegény jó népet, 
így önt majd vért, majd verítéket, 
A míg csak élte tart. 

Miért hullatja verítékét ? 
A mennyit ő kivan 
Az eledelbül és ruhábul : 
Hisz azt az anyaföld magátul 
Megtermené talán. 

S ha jő az ellen, vért miért ont ? 
Kardot miért foga ? 
Hogy védje a hazát ? . . . valóban ! . . 
Haza csak ott van, hol jog is van, 
S a népnek nincs joga. 

(Pest.) 

Képzelt utazás. 

(Béranger után francz''ából.y 

Az ősz sietve jö és nedves szárnyán 
Az én számomra uj fájdalmat hoz. 
Mindegyre szenvedek, szegény félénk én, 
Es jó kedvem virága bervadoz. 
Ragadjatok ki Parisnak sarából, 
Megújulok, ha szép tájt láthatok. 
Mint ifjú már Hellasról álmodoztam, 
Ottan szeretnék én meghalni, ott ! 



Értem Hómért, igen, hisz görög voltam.. 
Pythagorasnak igazsága van. 
Athén szült engem Perikies korában, 
Láttam Sokratest rablánczaiban, 
'Megtömjéneztem Phydias csodáit, 
Látám Ilissust, mint virágozott, 
S Hymett hegyén a méheket fölkeltém ; 
Ottan szeretnék én meghalni, ott 

Oh ! ég, csak egyszer éledhetne szívem 
E szemderitő nap sugári tul! 
A szabadság, kit távolból köszöntök, 
Rám igy kiált: »jer, győzött Trasibul !« 
Menjünk, induljunk, készen áll a sajka. 
Tenger, ne nyeljen engem el habod, 
Hagyd múzsámat Pyréumnál kikötni. 
Ottan szeretnék én meghalni, ott ! 



Szép Olaszország ege, de azúrját 
Rabszolgaság homályosítja el. 
Evezz, kormányos, távolabb evezz le, 
Hol a nap olyan tiszta fényben kel. 
Milyen hullám ez ? hogy híják e sziklát? 
Milyen virító a vidék amott ! 
A zsarnokság haldoklik ama parton ; 
Ottan szeretnék én meghalni, ott ! 



Athén szüzei, fogadjatok a révbe, 
Es bátorítsatok föl engemet. 
Oly földet hagytam el, hol a királyok 
Rabszolgává teszik a szellemet. 

Védjétek lantom, melyet üldöznek ; s ha 
Dalom sziveitek meglágyítaná, 
Tegyétek hamvam Tirteus hamvához^ 
Meghalni jöttem e szép ég alá ! 

(Pest.) 



A hevesi rónán. 



Hátrább vonul mindegyre, 
És halványul a Mátra. 
Az esti nap piros fényt 
Lövel kék homlokára. 

Olyan ez a piros fény, 
Mely a kék Mátrán lángol. 
Mint kék szemű lyány arcán 
A rózsaszinü fátyol. 

Zörg a szekér, az ostor 
Koronként egyet pattan. . . 
Ezen kivűl a róna 
Oly néma, oly zajatlan. 

Petőfi ö<»szos költ. II. ^ 20 

Leszálla a nap ; vége 
A piros alkonyainak. 
A messze látkör szélén 
Pásztortüzek pislognak. 

De pásztortüz-e az, vagy 
Tán csillag, mely lelépett 
Egy siró furulyának 
Meghallgatása végett ? 

Emelkedik föl a hold ; 
Olyan szép s olyan halvány. 
Mint a meghalt menyasszony 
Bús vőlegénye karján. 

S talán a hold valóban 
Egy holt menyasszony árnya, 
Kit a koporsóból visz 
Az égbe szellemszárnya. 

Oly szomorú ez a hold, 
Es mégis rája nézek. 
Nem nézhetek le róla. 
Sugári megigéztek. 

Oly mondhatatlanul bús 
Ez a hold, hogy láttára 
Eszembe jut éltemnek 
Legkínosabb órája. 

Magam sem tudom én, hogy 
Mi történt ekkor rajtam ? 
De sírnom kell, zokognom, 
Miként akkor zokogtam ! 



Nagy-Károlyban. 

Sept. 7. 1846. 

Hát e falak közt hangozának 
Nagy szavaid, oh ! Kölcsey ? . . . 
Ti emberek, nem féltek : épen 
E szent helyet ily nagy mértékben 
Megszentségteleníteni ? 

20* 



Digitized 



by Google 



308 KISEBB KÖLTEMÉKYEK. 1846. 

Nem leltek-e, hogy sírgödréből 

Kikél a megbántott halott ? 

Hogy sírgödréből ide jő el, 

S — hogy hallgassatok — csontkezével 

Szorítja össze torkotok ? 

Nem, ö a sírt el nem hagyandja ; 
De lenn, sírjában, nem hiszem, 
Hogy könnyei ne omlanának 
Éretted, te az aljasságnak 
Sarába sűlyedt nemzetem ! 

Mily szolgaság, milyen hizelgés ! 
S mindig tovább mennek, tovább, 
S ki legszebben hizelg, az boldog. . . 
Ha már kutyákká aljasodtok : 
Miért nem jártok négykézláb ? 

Isten, küldd e helóta népre 
^ Földed legszörnyűbb zsarnokát. 
Hadd kapjon érdeme dijába' 
Kezére bilincset, nyakába 
Jármot, hálára kancsukát 

Sz. J. kisasszony emlékkönyvébe. 

Senki sem szól igy a fellegekhez : 
»Napkeletre vándoroljatok, mert 
Napkelet a szép hajnal hazája, 
Ki rózsákat mosolyog reátok, 
Lángrózsákat sötét arczotokra.« 
Senki sem szól így a fellegekhez, 
És ők mégis napkeletre mennek. 
Napkeletre vonja őket egy mély 
Titkos sejtés lágy szellemkezekkel. 
Mennek, mennek, és ha oda értek. 
Megfürödnek a piros tengerben, 
A hajnalnak sugártengerében, 
Es ha egyszer megfürödhetének, 
Nem törődnek aztán életükkel. 
Nem bánják, ha mingyárt elenyésznek. 
Vagy ha hosszú pálya vár reájok, 
Hosszú pályán vihar és sötétség. 
Akkor is, ha szétszaggatta őket 

A vihar s ők este haldokolnak : 
Fölgyulad még egyszer arczulatjok, 
S e pirulás, végső órájokban, 
Ifjúságuk visszaálmodása, 
A dicső, az édes ifjúságé, 
Midőn rájuk a hajnal mosolygott. . , 
Mint a felhők, titkos sejtelemből, 
Napkeletre vándoroltam én is. . . . 

(Szatmár.) 



Csalogányok és pacsirták. 

Ugyan még meddig zengitek. 
Ti holdvilágos emberek, 
A régi kort. 
Mit elsodort 

HuUámival már az enyészet ? 
Mikor rontjátok le a fészket. 
Mit várromokban raktatok. 
Hogy ott versenyt huhogjatok 

Vércsékkel és bagoly fiakkal ? 

Milyen kísértetes ez a dal ! . . 

S dalolnak egyre még, 

És szemeikben ég 

A lelkesülés lángja 

Vagy a bánat könnyárja. 

Ál-lelkesülés, gyáva könnyek ! 

Miket nekik meg nem köszönnek. . . 

Tudjátok-e, mik vagytok. 

Kik a múltról daloltok ? 

Halottrablók ! 

Halottrablók ! 

Sirjából fölássátok 

A holt időt, 

Hogy őt 

Babérokért árulhassátok. 

Én nem irigylem koszorútokat ; 

Penész van rajta és halotti szag t 

Sínylődik az emberiség, 
A föld egy nagy betegház. 
Mindegyre pusztít a láz, 
S már egy egész ország esek 
Áldozatául, 

Es több elájul ; 

S ki mondja meg : 

Hol ébrednek föl majd e nemzetek, 

Ezen-e vagy a más világon, 

Muló-e vagy örök az álom ? . . . 

De im a bajnak közepette 

Eiait az ég el nem feledte, 

Megszána minket nagy fájdalmainkban. 

Orvost küld hozzánk, és ez litban is van, 

Es már maholnap meg is érkezik, 

Midőn hóhérink észre sem veszik. . . 

Tiéd minden dal, minden hang, 

Melyet kezemben ád a lant, 

Te lelkesítesz engemet. 

Tenéked ontom én könyüimet, 

En tégedet köszöntelek. 

Te a beteg 

Emberiségnek orvosa, jövendő ! 



És ti elkésett dalnokok. 
Hallgassatok ! 
Hallgassatok ! 
Bár lenne oly szívszaggató 

S egyszersmind oly szivgyógyitó, 
Mint csalogányé, szavatok. 
A csalogány az alkony madara , 
Már vége felé jár az éjszaka, 
A hajnal közeleg ; 
Most a világnak 
Nem csalogányok, 
Hanem pacsirták kellenek. 

(Szatmár.) 



A bilincs. 



Szabadságért küzdött az ifjú, 
S börtönbe dobták, ottan ül, 
Es meg-megrázza és átkozza 
Bilincsét nagy kegyetlenül. 
Bilincse ekkép szóla hozzá : 
» Csörgess, de oh ne átkozzál ! 
Csörgess, ifjú, csörgésem átok, 
Mely a zsarnok fejére száll ! 

Ugy-e nem ismersz ? a szabadság 
Csatáiban kard voltam én, 
S épen talán a te kezedben 
Villogtam a vér mezején. 
Szerencsétlen te, szerencsétlen 
Kardoddal hol találkozál ! 
Csörgess, ifjú, csörgésem átok. 
Mely a zsarnok fejére száll. 

Bilincset vertének belőlem. 
Belőlem, a ki kard valék, 
S ki vélem vitt a szabadságért, 
Most azt szorítom . . . szörnyűség ! 
Szégyennek és haragnak pírja 
A rozsda, a mely rajtam áll. 
Csörgess, ifjú, csörgésem átok. 
Mely a zsarnok fejére száll.« 

(Nögy-Károly.) 

Szerelemnek rózsákkal. . . 

Szerelemnek rózsákkal 
Hintett nyoszolyája ! 
Megint lefektettem a 
Lelkemet reája. 
Szerelem rózsáiból 
Tövis-e vagy illat, 
Mely szívemig, életem 
Gyökeréig elhat ? 

Akár tövis jut nekem, 
Akár az illatja. 
Mindegy, feküdj rá lelkem^ 
S álmodozzál rajta ; 
Álmodd meg azt a nagy szót^ 
A mely nincsen még meg, 
A mely kifejezze majd : 
Milyen forrón érzek ! 

(Nagy-Bánya ) 

Szerelmes vagyok én. . 

Szerelmes vagyok én, 
Vagy tán tűzbe estem ? 
Nem tudom, de igaz, 
Hogy ég lelkem-testem. 

Látjátok pirulni 
Halovány orczámat ? 
Hajnal-e vagy alkony, 
A mi ottan támad ? 

Hajnal is, alkony is ; 
Örömim hajnala, 
Orömim hajnala, 
Bánátim alkonya. 

Megvallom : nem első 
Bennem e szerelem, 
De hogy az utósó, 
Arra esküdhetem. 

Szerelmem sasmadár ; 
Vagy égbe száll velem, 
Vagy széjjelszaggatja 
Körmeivel szivem. 

(Napy-Bánya.) 



Szerelmes vagyok én. 

Szerelmes vagyok én ; 
Megmondjam-e, kibe ? 
Egy barna kis leány 
Hófehér lelkibe ! 

Hófehér a lelke 
Ennek a kis lyánynak, 
Liliomszála ő 
Az ártatlanságnak. 

Eehér, mint a galamb^ 
A melynek képibe' 
Isten a szent lelket 
Az égből küldte le. 

Szállj rám, fehér galamb, 
Galambomnak lelke. 
Hadd legyek megáldva. 
Legyek megszentelve. 

Hogyha már hallottam 
Szárnyad csattogását, 
Hadd haljam egyúttal 
Szived dobogását ! 

(Nagy-Bánya.) 



Nehéz, nehéz a szivem. . 

Nehéz, nehéz a szivem, 
Eajta csügg a szerelem, 
A szerelem bánata, 
Koskadozok alatta. 

Sem éjem, sem nappalom, 
Egyre csak gondolkodom. 
Csak arról gondolkodom : 
Gondolsz-e rám, angyalom ? 

Hogyha neked nem kellek, 
Ne keiljek én senkinek ; 
Ha te nem szeretsz engem, 
Az isten se szeressen ! 

(Szatmár.) 



Száll a felhff. . 



Száll a felhő magasan, magasan. 
Az én rózsám messze van, messze van. 
Száll a felhő nyugatra, nyugatra, 
A napnak is arra van az útja. 

Szállj, felhő, szállj a rózsám fölébe, 
Mondd, hogy oly bús a szivem, miként te. 
Szállj te is, nap, a rózsám fölébe, 
Mondd, hogy úgy ég a szivem, miként te. 

(Berenazd.) 

Borús, kSdös 6'szi idff. . 

Borús, ködös őszi idő ; 
A nap nem is pillant elő. 
Hidegen jár a nap 
Sötét felhők megett ; 
A kandalló tüze 
Ad egy kis meleget. 

Ajtóm, ablakom bezárva, 
Üldögélek a szobába'. 
Bánatosan nézek 
Kandallóm tüzére, 
Gondolván életem 
Elmiilt idejére. 

A múlt idő nagy mezein 
Hervadt lombok emlékeim 
Összeszedem őket. 
Kötöm egy csomóba, 
Ugy vetem bele az 
Égö kandallóba. 

Mint füstölnek^ mint füstölnek ! 
De nem csoda, mert nedvesek ; 
Nedvesek, de nem az 
Ősznek esőjétől, 
Hanem szemeimnek 
Sokszor folyt könnyétől. 

Egy könny most is pillámon áll. . . 
Barna lyányka, ha itt volnál, 
Letörlenéd-e ezt 
Egy selyemkendővel. 
Édes mosolygásod 
Selyemkendőjével ? 

(Cseke.) 



Az én képzeletem nem. . . 

Az én képzeletem nem a por magzatja, 
Mennydörgés volt apja, villámlás volt anyja, 
Csecsemő korában sárkánytejet szopott, 
Ifiú korában oroszlánvért ivott. 

Petőfi us^zes kűlt. IL 21 

Nem is birtam vele, vad képzeletemmel, 
Országról országra vándorolni ment el, 
Tenger zúgásával összekeveredett, 
Ugy barangolta be a földet és eget. 

Mint üstökös, nyargalt sivatag pusztákra, 
Zöld vadonerdőkbe, kék hegyek ormára ; 
A vadonerdőkben tölgyeket szaggatott, 
A hegyek tetején sziklákat ingatott. 

Hol most e vad fiú ?. . . egy kis virág mellett> 
Melletted, barna lyány, mindig csak melletted. 
Ott eped, suttog, mint a beteg esti szél. . . 
Szilaj képzeletem, be megszelidültél ! 

(Cseke.) 



Ereszkedik le a felhő'. . 

Ereszkedik le a felhő. 
Hull a fára őszi eső. 
Hull a fának a levele. 
Mégis szól a fülemile. 

Az Óra jó későre jár. 
Barna kis lyány, alszol-e már ? 
Hallod -e a fülemilét, 
Fülemile bús énekét ? 

Záporeső csak ugy szakad, 
Fülemile csak dalolgat. 
A ki bús dalát hallgatja, 
Megesik a szíve rajta. 

Barna kis lyány, ha nem alszol^ 
Hallgasd, mit e madár dalol ; 
E madár az én szerelmem. 
Az én elsóhajtott lelkem ! 

(Cseke.) 



Kinn a kertben voltunk. . 

Kinn a kertben voltunk, 
Egymás mellett ültünk. 
Az úr isten tudja, 
Mi történt körülünk ? 



21 

Azt sem tudtam, mi van, 
Ósz-e vagy kikelet ? 
Csak egyet tudtam, hogy 
Veled vagyok, veled ! 

Mélyen belenéztem 
Fekete szemedbe, 
S fehér kezecskédet 
Tartottam kezembe'. 
Hogy úgy egymást néztük. 
Ily szókat ejtettem : 
Ha mi most itt kővé 
Válnánk mind a ketten ? 

Azt mondtad : nem bánnád ; 
Vajon miért mondtad ? 
Azért-e, hogy már az 
Eletet meguntad ? 
Oh ! vagy tán azért, hogy 
Boldogság lenne rád, 
Ha együtt maradnánk 
Örök időkön át ? 

(ErlSd.) 



Digitized 



by Google 



KISEBB KÖLTEMKNVEK. 1846. 325 



Te a tavaszt szereted. . . 

Te a tavaszt szereted^ 
En az őszt szeretem. 
Tavasz a te életed, 
Osz az én életem. 

Piros arczod a tavasz 
Viritó rózsája, 
Bágyadt szemem az ősznek 
Lankadt napsugara. 

Egy lépést kell tennem még, 
Egy lépést előre, 
S akkor rájutok a tél 
Fagyos küszöbére. 

Lépnél egyet előre, 
Lépnék egyet hátra, 
S benne volnánk közösen 
A szép meleg nyárba'. 

(Szatmár.) 

Mi vagy, keblem?... 

Mi vagy, keblem ? nem más, mint egy szoba, 

E szobának szívem az asztala, 

Ez asztalon nagy ezüst pohárba' 

Pezsgett, habzott a vidámság árja, 

S gondtalanság volt a ház lakója, 

S a pohárnak szomjas fölhajtója. 

Ki, midőn a poharat kiitta. 

Szivemet, az asztalt tele irta. 

Tele írta fényes arany tollal 

Pávatollnál. tarkább gondolattal.. . 

Nem lakik már itt a gondtalanság, 
E jó fiút messze elzavarták. 
Elzavarta egy hatalmas szellem, 
A szerelem. Ez lakik most bennem. 
Ez lakik most keblem szobájában 
Halvány arczczal és sötét ruhában. 
Az asztalhoz ment és leült mellé, 
A pohárból az italt kiönté. 

Letörölte a szép arany írást 
Az asztalról, és helyébe írt mást ; 
S oh ! szerelem, az, a mit te írtál, 
Peketébb a halálnál s a sírnál ! 

(Szatxaár.) 



Te vagy, te vagy, barna kis lyány. . 

Te vagy, te vagy, barna kis lyány, 
Szemem s lelkem fénye 1 
Te vagy mind a két életem 
Egyetlen reménye ! 
Ha ez az reményem is 
Elmúlandó álom, 
Nem leszek boldog sem ezen. 
Sem a más világon ! 

Álldogálok a tó partján 
Szomorúfűz mellett. 
Nekem való hely ; engem ily 
Bús szomszédság illet. 

Nézem lecstiggő ágait 
.Szomorúfűzfának, 
Mintha azok csüggedt lelkem 
Szárnyai volnának. 

« * 
Elszállott már a madár a 
Hervadt őszi tájról, 
Hejh, ha én is kiszállhatnék 
Búmnak országából ! 
Neia szállhatok, mert búm oly nagyv 
Oly nagy, mint szerelmem, 
Es szerelmem ... és szerelmem ,, . 
Oh ! ez véghetetlen ! 

(Erd«d.) 



Ha szavaid megfontolom... 

Ha szavaid megfontolom, 
Szeretsz engem, azt gondolom. 
Mért nem mondod meg, ha szeretsz ? 
Ha nem szeretsz, mért hitegetsz ? 

Nem hiszed, hogy én szeretlek ? 
Az isten is ugy áldjon meg, 
ügy áldjon az isten engem, 
A mily igaz a szerelmem. 

Megszerettem szépségedet, 
De még inkább szép lelkedet, 
Szeretlek én oly igazán, 
Mint engem az édes anyám. 

Nem óhajtok én egy tavaszt. 
Hogy véled átmulassam azt. 
Sem egy tavaszt, sem egy telet. 
Hanem egész életemet ! 

Egy napja van csak az égnek, 
Egy holdja van csak az éjnek, 
Egy isten van a világon. 
Egy, csak egy a kivánságom. 

Azt várom én, azt az órát. 
Mikor így szólhatok hozzád 
Ölelésem szent hevében : 
lEdes kedves feleségem !« 

(Cseke.) 

Kttitffi ábránd volt, mit eddig érzék... 

Költői ábránd volt, mit eddig érzék, 

Költői ábránd és nem szerelem, 

Mert meggyógyult e szív, a mely ugy vérzék 

Es nem maradt a sebnek helye sem. 

Ha szerelem lett volna keblem hullámzása, 

Időknek multával sem nyügott volna el. 

Vad ár e szenvedély ; a merre medrét ássa. 

Sodor magával s végre belehalni kell. 



Most értem én csak e szilaj folyóra. 
Mint von magával, mint von, mint ragad ! 
Kiáltsatok rá a harangozóra,. 
Hogy verje félre a harangokat ; 
Nagy a veszély, s talán majdmentésemrejőnek.. . 
De nem ! hisz félrevert harang lázas szivem, 
Hallá zaját a lyány és nem jött megmentenek, 
Es hogyha ő nem jött, ne jőjön senki sem ! 

üh lyány, oh lyány, hogy rám ily bánatot hozz. 
Nem olvasám sejtésim könyviből ! 
Azért vontál csak oly közel magadhoz, 
Hogy megvakuljak lelked fényitől ? 
TJgy fénylik lelked, mint a nap világa fénylett, 
Midőn fogyatkozás még nem szennyezte meg j 
De a mily hideg lesz a nap, ha minden élet 
Kjfogy, kihal kebléből, kebled oly hideg. 



Mondád — és nem is reszketett beszéded — 

Mondád, hogy soha senkit nem szeretsz. 

Nem féled a boszúló istenséget. 

Hogy szent czéljával ellenkezni mersz ? 

Vagy tán azt gondolod, hogy nincsen olyan férfi, 

Ki megérdemlené a te szerelmedet ? 

Attól tartasz, hogy kincsét szived elfecsérli, 

Es aztán vissza többé nem szerezheted ? 



Hisz meglehet, hogy tán csalódni fognál, 
Am, nem szeretni, oknak ez kevés ; 
A mozdulatlan, a holt nyugalomnál. 
Hidd, többetér az élő szenvedés. 

És csak azért nem fogsz-e építtetni házat^ 
Mert hátha egykor azt a tűz emészti fel ? 
S ezért tűröd, midőn a nyár esője áztat, 
S midőn a tél hideg karjával átölel ? 



De láttam én jól, hogy ajkad sohajta, 
S innen hiszem : van szived, lángoló. 
Csakhogy az észnek jégpánczélja rajta. 
Miként a vulkán tetején a hó. 
Szólj, oh leány, hogy így van, s várok türelemmel, 
Mindaddig várok, mig nem mondod, hogy elég, 
Yárok békével, mig az óra nem jövend el, 
Midőn birod hűségem nemcsaló jelét 



Hosszú idő, egy örökkévalóság 

Lesz varasomnak minden napja majd. 

Nézem magam, mint tengerek hajósát. 

Kit a szél a part közelépe hajt, 

De itt megfordul a szél, s látja bár a révet 

A küzködő hajós : nem közeledhetik. 

Kínoskeserves lesz ez örökszomju élet, 

Hanem éretted még e kín is jól esik ! 

Nem fájhat úgy a betegek testének, 

Ha éles vas jár át sebeiken, 

Nem fájna ugy, ha tűzzel égetnének, 

Mint e sóvárgó vágy fáj énnekem. 

Csak egy kis cseppet önts e fájdalom tüzére, 

Egy cseppet a remény kutjából, oh ! leány. 

Hogy évek múlva bár, de meg fog jőni bére 

Gyötrelmeimnek, oh csak azt mondd, hogy : talán. 



Nem, nem, ne biztass a jövővel engem. 
Ne alamizsnát : üdvösséget adj ! 
Hazudtam én, hogy várok türelemben. 
Türelmem máris messze, messze hagy ; 
Fut, mint szilaj ló, s lelkem rája van kötözve, 
S pályája mindig sűrűbb rengetegbe vész, 
A hol talán majd egy vadállat tépi össze. 
Tudod, melyik vadállat ? . . . a megőrűlés ! 



Adj vissza, lyány, adj vissza enmagamnak. 
Adj a világnak vissza engemet. . . 
Vagy mit beszélek ? tarts meg, tarts magadnak; 
Tiéd éltem, te el nem vetheted. 

Oh ! mondd, hogy elfogadtad, mondd, hogy elfogadtad ; 
E nagy szavadra tán ég-föld reám szakad ; 
Mit bánom én ? az isten szebb halált nem adhat, 
Mint sírba dőlni a gyönyör terhe alatt ! . . . 

S ha nem szeretsz, ha soha nem szeretnél ? 

Mindegy ! hozzád van nőve szellemem, 

Mint a levél a fához . . . eljön a tél, 

S akkor lehull, de már élettelen. 

Ez sorsunk a sirig. Bár járj be messze földet, 

Kerülj bár, mind hiába, engem el nem hagysz. 

A soha el nem váló sötétség melletted. 

Mit árnyékodnak vélsz, az én bús lelkem az. 

(Szatmár.) 



Álmodtam szépet, gySnySrűt. . 

Álmodtam szépet, gyönyörűt. 
Álmodtam és fölébredek. 
Mért keltettél föl oly korán ? 
Mért nem hagyál álmodni még ? 

Mit a való nem küld reám, 
A boldogságról álmodám. 
Miért bántottad álmomat ? . . . 
Oh istenem, oh istenem ! 
Hát a boldogságról nekem 
Még csak álmodni sem szabad ? 

Mondád többször, hogy nem szeretsz, 
De nem hivém, nem hihetem. 
Ne mondd, ne mondd már ! mostan, ha 
Nem mondod is, elhiszem én. 
S midőn tudom, hogy szíveden 
Fölirva nincs az én nevem : 
Maradjak-e, elmenj ek-e ? . . . 
Marasztasz ... és miért ? . . . talán 
Mulatni vágysz lelkem baján. 
Melyet te hoztál rajta, te ! 

Oh ! lyány, ez nagy kegyetlenség ! 
Bocsáss, bocsáss, hadd menjek el. 
Nekünk egymástól válni, és . . . 
Es mindörökre válni kell. 
Futnék tőled, miként a por. 
Mit a forgószél elsodor 

Ember-nem-járta földekig ; 
De csak alig hogy léphetek, 
Mert a bú, melyet elviszek, 
Nagyon reám nehezedik. 

Isten veled hát ! . . . Jaj nekem, 
Hogy e szót ki kell mondanom ; 
Miért nem válik rögtöni 
Halállá e hang ajkamon ? 
Isten veled . . . nem, nem lehet ! 
Hagyd még megfogni kezedet, 
Mely üdvömet szétszaggatá. 
Mely jövőmet gyilkolta meg. . . 
Add kezed, hadd ömöljenek 
Könyüim s csókjaim reá ! 

Könyüim-e vagy csókjaim, 
Mi égeti jobban kezed ? 
Csók és könyű, mind a kettő 
Nagyon, nagyon forró lehet, 
Mert szerelmemmel egy helyen, 
A szív mélységes mélyiben, 
E tüzhegyben termettének. . . 
Mint ájtatos zarándokok 

Jövének fel, s ők boldogok, 
Hogy kezeden halhatnak meg. 

Egyet kérek ... ne félj, ne félj, 
Nem kérem már szerelmedet, 
ösak azt a kis vigasztalást. 
Hogy nem feledsz el engemet. 
Az emlékezet fonalát 
Jövődön meddig nyújtod át? 
Ha rám addig emlékezel, 
Mig olyat lelsz, ki tégedet. 
Mint én, olyan forrón iszeret : 
Ugy soha sem felejtesz el ! 

De nem kivánom, hogy ne lelj 
Oly hü szivet, mint az enyém. 
Nem szeretnélek oly nagyon. 
Ha ezt a vágyat érzeném. 
Óhajtom én : élj boldogul. 
Szedj bármi fának ágirul. 
Csak szedj te zöld leveleket, 
S aztán vesd el, mint elvirult, 
Elszáradt régi koszorút 
Az én emlékezetemet ! 

(Szatmár.) 
Petőfi üsszeH költ. II. 2 2 

Egy pár rSvíd nap. . . 

Egy pár rövid nap, és én mennyit éltem ! 
Tükörbe nézni szinte nem merek, 
Attól félek, hogy már hajam megőszült. 
Ez a szív itten, oh ! ez oly öreg. 

Az éjszakákat keresztülvirasztom. 
Az álmot már nem is keresem én, 
TJgy sem találnám. Nem tudok alunni, 
Mióta bennem alszik a remény. 

A kinok is már mind elfáradának, 
Elfáradának engem bántani ; 
Pedig könnyebb a kinok gyilkait, mint 
Holttestüket keblünkben hordani. 

Én hordom őket s azt gondolom, hogy 
Egy század óta hordom őket már. 
Olyan nehéz és oly hideg halottak ! 
Fagy tőlük vérem, csak alig hogy jár. 



Digitized 



by Google 



KISEBB KÖLTEMÉNYEK. 1846. 339 

ílrötlen szemmel nézek szerteszéjjel, 
Mint a ki kőhöz vágta homlokát, 
Aztán föleszmél félig, s két alakban 
Lát mindent, s tisztán még semmit se' lát. 

Nincs bennem élet, nincs a lélek bennem, 
^Kétségeim azt messze íavarák, 
TJgy hull reám egy szebb idő emléke, 
JVIint sírhalomra a tépett virág. 

(Szatmár ) 



Nem csoda ha, újra élek. . . 

ííem csoda, ha újra élek. 
Mert hisz újra, láttam őt! 
Visszaszállt belém a lélek, 
Eszmélek, mint azelőtt. 

Xln s reménység kebelemben 
TJjra fáklyát gyújtanak, 
JEs 6 fénynél e teremben 
^kergetőznek, játszanak. 

Tudni most csak azt szeretném: 
Mi volt e találkozás ? 
Csak azon tűnődik elmém : 
Véletlen vagy számitás ? 

Qh ! e lyányka oly rejtélyes, 
Szíve olyan mély folyam, 
Hogy szemem, bár milyen éles^ 
Néz beléje hasztalan ! 

Rejtély vagy te, lyányka, nékem^ 
S állsz megfejthetetlenül ; 
Kárhozatom ? üdvösségem ? 
Egyik a kettő közül. 

Oh ! de melyik ? . . . törhetetlen 
Láncz körülem e titok ; 
Vonna már el sorsom innen, 
Es nem szabadulhatok. 

Bontsd ki, lyányka, e titoknak 
Fátyolából homlokod, 
Mert én addig el nem hagylak,. 
Míg le nem hull fátyolod. . . 

Jaj de kell, kell mennem, bárha 
Bizonytalanság kisér ; 
XJr a sors, hajlok szavára, 
O parancsol és nem kér. 

lElmegyek, de nem örökre ! 
Majd ha fris virágokat 
Hint a tavasz fürteidre, 
Dalnokod meglátogat. 

En leszek az első fecske, 
Mely ti hozzátok röpül, 
S minden reggel, minden este 
Oseveg ablakod körül. 

Xie a kertbe, a mezőre 
Együtt járunk, úgy-e bár ? 
S nézzük, lyányka, a föld vére, 
A patak, mi pezsgve jár. * 

Nézzük majd a sok virágot, 
A mint nyílnak kelyheik, 
S ha ezeket nyílni látod, 
Szíved is tán megnyilik. 

(Nagy-Károly.) 

Volt egy szegény fiú. . . 

Volt egy szegény fiú, 

Ki mindig éhezek ; 

Nem volt egy megevő falatja, 

Nem szánta öt sem föld, sem ég. 

Hosszú, nagyon hosszú inség utáik 
így szóla hozzá egy sötét alak : 
>En téged minden földi bajtól 
Megszabadítalak. « 

Az éhhalál volt, a kinek 

Szavai ekkép hangozának ; 

És ft fiú, hogy mentül hamarább 

Pihenjen, ment sírt ásni önmagának^ 

S a mint így sírján dolgozék, 
A földben egy edényt talál, 
A mely aranynyal, drágakővel 
Csordultig áll. 

A koldusból nagy úr lett, 
El fejedelmileg, 
Körüle pompa, fény 
És drága ételek. 

Mért a fiú ezen dúsgazdagságban 
Csak félig-meddig és csak néha vig? 
Mert fél szegény, fél a fölébredéstöl, 
Azt véli, hogy csak álmodik. . . 

En vagyok e szegény fiú, 

S te a talált kincs, édes angyalom ! 

Nem merem hinni, hogy szeretsz ; 

Ugy félek, félek, hogy csak álmodom ! . . . 

(Nagy-Károly.) 



Erdélyben. 

Barangol és zúg, zúg az őszi szél. 
Csörögnek a fák száraz lombjai, 
Mint a rab kezén a megrázott bilincs. 
Hallgass, zúgó szél, hadd beszéljek én ! 

Ha el nem hallgatsz, túlkiáltalak, 

Mint nösirást az égiháború. 

Egy nemzet és két ország hallja meg, 

Mi bennem eddig titkon fórra csak, 

S a mit keblemből mostan kiröpítek. 

Mint a Yulkán az égő köveket. 

Az fórra bennem, az fájt énnekem, 

Hogy egy nemzetnek két országa van, hogy 

E két országos nemzet a magyar ! 

Ez tette lelkem pusztává, a bánat 

Pusztájává, hol egy tigris lakik : 

A vérszemü, a lángszemű harag, 

Oh ! e vadállat hányszor verte el 

Magányos éjim csendét, a midőn 

Besüvöltötte puszta lelkemet ! . . . 

Mely ördög súgta, hogy kettészakadjunk. 

Hogy szétrepeszszük a szent levelet, 

Mit diadalmas őseink irának, 

Szivök vérébe mártván kardjokat ? 

Kettészakadtunk, és a szép levélből 

Rongyok levének, miket elsodort 

Es sárba dobott a századok viharja. 

Lábbal tiportak bennünket Könyúket 

Es jajkiáltást küldöttünk az égbe. 

De panaszunkat az be nem fogadta, 
A rabszolgákat nem hallgatja az meg, 
Mert a ki jármot hagy nyakába tenni, 
Méltó reá, hogy azt hurczolja is, 
Míg össze nem dől a korbács alatt. 
Tartottunk volna össze : a világ most 
Tudná hírünket, nem volnánk kizárva 
A templomból, hol a nagy nemzeteknek 
A tisztelet tömjénét égetik ; 
Tartottunk volna össze, nem törölnénk 
Szemünkből annyi fájdalmas könyüt. 
Midőn forgatjuk reszkető kezünkkel 
Történetünknek sötét lapjait. 
A porszemet, mely csak magában áll, 
Elfúja egy kis szellő, egy lehellet ; 
De hogyha összeolvad, összenő, ha 
A porszemekből szikla alakul : 
A fergeteg sem ingathatja meg ! 
Fontoljuk ezt meg, elvált magyarok, 
A mit mondtam, nem új, de szent igaz. 
Az események romboló szele 
Nem fú jelenleg, és a porszemek 
Nyugton hevernek biztos helyükön ; 
De ha föltámad a szél, mielőtt 

Egygyé olvadnánk : el-szétszór örökre 

A nagy világnak minden részibe, 

Es soha többé meg nem leljük egymást. 

Iparkodjunk. A század viselős, 

Születni fognak nagyszerű napok. 

Élet-halálnak vészes napjai. 

Fogjunk kezet, hogy rettegnünk ne kelljen 

Az eljövendő óriásokat. 

Tartsuk meg a szép, a szent kézfogást, 

Tartsuk meg azt, oh édes nemzetem ! 

Ki legelőször nyújtja ki kezét. 

Azé legyen a hála és dicsőség ; 

S ki elfogadni azt vonakodik ? 

Annak porára szálljon minden átok. 

Melyet sírunkra majd virág helyett 

Ültetni fognak maradékaink. 

Kiket örökre megnyomoritánk! 

(Koltó.) 

Szeretsz tehát. . . 

Szeretsz tehát, kedves szép angyalom ? 
Szeretsz valóban, én nem álmodom ! 
De mért hagyád a végső pillanatnak : 
Megfejtését e drága szent titoknak ? 

Egy pillanat hozá meg üdvömet, 
Es elválási gyötrelmeimet ; 
Ugy jártam, mint ki palotát építtet, 
S midőn fölépül, számkiüzik ötét. 

Sóvár szivemre föl nem tűzheted 
Az ölelésnek tündér gyűrűjét; 
Nem szakíthattam ajkad szép bokrárul 
Egy csókvirágot édes útitársul. 

Távol te tőled oly bús életem! 
De egy eszmével meg-megszépítem : 
Egykor mi mélyen, mélyen szállok én Le 
A viszonlátás gyönyörtengerébe ! 

(Koltó.) 

Mikor a láncz lehull. . . 

Mikor a láncz lehull 
A rab lábairul, 
Még sokáig ugy jár, 
Mintha rajta volna, 
A szomorú terhet 
Annyira megszokta. 

Te is, hogy megszoktad, 
Szívem a fájdalmat, 
Most, mikor jó sorsom 
Rólad azt lerázta. 
Nem tudsz még örülni 
Isten igazába'. 

Örülj, örülj, szivem ! 
Ki örül, ha te nem ? 
Kinek van, mint neked. 
Hyen boldogsága? 
Kinek van a földön 
Ilyen mennyországa ? 

(Koltó.) 



Digitized 



by Google 



KISEBB RÖLTEMÉNY£K. 1846. a49 



Búsulnak a virágok. . . 

Búsulnak a virágok, 
Szegénykék betegek. 
Nincs messze már halálok, 
Mert a tél közeleg. 

Miként az aggastyánnak 
Megőszült fürtéi, 
Ugy hullanak a fáknak 
Sárgult levelei. 

Hiába a vidéken 
Körültekintenem, 
Nincs a nagy messzeségben 
Egy zöld bokrocska sem. 

Van egy ! majd elfeledtem. . 
Lelkem, te vagy, te vagy 
A zöld bokor, a melyben 
Az ösz nyomot nem hagy; 

Rajtad folyvást teremnek 
S fognak virítani 
A boldog szerelőmnek 
Örökzöld lombjai. 

(Koltó.) 



ROvidre fogtam a kantárszárat. . . 

Eövidre fogtam a kantárszárat, 
Régóta fut a lovam, kifáradt, 
Szájában tajtékos a zabola^ 
Sarkantyúmtól véres az oldala. 

Egy gondolat kergetett engemet. 
Ha galambom az enyim nem lehet ! 
Mint hegyes nyílvessző a madarai, 
Úgy űzött engem ez a gondolat. 

Lassan, lassan, jó lovam, lassan járj, 
Ez a rósz gondolat elmaradt már, 
Egy kökényfa bokrában megakadt, 
A bokor tüskéi közt szétszakadt. 

Kökényszemeket szerettem hajdan, 
De szerencsés ezekkel nem voltam. 
Most fekete szem tőrébe estem, 
Ennél tán majd megsegít az isten. 

(Koltó.) 



Kellemetlen 6szl reggel. . . 

Kellemetlen 

Őszi reggel. 

Kedvetlen, borús idő. 

Hulldogál az 

Elviritott 

Őszi tájra az eső. 

A szobában 

Ketten ülünk 

Együtt : én s az unalom. 

Terhes vendég ! 

Mint malomkő 

Csügg rajtam. De megcsalom. 

Szépen titkon 
A szobából 
Kiröpítem lelkemet. 
Szállj, lelkem, szállj 
Messze, messze. . . 
utad napnyugatra vedd. 

Napnyugatra 

Vannak, a kik 

Én előttem kedvesek : 

Agg szülők és 

Ifjú lyány ka 

S mind, a kiket szeretek. 

Járd be őket, 

Jár be sorra. 

S jőj meg késő est felé. . . 

Édességgel 

Megterhelve, 

Mint virágokról a méh. 

(Koltó.) 

Véres napokról álmodom. . . 

Véres napokról álmodom, 
Mik a világot romba döntik , 
S az ó világnak romjain 
Az új világot megteremtik. 

Csak szólna már, csak szólna már 
A harczok harsány trombitája ! 
A csatajelt, a csatajelt 
Zajongp lelkem alig várja ! 

Örömmel vágom én magam 
Föl paripámra a nyeregbe ! 
A bajnokok sorába én 
Szilaj jókedvvel nyargalok be. 

Ha megvagdalják mellemet, 
Fog lenni, a ki bekötözze. 
Fog lenni, a ki sebemet 
Csókbalzsammal forrasztja össze. 

Petőfi összes költ. 11. 23 

Ha rabbá tesznek, lesz, a ki 
Homályos börtönömbe jő el, 
S föl fogja azt deríteni 
Fényes hajnalcsillag-szeméTeL 

Ha meghalok, ha meghalok 
A vérpadon vagy csatatéren. 
Lesz, a ki majd holttestemről 
Könyűivel lemossa vérem ! 

(Berkesz.) 



Világoskék a csillagos éjszaka. . . 

Világoskék a csillagos éjszaka, 
Tárva-nyitva szobámnak az ablaka. 
Az ablakból tekintetem az égen, 
Lelkem pedig angyalomnak ölében. 

A csillagos ég és az én angyalom 

Mindennél szebb, a mi csak szép, mondhatom. 

Én legalább a világot bejártam, 

De ezeknél szebbet sebol nem láttam. 

Fogytán van a hold, úgy ballag lefelé 
A megé a messze kéklő hegy megé. 
A fogyó hold talán az én bánatom, 
Oly halvány, hogy már csak alig láthatom* 

Magasan áll a fiastyúk az égen, 
Szólanak a kakasok a vidéken, 
Hajnalodik, hűvös csipős szél támad, 
Hűvös szárnya legyintgeti orc zamat. 

Itthagynám már ablakom, hogy elmenjek 
Lefekünni és álmodni ; de minek ? 
Álmodni ugy sem tudnék én oly szépet^ 
Mint a mily szép most előttem az élet. 

(Koltó.) 



E. R. kisasszony emlékkönyvébe. 

Tavaszszal menj ki a szabadba, 
Hol fris patak suttog sz aladva, 



Kergetvén az est szeli ej ét, 
Mely a virágok illatával 

Es a csalogányok dalával 
Fut a mezőben szerteszét, 
Mig mosolyogva néz le rája 
A csillagok s a hold sugara. . . 
S ha patakzajjal, madarak dalával. 
Virágillattal , csillag- s holdsugárral 
Ifjúi lelked, lyányka, megtelik, 
Eredj haza, s aludjál reggelig, 
Ks a mit ekkor álmodál jót, szépet. 
Adja meg mindazt a jövendő néked! 

(Debreczen.) 



K. J. kisasszony emlékkönyvébe. 

Szived bölcsőben fekvő csecsemő ; 
Ott fekszik és még mélyen alszik ő. 
De majd fölébred és keservesen sir. . 
Akkor, szép gyermekem. 
Legyen szelíden ringató dajkája 
A nyájas szerelem. 

(Debreczen.) 

Mi van innen távol. . . 

Mi van innen távol ? a Tisza. . . 
Mi van a Tiszán túl ? Hortobágy. . . 
Hortobágyon túl ? egy szép leány, 
Kihez lelkem visszavágy ! 

Szép leány, szép barna kis leány. 
Tőled oh be messze estem el ! . . . 
Csak azt tudhatnám, hogy legalább 
Néha rám emlékezel ! 

Engemet sokszor meglátogat 
A jó angyal, az emlékezet, 
És karon fog, s öntudatlanul, 
Kedvesem, hozzád vezet. 

Az ös vár, melynek tündére vagy^ 
Mely a dombról a rónára lát. 
Hol a kék Szamosban tölti a 
Holdvilág az éjszakát. 

Es a kert a vári domb alatt, 
Es a kertben a tó partiná 1 
A gyászfüzek néma lombjai. . . 
Mindez, mind előttem áll. 

Oh ! e kertben kert volt életünk. 
Minden óránk benne egy virág ; 
Múlt- s jövőnket a gazdag jelen 
Koszorúi takarák. , . 

Lyányka, hogyha visszagondolod 
E dicső kort : dobog-e szived ? 
Költ-e benned, mint én bennem, oly 
Édes érzemény eket ? 

Várod-e ugy, mint én a napot, 
Mely kettőnket összehoz megint ? 
En hiszem, hogy e szép kor felé 
Szép szemed gyakran tekint ! 

(Pest.) 

Nem ért engem a világ. . . 

ííem ért engem a világ. . . 

Nem fér a fejébe^ 

Egy embernek éneke 

Hogy lehet kétféle ? 

Hogy dalolhat az jelenleg 

Szívrepesztő bánatot, '"-'^ 

Ki elébb egy pillanattal -'ía 

ügy örült, ugy vígadott ? 



Ember és polgár vagyok. 
Mint ember mi boldog ! 
És mint polgár, lelkemen 
Mily keservet hordok ! 
Az örömnek könnyét sírom, 
Ha lyánykámra gondolok ; 
Fájdalomnak könnyét sírom, 
Ha hazámhoz fordulok. 

Keblemen a szerelem 
Virágbokrétája, 
Fejemen honszeretet 
Töviskoronája ; 

így lantomra majd megsebzett 
Homlokom vércseppje hull, 
Majd egy illatos levélke 
Bokrétám virágibul. 

(Pest.) 



Reszket a bokor, mert. . 

Reszket a bokor, mert 
Madárka szállott rá. 
Reszket a lelkem, mert 
Eszembe jutottál. 
Eszembe jutottál, 
Kicsiny kis leányka. 
Te a nagy világnak 
Legnagyobb gyémántja! 

Teli van a Duna, 
Tán még ki is szalad. 
Szivemben is alig 
Fér meg az indulat. 
Szeretsz, rózsaszálam ? 
En ugyan szeretlek, 
Apád-anyád nálam 
Jobban nem szerethet. 

Mikor együtt voltunk, 
Tudom, hogy szerettél. 
Akkor meleg nyár volt. 
Most tél van, hideg tél. 
Hogyha már nem szeretsz. 
Az isten áldjon meg. 
De ha még szeretsz, úgy 
Ezerszer áldjon meg ! 

(Pest.) 

Halhatian a lélek. . . 

Halhatlan a lélek, hiszem, 
De más világba nem megy át, 
Csak itt lenn a földön marad, 
A földön él és vándorol. 
Többek közt én, emlékezem, 
Rómában Oassius valék, 
Helvécziában Teli Vilmos, 
Parisban Desmoulins Kamill. 
Itt is leszek tán valami. 

(Pest.) 



Karácsonkor. 



Én hozzám is benézett a karácson. 

Tán csak azért, hogy bús orczát is lásson, 

És rajta egy pár reszkető könyüt. 

Menj el, karácson, menj innen sietve, 
Hiszen családok ünnepnapja vagy te, 
S én magam, egyes-egyedül vagyok. 

Meleg szobám e gondolattól elhűl. 
Miként a jégcsap függ a házereszrül, 
Ugy függ szivemről ez a gondolat. 

Hejh, be nem igy volt, nem így néhanapján! 
Ez ünnep sokszor be vigan viraot rám 
Apám, anyám és testvérem között ! 

Oh ! a ki együtt látta e családot. 
Nem mindennapi boldogságot látott l 
Mi boldog valánk, mert jók valánk. 

Embert szerettünk és istent imádtunk ; 
Akármikor jött a szegény, minálunk 
Vigasztalást és kenyeret kapott. 

Mi lett a dij ? rövid jólét multával 
Hosszú nagy inség . . . tenger, melyen által 
Majd a halálnak révéhez jutunk. 

De a szegénység én nekem nem fájna, 
Ha jó családom régi lombos fája 
ügy állna még, mint álla hajdanán. 

Vész jött e fára, mely azt szétszaggatta ; 
Egy ág keletre, a másik nyugatra, 
S éjszakra a törzs, az öreg szülők. 

Lelkem szülőim, édes jó testvérem. 

Ha én azt a kort újólag megérem. 

Hol mind a négyünk egy asztalhoz ül ! . . 



Eredj, reménység, menj, maradj magadnak, 
Oly kedves vagy, hogy hinnem kell szavadnak^ 
Ámbár tudom, hogy mindig csak hazudsz. . . 

Isten veled, te szép családi élet ! 

Ki van rám mondva a kemény itélet, 

Hogy vágyam űzzön és ne érjen el. 

Nem nap vagyok én, föld és hold körében ; 
Mint vészt jelentő üstökös az égen, 
Magányos pályán búsan bujdosom. 

(Pest.) 

A magyar nemzet. 

Járjatok be minden földet, 
Melyet isten megteremtett, 
S nem akadtok bizonyára 
A magyar nemzet párjára. 
Vajon mit kell véle tenni : 
Szánni kell-e, vagy megvetni 
Ha a föld isten kalapja. 
Hazánk a bokréta rajta ! 
Oly szép ország, oly virító, 
Szemet-lelket andalító, 
Es oly gazdag ! . . . aranysárgán 
Ringatózik rónaságán 
A kalászok óczeánja ; 
S hegyeiben mennyi bánya ! 
Es ezekben annyi kincs van. 
Mennyit nem látsz álmaidban. 
S ilyen áldások daczára 
Ez a nemzet mégis árva. 
Mégis rongyos, mégis éhes. 

Közel áll az elveszéshez. 

S szellemének országában 

Hány rejtett gyöngy és gyémánt van 

S mindezek maradnak ott lenn, 

Vagy ha épen a véletlen 

Föl találja hozni őket, 

Porban, sárban érnek véget, 

Vagy az inség zivatarja 

Okét messze elsodorja, 

Messze tőlünk a világba, 

Idegen nép kincstárába, 

Es ha ott ragyogni látjuk. 

Szánk-szemlinket rájuk tatjuk, 

S áldicsőséggel lakunk jól. 

Hogy ez innen van honunkból 

Ez hát nemes büszkeségünk. 

Melyről annyiszor mesélünk ? 

Azzal dicsekedni váltig, 

A mi szégyenünkre válik ! . . . 

Csak a magyar büszkeséget. 

Csak ezt ne emlegessétek ! 

Ezer éve, hogy e nemzet 

Itt magának hazát szerzett, 

Es ha jőne most halála. 

A jövendő mit találna, 
Mi neki arról beszélne, 
Hogy itt hajdan magyar éle ? 
S a világtörténet könyve ? 
Ott sem lennénk följegyezve, 
Es ha lennénk, jaj mi nékünk, 
Ezt olvasnák csak felőlünk : 
»Elt egy nép a Tisza táján. 
Századokig lomhán, gyáván. « 
Oh ! hazám, mikor fogsz ismét 
Tenni egy sugárt, egy kis fényt 
Megrozsdásodott nevedre ? 
Mikor ébredsz önérzetre ? 

(Pest.) 



Egy gondolat bánt engemet. 

Egy gondolat bánt engemet : 
Agyban, párnák közt halni meg 
Lassan hervadni el, mint a virág, 
A melyen titkos féreg foga rág 

Elfogyni lassan, mint a gyertyaszál, 

Mely elhagyott, üres szobában áll. 

Ne ily halált adj, istenem. 

Ne ily halált adj énnekem ! 

Legyek fa, melyen villám fut keresztül ; 

Vagy melyet szélvész csavar ki tövestül ; 

Legyek kőszirt, mit a hegyről a völgybe 

Eget-földet rázó mennydörgés dönt le. . . 

Ha majd minden rabszolga-nép 

Jármát megunva sikra lép 

Pirosló arczczal és piros zászlókkal, 

Es a zászlókon eme szent jelszóval : 

» Világszabadság !« 

S ezt elharsogják, 

Elharsogják kelettől nyugatig, 

S a zsarnokság velük megütközik : 

Ott essem el én, 

A harcz mezején. 

Ott folyjon az ifjúi vér ki szivembül, 

S ha ajkam örömteli végszava zendül. 

Hadd nyelje el azt az aczéli zörej, 

A trombita hangja, az ágyúdörej, 

S holttestemen át 

Fújó paripák 

Száguldjanak a kivívott diadalra, 
S ott hagyjanak engemet összetiporva. . . 
Ott szedjék össze elszórt csontomat, 
Ha jön majd majd a nagy temetési nap, 
Hol ünnepélyes, lassú gyász-zenével 
Es fátyolos zászlók kíséretével 
A hősöket egy közös sírnak adják, 
Kik-érted haltak, szent világszabadság ! 

(Pest.) 

